শান্তি-কৱচ - ৱিকিউৎস\nলেখক: ডিম্বেশ্বৰ নেওগ\n৭ আগষ্ট, ২০০৬ চন\nমূল্যঃ ২০.০০ টকা\nশৰাইঘাট ফটো টাইপ\n[ ৪ ] শুৱনী প্ৰকাশৰ পৰা-\nকবি-সাহিত্যিক ডিম্বেশ্বৰ নেওগদেৱৰ বহুকেইখন গ্রন্থ ইতিমধ্যে পুনর্মুদ্রণ কৰা হৈছে। এইবাৰ কৰিবলৈ লােৱাখন অকণমান সুকীয়া। অনন্য।\nআচলতে এইখন ঠিক পুথি নাছিল। এজন স্নেহশীল পিতৃৰ তেওঁৰ মাতৃহীনা জীয়ৰীৰ শুভ-পৰিণয়ত অন্তৰতলিৰ পৰা দিয়া স্নেহ-আশীর্বাদৰ অভিনৱ অভিব্যক্তি।\nবৰজীয়ৰী মাণিকিমধুৰিৰ (কেতেকী) শুভ-পৰিণয়ত দিয়া স্নেহ-আশীর্বাদ ‘কেতেকী। দ্বিতীয়া জীয়ৰী অমিয়ামধুৰিৰ (মলয়া) শুভ-বিবাহৰ আশীষ নির্মালী ‘শান্তি-কৱচ' আৰু তৃতীয়া জীয়ৰী সপােনমধুৰিৰ (নিজৰা) বিয়াত আশীর্বাদ ৰূপে দিয়া নীতি-কৱচ'। এই তিনিওখনৰ লগতে অপ্রকাশিত 'প্রীতি-কৱচ’নামৰ পুথিখনাে লগলগাই 'শান্তি-কৱচ' নামে প্রকাশ কৰিবলৈ ল'লাে। ইয়াত থূপ খাই থকা সজ উপদেশ, নীতি-বচন আৰু চিৰ সেউজ উক্তিবােৰ—শাশ্বত,চিৰ সুন্দৰ, অব্যয়।\nইয়াৰ লগতে সংযােজন কৰি দিয়াৰ লােভ সামৰিব নােৱাৰিলাে—দূৰদৰ্শী নেওগদেৱে আজিৰ পৰা চল্লিশ-বিৰাল্লিশ বছৰৰ আগতেই চিন্তা-চৰ্চা কৰি লিখা ‘শিক্ষা-সংস্কাৰ' বিষয়ৰ লেখা কেইটিমান।\nপঢ়ুৱৈ সমাজে নেওগদেৱৰ অন্যান্য পুথিৰ দৰে ‘শান্তি-কৱচ'কো আদৰি ল’লেই আমি আনন্দিত আৰু কৃতাৰ্থ হ'ম।\nপুথিখন প্ৰকাশ কৰাত শৰাইঘাট ফটো টাইপছৰ স্বত্বাধিকাৰী শ্ৰীযুত যােগেশ শর্মা আৰু তেখেতৰ প্ৰেছৰ কর্মকর্তাসকলৰ সহযােগিতাৰ বাবে আন্তৰিক শলাগ যাচিলোঁ।\nহেমন্ত মঙ্গল নেওগ\nজীউ মোৰ, জীৱনৰ বিনন্দীয়া বসন্তই, যুগ-যুগান্তৰ হেঁচি থোৱা বিচ্ছেদৰ হুমুনিয়াহৰ তপত নিশাহ, যিদিনা হঠাতে এৰি দিলে ধৰণীৰ শীতল বুকুত; তাৰে পৰা উতল মলয় ব'ই তুলি ঢউ থউকি-বাথউ জগতক কৰিলে বিভোৰ! সেইদিনা বনৰ মাজত, নে কি মনৰ মাজত, তুমি মোৰ জুৰি দিলা বুকু-ভৰা সুৰ! দেহী অই, সেইটি সুৰেই জানো লুইত পাৰত, একাঁজলি ধূলি-বালি লই, একাণ-পতীয়া হই উমলি থাকোঁতে, ধেমালি-মগনা মোৰ আজলীজনীক নিমিষতে তেনেয়েই বাউলি কৰিলে! বৰালি-বুকুৱা কুটি বালি-ভোজ ৰন্ধা,দালিমৰ কেৰু আনি ফটাকানি দৰা-কইনা সাজি বিয়া দিয়া, সকলো এৰিলে। ধেমালিতে ঘমা-জমা গালে-মুখে ঢাকি ধৰা বাবৰি অলক আঁতৰাই, তৰা যেন দুটি চকুৰেই ইফালে সিফালে চালে; কাকো নেদেখিলে! কিনো কথা বোলে? বেলিয়ে ৰখায় ৰথ, বায়ু তধা লাগে, উজাই বৱলে যেন ধৰিলে লুইত! নেদেখা কোননো পখী, নুশুনা কোননো সুৰ, আহি আচম্বিতে ওলট-পালট এনে ঘটালে ধৰাত? ধেমালি সামৰি, উদাস অন্তৰ লই সোমালোহি ঘৰ। শেনৰ এজাত আজি! আজলীজনীৰ নগৰত কোনে আজি লগালে জগৰ? নাচায়, নাখায়;মুখেৰে; নামাতে! চোৱালে-চিতালে;বেজে ক’লে হাঁহি ⸺ “বৰঘৰ শুৱনী, আজলী জীয়ৰী, উলিয়াই দিবলৈ টান।"...........\nবুকু-জুৰ, ধুনীয়া এধানমানি দেহী ৰূপে ধৰা দিলা আহি। দেখিয়ে চিনিলো মই, জীৱনৰ বিনন্দীয়া বসন্তত, বিচ্ছেদৰ বুকু-ভঙা সেই সুৰ তুমি; ধৰিছাহি ৰূপ। মাৰাই বুলিলে, “ওঁহোঁ, এয়ে সি নেদেখা পখী, কাণেৰে নুশুনা সুৰ, কৰিলে বাউলী মোক ছোৱালী কালত।” কলো মই, “একেটিয়ে। আৰু, বিয়া দিয়া ফটাকানি দৰা-কন্যা, মই আৰু তুমি।” “ধুনীয়া এধানিটিক কি বুলি মাতিম? “পিতাই নাম দিলে, সুগন্ধি কেতেকী, আইৰ নাম হ’ল তৰা।” [ ৭ ] “কেতেকী এপাহি, কেতেকী দুপাহি, কেতেকীৰে তিনি পাহি। ডালৰে কেতেকী, নাচে ঘূৰি ঘূৰি, বোপাদেউ পেলালে হাঁহি।” —দুফাকি বিয়াৰ নাম। একলা দুকলা কৰি তৃতীয়াৰ জোন তুমি বাঢ়িলা বেগাই। “শঙ্কলদেৱ ৰজাৰে, পুতেক মণিকোঁৱৰ, কোলাতে খতি-খুন নাই। এবেলা দোলাতে, এবেলা ঘোৰাতে, এবেলা খেড়ি খেলায়।” —গীতৰ এফাকি। নাছিলা ৰজাৰ পো; কিন্তু “অপুতৰ পুত,” বুলি ল'ই ফুৰিছিলোঁ, চুৰিয়া পিন্ধাই। “বোপাটি ধুনীয়া,ধল পাটৰ চুৰিয়া, মূৰত হেঙ্গুলীয়া ছাতি। বাটৰ বাটৰুৱাই, ৰৈ ৰৈ সুধিছে, কোন বিষয়াৰে নাতি॥”—গাইছিলো ধাই-নাম। ধন বা মানৰ ধনী ৰজা বা বিষয়া; চেনেহত কিন্তু কেও আমাৰ নিচিনা নাছিল চহকী বুলি কওঁ বুকু ডাঠি। তোমাক বুকুত লই স্বৰ্গ ঢুকি পাইছিল মাৰা-পিতাৰাই!\nআই মোৰ, সংসাৰ-সোতত, গধুৰ শিলৰ দৰে ফুৰিছিলো তলত বাগৰি; নিজ অৰ্জনৰ বুলি নাছিল একোৱে'। তুমি-লখিমীৰ গুণে বাৰী-ঘৰ, ধন-ধান এপদ-দুপদকৈ আহিল আপুনি। সোদৰৰ তিনি ভনী আৰু তিনি ভাই আহিল পিছত। “চোতালৰ আগৰে, ৰামকল এজুপি, সিও মোৰ সোদৰৰ ভাই। জীয়াই থাক মানে, কৰ কাঠি-কামি, মৰিলে লগতে যায়॥”-এফাকি বৰাগী গীত। তোমালোক সাতোটিকে লই, ঠন ধৰি উঠিছিল সোণৰ সংসাৰ। কিন্তু, কিন্তু, জন্ম-মুহূৰ্তৰে পৰা মোৰ স'তে ফেৰ মৰা নিঠুৰ নিয়তি, উঠিল ফেপেৰি পাতি। বধিলে সাৰথি মোৰ জীৱন-যুজৰ! ভগদত্ত বীৰৰ হত্যাত, কেচুৱা পুতেকে পিতৃহন্তা অৰ্জ্জুনক' ৰণ দিয়া দৰে কেচুৱা তুমিও, ভগা-ৰণ ভগা-ৰথ কাঢ়ি লই মোৰ, শত্ৰুক দেখালা ৰণ-চালি। ধন্যা তুমি, সুযোগ্যা মাতৃৰ অতি সুযোগ্যা তনয়া। মাতৃ-জাতি ধন্যা এনে কন্যাৰ কাৰণে। কেচুৱা হলেও নাৰী মাত্ৰে মাতৃ সদায়েই; বুঢ়া হৈয়ো চিৰকাল নৰ সেই মাতৃৰ পালিত।\nজয়-যাত্ৰী, সমাজৰ, প্ৰকৃতিৰ, বিধান মতেৰে, পিতৃ-গৃহ এৰি আজি, যাবা তুমি পতি-গৃহলই। তাৰ বাবে দেৱে-নৰে প্ৰাণ ভৰি বৰষিছে আশীষ নিৰ্মালি; দেৱী-নাৰী সৱে দিয়ে উৰুলি জোকাৰ। সূৰ্য্য-সোম, যম-কাল,পঞ্চ-মহাভূত, অনল-অনিল অৱনী-গগন, দ্যো-ভূঃ সদৌৱে দানিছে আশীৰ্বাদ। সৰ্ব-মঙ্গল-মাঙ্গল্য যি বিষ্ণু [ ৮ ] সদায়েই শুভ বৰদাতা, নমস্কৃত্য সি বিষ্ণুক, আগবাঢ়া আজি। মাধৱ-মাধৱ বাক্য, মাধৱ-মাধৱ হৃদি, হই সাধুসৱে সাধে কৰ্ম সদ; বিশিষ্ট ভাৰতবৰ্ষ পুণ্যভূমিতেই বৈবাহিক শুভ লগ্ন শুভ যোগ শুভ নক্ষত্ৰত হক এই কাৰ্য সমাপিত। নিত্য-শ্ৰী, নিত্যজয়ী, নিত্য কল্যাণৰ মঙ্গলায়তন, ভগৱান হক হৃদিস্থিত। নমো জ্যোতিৰূপ বাসুদেৱ! ওম্ বিষ্ণু, ওম্ তৎ সৎ!!\nহেৰা বৰ, সূৰ্যৰ সদৃশ নিজ প্ৰতিভাৰে তুমি জিনি সৱাকে; চন্দ্ৰৰ নিচিনাকৈ চেনেহেৰে সকলোকে কৰিবা আপোন। হীন-দুষ্ট-দ্বেষী যত, সিবোৰক গৰকিবা বিষ্টৰৰ দৰে। দীপ্তিশালী যিবা, তাকো [ ৯ ] দীপ্তিমান কৰে যি পবিত্ৰ জলে, সেই পাদ্য গ্ৰহণত হবই তোমাৰ পদ অধিক উজ্জ্বল। সমুদ্ৰ উদ্দেশে কৰিলা সি অৰ্ঘ্যজল সানন্দে প্ৰেৰণা, সৱাৰে মঙ্গল হেতু। আচমনীয়ৰ গ্ৰহণত যশ তেজ বাঢ়ি যক অৰিষ্টি তনুৰ। যি মধুদায়ক, নিজেও মধুৰ, তেনে মধুপৰ্ক ভক্ষি মধুভোক্তা খ্যাতি লভা; মুখে বাগিন্দ্ৰিয়, নাসিকায় প্ৰাণ, দুচকুত দৃষ্টিশক্তি, কৰ্ণে শ্ৰোত্ৰেন্দ্ৰিয়, —বাহু আৰু উৰু শৌৰ্য ওজঃ স্থিত হক; অৰিষ্টাঙ্গ সুস্থ-তনু হোৱা আয়ুষ্মন! মঙ্গলৰো সুমঙ্গল অতি শান্তিময় জল-সিঞ্চনৰ ফলে ৰোগ-শূন্য হই শক্তি সুখ, জ্ঞান-ধন, ঐশ্বৰ্য্য-লাভৰ হেতু ধাৰণ কৰোক জলে তোমা-দুইটিক।\nপৰম শুভ আশীৰ্বাদক⸺শ্ৰীডিম্বেশ্বৰ নেওগ\nজ্ঞানাশ্ৰমৰ প্ৰথমা শিষ্যা\nশ্ৰীমতী অমিয়া মধুৰি\nশুভ পৰিণয় দিনৰ সোৱৰণি স্বৰূপে\n১৬ মাঘ, ১৮৭৯ শক\nদেউতি বুকৰ মোৰ, সংসাৰ-তপন-তাপে তাপিত পৰাণ পিতৃ-মাতৃ উভয়ৰে কেতেকীৰ মউসনা মাত আৰু চন্দন-সুগন্ধি লই শীতল মলয়া তুমি ঢুলালাহি কোমল চামৰে’! পিছে আজি প্ৰকৃতিৰ ৰীতি অনুসৰি সোমাবা নিজেই তুমি গাৰ্হস্থ্য আশ্ৰম সপোন-মধুৰ কিন্তু কৰ্তব্য-গধূৰ। অতীব ভীষণ আই, সংসাৰ-সংগ্ৰাম; মোৰ ই বুকৰ পৰা পোনেই ওলাই কিমতে যুজিবা; কিমতে সহিবা তুমি যাঠি-জোং বিহসনা কাঁড় “তই” মাতে জয় পৰা কোমল প্ৰাণত!! সেইবাবে সযতনে ৰচা এই শান্তিৰ কৱচ পিন্ধালো দেউতি, মই আপোন হাতেৰে। পুণ্যৱতী আই মোৰ দশোদিশে পুণ্য সিচি দিবা; অন্নপূৰ্ণা আই মোৰ, বিতৰিবা অন্ন জগতক; সৰস্বতী আই মোৰ, মুহিবা বিশ্বক তুমি বুলাই বীণত সেই কোমল আঙ্গুলি। আগবাঢ়া, ভয় নাই, বীৰ-মাতৃকাৰ বীৰ-কন্যা তুমি; তুমুল যুজতো আবৰি ধৰিব এই শান্তিৰ কৱচে পিতৃ-মাতৃ উভয়ৰ হৃদয় স্বৰূপে; স্বৰগৰ আশীষ নিৰ্মালি পৰিবহি তোমাৰ শিৰত, বিজয় দুন্দুভি উঠে বাজি! পিছে আই, মাতৃ-জাতি তুমি, আশ্ৰমৰ পিতা নতু জন্মদাতা ৰূপে যদি কেতিয়াবা কৰিছিলোঁ ৰুঢ় ব্যৱহাৰ, ক্ষমি যাবা সকলোটি এই মুহূৰ্তত মাতৃয়ে যিদৰে ক্ষমে পুত্ৰৰ জগৰ। আগবাঢ়া আই মোৰ, বিশ্ববিজয়িনী, সপ্তপদী গমনত লাভ কৰি সপ্তম সম্পদ; শুনা সউ ঢোলৰ কুৰুলি, আয়তীৰ মধুৰ উৰুলি, বিধাতাৰ মঙ্গল মুৰুলি।\n১। সংসাৰখনেই সৱাতোকৈ বৰ সাঁথৰ; ইয়াৰ ভাঙনি আজিলৈকে কেৱে কৰিব পৰা নাই। এই সংসাৰলৈ ক'ৰ পৰা আহিলা, কিয় আহিলা, ইয়াৰ পাছত কলৈ যাবা, এইবোৰ অনন্ত প্ৰশ্ন; এইবোৰৰ শেষ সমিধান কোনো কালে কোনেও দিব পৰা নাই।\n২। সংসাৰখন যেনে আচহুৱা, তেনে একাচেকাও; দুয়ে দুয়ে যেনেকৈ চাৰি হয়, তেনেকৈ বাইশও হয়। সংসাৰৰ বিহ গছত যিদৰে কেতিয়াবা অমৃতময় ফল লাগে, সেইদৰে কেতিয়াবা ইয়াৰ অমৃত মথোতে গৰল উঠে।\n৩। সংসাৰ জানিবা এখন ডাঙৰ দাপোণ; তাক তুমি মিচিকিয়ালেই মিচিকিওৱা আৰু কপালৰ গাঁঠি থোপা কৰিলেই তেনে কৰা দেখিবা। সেই দেখি চাবাঁ যাতে তোমাৰ বেকা মুখৰ বাবে দাপোণক চাৰি লাঠি নামাৰা।\n৪। সংসাৰৰ জয়-পৰাজয়ৰ বাহিৰ ভিতৰ দুটা ফাল; লোকৰ চকুত ধূলি মাৰি তুমি বাহিৰত জয়ী হলা, সি প্ৰকৃততে পৰাজয়। আকৌ পাপ-প্ৰলোভনক বশ কৰি চলোতে দুখ-দৰিদ্ৰতাই তোমাৰ সাৰ হ’ল; ই আধ্যাত্মিক জয়। যেনে-তেনে খেলি জয়ী হোৱাতকৈ ভালদৰে খেলি পৰাজয় হোৱাতো গৌৰৱ।\n৫। তোমাৰ জন্ম ৰাজ-কাৰেঙত নে টোকোৰা পজাত, সেইটো লেখৰ কথা নহয়; কিয়নো সি আকষ্মিক! কিন্তু লেখৰ কথা, যি অৱস্থাতেই জন্মিলা\nলাগে, তুমি তাৰ কিমান সদব্যৱহাৰ কৰিব পাৰিছা!\n১। মই-বৰ ভাবেই সৰ্বসাধাৰণৰ ঘাই চালক। গতিকে এজনক হীন বুলিলা, মানে তেওঁৰ আত্ম-অভিমান স্বৰূপ খাৰ-ঘৰত জুই দি নিজৰো মহামাৰ চিন্তিলা। কিন্তু তেওঁক ভাল বোলা, তেওঁ আৰু ভালহৈ দেখুৱাবলৈ চাব;ই তেওঁৰ বাবে, তোমাৰ বাবে আৰু সংসাৰৰ বাবেও ডাঙৰ লাভ।\n২। "অধমে কেৱলে দোষ, লৱয় মধ্যমে গুণ\nদোষ যত কৰিয়া বিচাৰ।\nউত্তমে কেৱলে গুণ লৱয়, উত্তমোত্তমে\nঅল্প গুণ কৰয় বিস্তাৰ॥”\n৩। সমাজত চলিবলৈ হ'লে, আনৰ পৰা ভাল ব্যৱহাৰ পাবলৈ বিচাৰিলে,আনে কি ভাল পায় তালৈ চকু দিবা আৰু সেইমতে চলিবা। মৌ খাব খুজিলে মৌ-বাহ জোকাই নলবা; নিজৰাৰ পানী পিবলৈ হ'লে তাক ঘোদালি নেপেলাবা।\n৪। আনক কোনো বস্তু বা ভাৱ গুজি নিদিবা; এটা বস্তু দোকানীয়ে বেচাতকৈ গ্ৰাহকে নিজে কিনিবলৈহে ভাল পায়। বেলি আৰু বতাহৰ সাধুটো কি? বতাহে গাৰ বলেৰে যিটো কাম কৰিব নোৱাৰিলে, বেলিয়ে তাক বিনয়েবে সহজে সাধিলে।\n৫। হাঁহি-খং সংক্ৰামক ৰোগৰ দৰে তোমাৰ পৰা আনলৈ বাগৰি আকৌ ঘূৰি তোমালৈ আহিব। হাঁহিমুখে যেনেকৈ ৰ’দঘাই বতৰৰ দৰে নিজৰ নিচিনাকৈ আনকো ফৰকাল কৰে, গোমাঠা মুখে তেনেকৈ গোমা বতৰৰ লেখীয়াকৈ নিজৰ দৰে আনৰো মুখ-মন ওলমাই আৰু ওন্দোলাই পেলায়।\n১। নিজ অধিকাৰ-অনধিকাৰ চিনিব পৰাই জ্ঞানীৰ প্ৰকৃত লক্ষণ। খৰিভাৰীত পৰিও ৰজাৰ যি জীয়ৰীয়ে সম্ভ্ৰমেৰে ভাত মুঠি মোকলাই খাব পাৰে, তেৱেই সুতিৰি; দুৰৱস্থাত পৰিও যি হাঁহিমুখে তাক গ্ৰহণ কৰিব জানে, তেৱেই সুপুৰুষ।\n২। ঢাল খনৰ দুটা ফালৰ দৰে দুটা ফাল ভাগ্যৰো; কাৰ বেলিকা কোন ফাল পৰে সি সম্পূৰ্ণ আকষ্মিক গুণে তাৰ ওপৰত আমাৰ হাত কিম্বা মাত নাই। কিন্তু যি ফালকে পৰক, তাৰ কি ব্যৱহাৰ কৰো, তাত হলে আমাৰ সম্পূৰ্ণ দায়িত্ব।\n৩। “মাৰিলে শিলৰ গড় নোহে বন্দীশাল, লোহাৰেও পিঞ্জৰা নহয়ঃ স্বাধীনচিতীয়া লোকে এই সকলোেকে শান্তিৰ আশ্ৰম মানি লয়।” এনে নিৰ্ভীক হৃদয়ৰ স্বাধীন-চিন্তাত হাত দিবৰ অধিকাৰ নাই দেৱতাৰো।\n৪। যেতিয়ালৈকে আমাৰ নিৰপেক্ষ নিৰ্ভীক বিবেচনা নাথাকে, যেতিয়ালৈকে আমি পৰৰ বিচাৰৰ অধীন, তেতিয়ালৈকে আমি দাসৰো দাস, আৰু পানীৰ সোতত উটি যোৱা খেৰ কুটাৰ নিচিনা।\n৫। সৌভাগ্য-সম্পত্তি, মান-যশ, মিতিৰ-কুটুম, সৰহ কি নিজ স্বাস্থ্যও স্বাধীন চিতৰ শান্তিৰ বাবে ঘৰৰ মানুহ নহয়, চপনীয়াহে। সেইবোৰ বেৰৰ মাটিৰ দৰে, গোৰ মাৰিলেই ওৰ পৰে; প্ৰকৃত শান্তি আৰু সুখ নিজ মনৰ বাপতিসাহোন। [ ১৬ ]\n৫। পাপৰ বেহাৰ দৰে পুণ্যৰ বেহাও বেয়া। এজনৰ হিত সাধিলা, প্ৰত্যুপকাৰ নকৰিলেও অন্ততঃ তোমাৰ শলাগ ল'ব বুলি; পাছত দুৰ্ভ্যগ্যক্ৰমে তেওঁ\nপ্ৰত্যুপকাৰ কৰা বা শলাগ লোৱা দূৰৰ কথা, তোমাৰ অহিতহে চিন্তিলে; তেতিয়া দ্বিতীয়বাৰ সেইজনৰ হিত সাধিবলৈ চোৱাতকৈ অহিত সাধনলৈহে তোমাৰ মন যাব পাৰে। এতেকে হাত দিবলৈ মেলিবা, লবলৈ কেঁচাবা; আশাশুৰীয়া হৈ কৰ্তব্য জ্ঞানেৰে পুণ্য কৰিবা, উলটি নাচাবা। “তোমাৰ সোঁ হাতে কি দিলে, সাৱধান, তোমাৰ বাওঁহাতে যেন তাৰ ভু নাপায়।” [ ১৭ ]\n১। তোমাৰ আগচৰাত তুমি বহাঁ, আলহী-অতিথিক সাক্ষাৎ কৰা, কিন্তু নিশ্চয় তাত খোৱা-শোৱা নকৰা; সেইদৰে বাহিৰৰ মানুহৰ লগত হঁহা-মতা আৰু সাংসাৰিক ব্যৱহাৰ কৰিলেও, শুব-খাবলৈ ভিতৰলৈ অহাৰ দৰে, দিনটোৰ অন্ততঃ কিছু সময় আত্ম-চিন্তাৰ বাবে আছুতীয়াকৈ লবা। বাহিৰৰ চলন-ফুৰণত তুমি ব্যবসায়ী বা শ্ৰমজীৱী যিহকে-তিহকে হ’ব পাৰা; অকল আত্ম-চিন্তাতহে তুমি মানুহ।\n২। নাৱিকে বিযুৱ ৰেখাৰ গ্ৰীষ্ম-মণ্ডলৰ পৰা সুমেৰু-কুমেৰুৰ অতি শীত মণ্ডললৈকে ফুৰে, কিন্তু নিজ দেহৰ উত্তাপ লগত লৈ ফুৰিলে সেই বিভিন্ন উত্তাপত চলা সম্ভৱ নহলহেঁতেন; তেনেকৈয়ে তুমি যতে যিহতে ফুৰা লাগে, নিজক কোনোমতেই পাহৰিলে নচলিব; কিয়নো আত্ম-চিন্তা নিজ দেহৰ উত্তাপৰ দৰে।\n৩। সকলোৰে কথালৈ কাণ দিও, আটাইৰে দৃষ্টি-ভঙ্গিলৈ মন কৰিও আৰু সদৌৰে বিচাৰৰ প্ৰতি সম্মান দেখুৱাইও, তোমাৰ নিজ বিবেচনা অক্ষুণ্ণ ৰাখিবা আৰু বিনীতভাৱে কিন্তু দৃঢ়তাৰে তোমাৰ নিজ সুবিবেচিত মত প্ৰকাশ কৰিবৰ সৎ সাহস গোটাবা। আৱশ্যক অনুসাৰে এনে স্বাধীন ন্যায় মত প্ৰকাশ কৰাৰ বাবে মহাপুৰুষসকলে ধন-মান-প্ৰাণ পৰ্য্যন্ত উছৰ্গা কৰিবলৈ কুণ্ঠিত নহয়।\n৪। নোহোৱা কথাটো "নহয়" বুলিবলৈ যাৰ সাহ নাই, তেওঁ পৰৰ দাস বা নিজ স্বাৰ্থৰ গোলাম; সংসাৰৰ সোতত তেওঁ উটি যায়, পাৰ উঠিব নোৱাৰে। বেৰমিটাৰে (চাপমান যন্ত্ৰই) স্থিৰ বায়ুৰ হেচাৰ পৰিমাণ বুজায়, কিন্তু বতৰ-কুকুৰাই চঞ্চল বায়ুৰ স্বভাৱ দেখুৱায়; তেনেকৈয়ে স্বাধীন লোকৰ মতক মানুহৰ মাত আৰু ইবোৰক ভাটোৰ মাত বা প্ৰতিধ্বনি বুলিব পাৰি।\n৫। জীৱ হত্যাৰ ভিতৰত নৰ হত্যাই ডাঙৰ; পিছে, নৰ হত্যাতকৈও সত্যৰ হত্যা ভয়ানক; নৰ হত্যা কৰিলে নশ্বৰ দেহৰ অগ্ৰিম বিনাশ কৰা হয় মাত্ৰ, কিন্তু সত্যক হত্যা কৰিলে অবিনশ্বৰ আত্মক হত্যা কৰাৰ তুল্য হয়। এই বাবেই মহাপুৰুষসকলে সত্যৰ বিনাশতকৈ নিজ নশ্বৰ দেহক বিসৰ্জন দিবলৈহে আগবাঢ়ে।\nবিৱাহৰ মহৎ আদৰ্শ ইয়াৰ বাহিৰে কিবা হ'ব পাৰে নে? [ ১৯ ]\n• লৰালৰিকৈ বিয়া সোমালে লাহে-ধীৰে অনুতাপ কৰি থাকিব লগা হয়।\n• সাধাৰণ বৈবাহিক জীৱন গৌৰৱময় কৌমাৰ জীৱনতকৈ শ্ৰেষ্ঠ।\n• বিয়া নোহোৱালৈকে মানুহৰ চৰিত্ৰ আধাহে গঠিত হয়।\n• নিজৰ ধ্বংস সাধিবলৈ হ'লে ধনী তিৰুতা বিয়া কৰাবা।\n• বিয়াত সৌভাগ্যশালী নহ'লে সৌভাগ্যশালী হৈ ওপজা মিছা।\n• চিপজৰী আৰু লগুণ-গাঁঠি কপাল-গুণীয়া কথা।\n• বিয়াৰ আগত মানুহে সপোন দেখে, বিয়াত সাৰ পায়।\n• ঘৈণী লঘু হলে গিৰিয়েক গধুৰ হয়।\n• সজ ঘৈণী লাগিলে সজ জীয়ৰী আনিবা।\n• পুৰুষৰ বৰ্হিদৃষ্টি, তিৰুতাৰ অন্তৰ্দৃষ্টি।\n“সংসাৰৰ উপেক্ষা ৰাশিয়ে নাশিবনে শান্তি হৃদয়ৰ?\nবাটৰুৱা লোকৰ কথাতে ভাঙিবানে আপোনাৰ ঘৰ?\nঅভিমান ভৰা হৃদয়ত বিন্ধিবতো উপেক্ষা বাণে!\nআমি হেৰা নৰ সংসাৰত দাসৰা যে দাস, নাজানানে?”\n১। এটি মহৎ চৰিত্ৰৰ বিকাশ সিজনৰ অন্তৰাত্মাৰ অৰ্দ্ধপ্ৰকাশ মাত্ৰ। তেওঁৰ অন্তৰ্জগতে বহিৰ্জগতত নিজৰ ৰূপ দেখুৱাবলৈ কৰা যুজ-বাগৰবোৰেই তেওঁৰ দিঠকৰ সপোন আৰু তাৰ সিদ্ধিখিনিয়েই সাধনা। সেই আদৰ্শ বা সপোনবোৰৰ পৰিপাটিতা, তীব্ৰতা আৰু উদগ্ৰীৱতা অনুসৰিয়েই তেওঁৰ সাধনাই গঢ় লয়।\n২। সপোন দেখি সেই সপোনবোৰ দিঠকত পৰিণত কৰিবলৈ যত্ন নকৰা মানে অন্তৰাত্মাৰ বিশ্বাসঘাতকতা কৰা। কিছুমান সপোনৰ আকৌ এনে হেঁচা যে সিহঁত সাৰ্থক নোহোৱাকৈ নেৰে, সেইবোৰৰ জুই কোনোমতেই নুনুমায়; সেইবোৰেই প্ৰতিভা, “নৱনৱোন্মেষশালিনী বুদ্ধি।”\n৩। সপোনবোৰেই সৌভাগ্যৰ সোণালী জিলিঙনি; তালৈ পিঠি দিলে বা সেই। [ ২০ ]\n৩। অৰ্থ যিদৰে সাধাৰণতে বহুত অনৰ্থৰ মূল, মান-মৰ্যাদাও তেনেকুৱাই; এইবাবেই প্ৰকৃত সুধীজনে ইয়াক বৰ বিহ বুলি ভাবে। মান-মৰ্য্যদাই তোমাক নিজক পাহৰায়, অপমানেহে সোঁৱৰায়; মান-মৰ্যাদাত কলি আৰু [ ২১ ] অপমানত নাৰায়ণ সোমাই আহে, এই বাবেই নমস্কাৰত প্ৰতি নমস্কাৰ কৰা নিয়ম।\n৪। ভাৱনাত তুমি ৰজা হবা নে খৰিভাৰী হবা সেইটো লেখৰ নহয়, কিন্তু যি ভাওকে লোৱা তাকে প্ৰাণৱন্ত কৰি তোলাহে কথা। কিয়নো ৰজাৰ ভাৱতকৈ খৰিভাৰীৰ ভাও লৈও তুমি ভাল ভাৱৰীয়া হ'ব পাৰা, আৰু সেইটো সুবিধাও; কিয়নো তল হাতত থকা বাবে দৰ্শকৰ তোমাৰ প্ৰতি অধিক সহানুভূতি জন্মিব। মুঠতে তুমি কিহত ধৰা সেইটোতকৈ কিহত এৰা, সেইটোহে লেখৰ কথা।\n৫। প্ৰতিকূল অৱস্থা সাধাৰণতে ডাঙৰ সম্পত্তি; কিয়নো তাক জয় কৰিব পৰাতেই মানুহৰ মনুষ্যত্বৰ বিকাশ। অনুকূল বায়ুত নাও মেলি নো তোমাৰ বঠাত বাহুৰ বল দেখুৱাবা কেনেকৈ? বিনা বিষে জীৱন্ত কিবা জন্মে জানো? জগতখন ভৱিতব্যতাৰে ভৰি আছে; যিহতে তিহতে ধৰিয়েই তুমি তোমাৰ সপোন অনুসৰি তাক ৰূপ দিব পাৰা। খৰকৈ ভবা, খৰকৈ থিৰ কৰা আৰু খৰকৈ কাম কৰাই ক্ৰিয়াশীল ব্যক্তিত্ব।\n১।‘‘ৰণৰ মেৰত পৰা এটা ডাঙৰ জাতিয়ে যে নিজৰ চাৰি সীমা ৰক্ষা কৰিলেই হ’ল, এনে নহয়; ই নিজৰ নীতি-জ্ঞানো ৰক্ষা কৰিব লাগে। নিজ জন্মভূমিৰ পৱিত্ৰ মাটি সৈন্যই আৰু পৰিত্ৰ চিন্তা ভাবুকসকলে ৰক্ষা কৰিব; যদি এই চিত্তাক তেওঁলোকে সাময়িক ভাবাবেগৰ বহতীয়া কৰে, তেন্তে তেওঁলোকে দেশৰ প্ৰাণক বিশ্বাসঘাতকতা কৰা হয়, আৰু ইও জাতিৰ পৈত্ৰিক সম্পত্তিৰ সামান্য অংশ নহয়।” ⸺ৰোমা ৰোলা\n২। “জীৱন, স্বাধীনতা, সুখ-শান্তি আদি মানুহৰ জন্মস্বত্ব; শাসিতসকলৰ সম্মতিৰ পৰা পোৱা স্বত্বৰ দ্বাৰা মানুহৰ এই স্বত্ববোৰ ৰক্ষা কৰা শাসকসকলৰ কৰ্তব্য। এই কৰ্তব্যত যেতিয়া তেওঁলোেক পৰাংমুখ হয় বা এই স্বত্ববোৰৰ যেতিয়া তেওঁলোক পৰিপন্থী হয়, তেতিয়া সেই শাসকসকল গুচোৱা বা সলনি কৰাও শাসিতসকলৰ স্বত্বৰ ভিতৰুৱা।” ⸺আমেৰিকাৰ স্বাধীনতাৰ ঘোষণা।\n৩। “মানুহ জাতিৰ উন্নতি আৰু অৱনতিৰ লগত মোৰ উন্নতি আৰু অৱনতি গঁথা আছে; তাৰপৰা পুলুকা মাৰি সাৰিবৰ উপায় নাই। স্বৰূপতে মানুহ জাতিৰ ভিতৰত, মানুহ জাতিৰ পৰা, মানুহ জাতিৰ হেতুকে মই জীয়াই [ ২২ ]\nআছোঁ; গতিকে মানুহ জাতিৰ প্ৰতি কৰ্তব্য সাধন নকৰাকৈ মোৰ জাতি, পৰিয়াল বা নিজৰ কৰ্তব্য সাধন কৰিবৰ উপায় নাই।” ⸺জিছেপি মেজিনি।\n৪। “সমানে সমানেহে শান্তি বা মিল হব পাৰে; বিশ্বশান্তিৰ বাবে জাতিবোৰৰ মাজত শক্তিৰ সমতা হলেই নহব, শক্তিৰ মিলন হ’ব লাগিব। সম্পত্তিৰ নিচিনাকৈ এটা জাতিৰ শাসন আন এটা জাতিলৈ হস্তান্তৰিত কৰিবৰ কাৰো অধিকাৰ নাই।”⸺উড্ৰো উইলছন।\n৫। “মানুহ জাতিৰ আদৰ্শ লাভৰ সুদীৰ্ঘ কাৰ্য–সূচী, অধিক সুন্দৰ আৰু অধিক সুখী জগত এখনৰ কল্পনাৰ উপলব্ধি, সময়সাপেক্ষ; কিয়নো মানুহ আৰু জগত উভয়েই গঢ়নিৰ বাটত। পিতৃভক্ত পুত্ৰসকলে যেনেকৈ পিতৃৰ উদ্দেশ্য বা আজ্ঞা মানি ঘৰখন আদৰ্শৰূপে গঢ়ি তুলিবলৈ যত্ন কৰে, তেনেকৈ বিশ্বপিতাৰ জগতখন অধিক সুন্দৰ আৰু অধিক সুখী কৰি তুলিবলৈ চেষ্টা কৰাও তেওঁৰ শ্ৰেষ্ঠ সন্তান মানুহৰ কৰ্তব্য।” ⸺উইলিয়ম হাইড [ ২৩ ]\n১। জীৱনৰ লক্ষ্য কি? আত্ম-উপলব্ধি।\n২। প্ৰকৃত জীৱন কি? আত্মবোধ, আত্মস্মৃতি আৰু আত্ম-অনুভূতি।\n৩। মহামৃত্যু কি? আত্ম-বিস্মৃতি।\n৪। প্ৰকৃত ধৰ্ম কি? সত্য, ত্যাগ, সংযম আৰু ব্ৰহ্মচৰ্য্য।\n৫। ধৰ্মলাভৰ উপায় কি? বাসনা-ত্যাগ।\n৬। মহা পাপ কি? দুৰ্বলতা, ভীৰুতা, সংকীৰ্ণতা, পৰশ্ৰীকাতৰতা, স্বাৰ্থপৰতা আৰু কাপুৰুষতা।\n৭। মহাপুণ্য কি? বীৰত্ব, পুৰুষত্ব আৰু মনুষ্যত্ব।\n৮। মহাশক্তি কি? ধৈৰ্য্য, সহিষ্ণুতা, নিষ্ঠাভক্তি।\n৯। মহাসম্বল কি? আত্মবিশ্বাস আৰু আত্মনিৰ্ভৰতা।\n১০। মহাশত্ৰু কি? এলাহ, টোপনি, তন্দ্ৰা, জড়তা আৰু কাম।\n১১। মহা মিত্ৰ কি? উদ্যম, উৎসাহ আৰু অধ্যবসায়।\n১২। নৰকৰ মূল কি? কুসঙ্গ, অভিমান আৰু ভেদ-ভাৱ।\n১৩। স্বৰ্গৰ মূল কি? সাধুসঙ্গ আৰু সজ্জন-প্ৰীতি।\n১৪। দুখৰ মূল কি? অসন্তোষ, স্বাৰ্থপৰতা আৰু ইন্দ্ৰিয়-সেৱা।\n১৫। সুখৰ মূল কি? সন্তোষ, পৰাৰ্থপৰতা, ইন্দ্ৰিয়-জয়।\n১৬। বন্ধন কি? বিষয়ানুৰাগ আৰু ইন্দ্ৰিয়-ভোগ।\n১৭। জগজ্জয়ী কোন? যি নিজ মন জয় কৰিছে।\n১। গোমোঠা-মুৱা নহম; হাঁহিমুখীয়া হম। ২। পাহৰা স্বভাৱ গুচাম; স্মৃতি- শক্তি বঢ়াম। ৩। খেলিমেলি ভাব এৰিম; একাগ্ৰতা শিকিম। ৪। সময়ৰ অসৎ ব্যৱহাৰ এৰিম; ছেগৰ আগচুলিত ধৰিম। ৫। বেয়া কামত পিছ হুহুঁকিম; ভাল কামত আগবাঢ়িম। ৬। দীৰ্ঘসূত্ৰিতা এৰিম; নেৰা-নেপেৰা গুণ ধৰিম। ৭। দুৰ্বলচিতীয়া নহম; সবল-মনা হম। ৮। আত্মবিশ্বাস নেৰিম; আত্ম-নিৰ্ভৰতা বঢ়াম। ৯। নীচাত্মিকা এৰিম, সৎসাহস জন্মাম। ১০। অদূৰদৃষ্টি নহম; দূৰদৃষ্টি বঢ়াম। ১১। তাৰ্কিক নহম; মিতভাষী হম। ১২। দুখবাদ এৰিম; আশাবাদ ধৰিম। ১৩। মাৰাত্মক চিন্তা এৰিম; সজ বিবেচক হম।\n২৫ ফাগুণ, ১৮৮৪ শক\nজ্ঞানাশ্ৰমৰ দ্বিতীয়া শিষ্যা\nআমাৰ সৰু মাজু জীয়ৰী\nশ্ৰীমতী সপোন মধুৰি (নিজৰা) আইদেৱলৈ\nকেচা সোণ জীৱনৰ, পিতৃ-মাতৃ উভয়ৰ ‘সংসাৰ-মৰুক জীপ্ দি ৰাখিম’ বুলি মৰম নিজৰা তুমি নামিলা ভূমিত; গীত–বাদ্য-নৃত্য লৈ আনন্দ বিলাই সাজিলা আমোল-মোল মৰুৰ ফুলনি। নিয়তিৰ নীতি, আই, ঘূৰি আজি নিজে তুমি পশিবা সংসাৰ; দেখা পাবা বিভীষিকা তাৰ। সি চক্ৰবেহুত অকলে সোমাবা তুমি; বিপদৰ সপ্তৰথীহঁতে জানোচা সশস্ত্ৰে ধৰে বেৰি! সেইদেখি পিন্ধালোঁ তোমাক এই নীতিৰ কৱচ; আবৰি ৰাখিব সেয়ে মোৰ হৃদয়ৰ দৰে নিতউ তোমাক। আগবাঢ়া, আই মোৰ বিশ্ব-বিজয়িনী, সপ্তপদী গমনত সপ্তম সম্পদ লভি। জ্ঞানাশ্ৰম তথা গৃহস্থাশ্ৰমত যদি পিতাই তোমাক কৰিছিল কেতিয়াবা ৰূঢ় ব্যৱহাৰ, পাহৰি পেলোৱাঁ তাক এই মুহূৰ্তত; মাতৃ-জাতি তুমি আই, মাতৃয়ে যিদৰে দায় নধৰে পুত্ৰৰ, তুমিও সিদৰে মোৰ ক্ষমিবা জগৰ।\nসংসাৰ-মৰুৰ শ্যাম বটবৃক্ষ ৰূপা\nসম্ভাপীৰ সুখ পাপীৰ ত্ৰাণ;\nপুণ্যবাট দেখুৱাতী সৰগ-জীয়াৰী,\nআগবাঢ়া কৰি শান্তিস্নান।”\n২৫ ফাগুন, ১৮৮৪\nগুৱাহাটী মৰমৰ পিতাদেৱেৰা\n[ক] সন্তু আৰু পাষণ্ড\n‘শৈলে শৈলে হেৰা মাণিক নাপায়, গজে গজে মুক্তা নাই। সাধুও সৰ্বত্ৰ নাথাকে, চন্দন জানো বনে বনে পায়?”\nসংসাৰখন বৰ একা-চেকা। পিছে সাপৰ বাহ আৰু কাঁইটৰ মাজৰ পৰাই কেতেকী অনাৰ দৰে ইয়াৰ ভিতৰৰ পৰাই জীৱনৰ অমিয়া যিমান পাৰি সিমান থপিয়াই আনিব লাগিব, সাধু-সন্ন্যাসী হৈ সমাজৰ পৰা ফালৰি কাটি নহয়। দিন- ৰাতি, ৰ’দ-ঘাই আৰু গেলা-ডাৱৰীয়া বতৰৰ দৰে, সন্ত-পাষণ্ড আৰু ভাল-বেয়া লোক লৈয়েই চিৰকাল সমাজ। যুগে যুগে দেশে দেশে কত বুদ্ধ, কত যীশুৰ জন্ম হ’ল; কিন্তু সন্ততকৈ পাষণ্ডৰ লেখ অনুপাতত কেতিয়াও টুটা নাই।\n“বলিয়া হাতীক কোমল মৃণাল সূতাৰে বান্ধিবাঁ? বান্ধা;\nশিৰীষ পাহিৰে বজ্ৰমণি তুমি কাটিব খুজিছাঁ? কাটা।\nলোণ-সাগৰত মৌৰ টোপালেৰে মাধুৰ্য্য ৰচিবা? ৰঁচা;\nপাষণ্ডক সুধা-মাতেৰে ভুলাবা? ইহে বলিয়ালি, মিছা।”\nপঞ্চতন্ত্ৰ, হিতোপদেশ আদিৰ সাধুবোৰ সাধুৱেই; গল্প বা মিছা কথা নহয়। ডাৰুইনৰ অভিব্যক্তিবাদ শাৰীৰিক ক্ষেত্ৰত মানো বা নামানো, মানসিক আৰু নৈতিক ক্ষেত্ৰত হ'লে নামানি নোৱাৰি। চাৰি ঠেঙৰ দুঠেঙ বাহিৰত খহি পৰিলেও কুকুৰ, মেকুৰী বান্দৰ, শিয়াল, বাঘৰ স্বভাৱ বহুতৰ ভিতৰৰ সতকাই খহি নপৰে। টেনিছনে কবৰ দৰে (মানুহৰ ভিতৰৰ) নেজহীন বান্দৰ আৰু তেজপিয়া কুকুৰনেচীয়াৰ যেন মৃত্যু হওক! সাপে মোট সলায়, স্বভাৱ নসলায়।\n‘বিদ্যা-বিভূষণ হলেও দুৰ্জন, কাষ নাচাপিবা বৰ;\nমণি-বিভূষিত হৈও বিষধৰ নহয় নে ভয়ঙ্কৰ?”\nজ্ঞান-লাভ ধৰ্ম-চৰ্চা আদিয়ে মেকুৰী বাঘ প্ৰভৃতিৰ স্বভাৱৰ উন্নতি যে নাসাধেই, কুকুৰৰ গাত পানী ঢালিলে জোকাৰ মাৰিলেই ওৰ পৰিল; তদুপৰি সি সমাজলৈ অধিক অপকাৰীহে হৈ পৰে, কিয়নো সেই জ্ঞান-ধৰ্ম ছলনাৰ উপায়হে হয়ঃ\n‘সহজে সন্তুষ্ট হয় অল্প জ্ঞানী জন;\nতাতোকৈ সহজে তুষ্ট বিশেষজ্ঞগণ।\nঅল্প-বিদ্যা ভয়ঙ্কৰী কিন্তু যেই জন,\nব্ৰহ্মই নোৱাৰে নিজে কৰিব ৰঞ্জন।\n“থিতাতেই ৰোষ, থিতাতেই তোষ, ৰোষ-তোষ ক্ষণে ক্ষণে;\nভয়ঙ্কৰ এনে উটনুৱা মন, প্ৰসাদো প্ৰমাদ গণে।”\n“বিদ্যা বিবাদত, ধন দম্ভালিত, শক্তি পৰ-পীড়নত,\nপাষণ্ড আচাৰ; সাধু ব্যৱহাৰ জ্ঞান, দান, ৰক্ষণত।\nপানী যেনেকৈ নিতে নামলৈ বয়, মাধ্যাকৰ্ষণে যিদৰে সকলোকে তললৈ টানে, দুৰ্জনৰ সঙ্গয়ো সেইদৰে সুজনৰ বিকাৰ ঘটাব পাৰে; গতিকে তাৰ বিৰুদ্ধে সদায় সচেতন হ'ব লাগে।\n“দুঃমন্ত্ৰণাত নষ্ট হয় নৃপবৰ;\nযতি নষ্ট হয় হলে আসক্তি ভোগৰ;\nলালন-পালনে অতি পুত্ৰ নষ্ট হয়;\nবেদ-অধ্যয়নহীনে বিপ্ৰত্ব বিলয়;\nকু-তনয়ৰ পৰা জানা হয় কুল নাশ;\nশীল নষ্ট হয় চাপি পাষণ্ডৰ কাষ;\nসুৰা পানে লাজ, বিনা-আপডালে খেতি;\nপ্ৰবাসত স্নেহ আৰু অপ্ৰণয়ে মৈত্ৰী;\nনিয়ম-ভঙ্গত হয় সমৃদ্ধিৰ হ্ৰাস;\nত্যাগ-প্ৰমাদত জানা ধনৰ বিনাশ।\nদুৰ্জন-সংসৰ্গ ত্যাগ কৰা ততালিকে;\nসাধু-সমাগম ভজাঁ নাপেক্ষি তিলেকে।\nনিত্যে এই অনিত্যক কৰি বিস্মৰণ;\nপুণ্য কৰাঁ অহোৰাত্ৰ নৰ-নাৰীগণ।\n[খ] ৰক্ষা, সজ সঙ্গ\nগতিকে জীৱনৰ অমিয়া পাবলৈ হ'লে সৰ্বপ্ৰথম আৱশ্যকতা হ’ল⸺ নিৰ্ভয়তা বা আত্মৰক্ষা; অৰ্থাৎ যিহেতুকে সমাজ জুৰি থকা পাষণ্ডবোৰক কোনো যাদু-বিদ্যাৰ বলেৰে কোনেও কেতিয়াও নিৰ্মূল কৰিব পৰা নাই আৰু নোৱাৰেও, তেন্তে সেইবোৰৰ পৰা নিৰাপদে থাকিবলৈ, জানিবা নিগনি হ'লে মেকুৰীৰ হাতোৰাই ঢুকি নোপোৱা ঠাইত বাস কৰিবলৈ, লোৱাই প্ৰথম কথা। দ্বিতীয়ত আৰু তাৰ লগে লগে সৎ সঙ্গ বা সজ বন্ধু-লাভো জীৱনৰ অমিয়া উপভোগৰ বাবে আৱশ্যকীয়। [ ২৮ ]\n‘সংসাৰ বিহৰ বিৰিখত ফল অমৃত উপম দুটিঃ\nকাব্যামৃত-ৰস-আস্বাদন আৰু সজ্জন আলাপ-প্ৰীতি।’\nনিজত বন্ধুৰ গুণ নাথাকিলে আনক বন্ধু পোৱা টান; বন্ধু পালেও বন্ধুত্ব বান্ধি ৰখা আৰু কঠিন। বন্ধুৰ গুণবোৰ বাহিৰত আৰু দোষ দেখিলে ভিতৰি তেওঁক অকলে বেয়া নোপোৱাকৈ ক’ব লাগে। ধাৰলৈ কেতিয়াও কাৰো পৰা আৰু কাকো ধন বা আন বস্তু অনা বা দিয়া অতি অন্যায়, অন্ততঃ বন্ধুৰ পৰা বা বন্ধুক।\n‘আছিল সুহৃদ মোৰ, আৰু মোৰ ধন;\nসুহৃদক দিলোঁ ধাৰে, (হৰষিত মন!)\nসাধিলোঁ, সুহৃদ্ হেৰা, দিয়া মোৰ ধন';\nহেৰুৱালোঁ সুহৃদক; হেৰুৱালোঁ ধন।’\n“আটাইতকৈ আগ হৰি-কথা। তাতোকৈ আগ চাউল কঠা॥” ধন- সম্পত্তি নহ'লেও জীৱনৰ অমিয়া পাব নোৱাৰি।\n‘মগনিয়া এটি গই মৰিশালিলই\nপৰি থকা শৱটিক ক'লে, ‘ভাই অই!\nধৰাঁ ই দুখৰ মোৰ মেটমৰা ভাৰ।’\nকাকুতিতো শৱটিৰ নাই কাণ-সাৰ।\nমগনিয়াটিৰ হ’ল জ্ঞান ফৰকাল⸻\n‘মৃত্যু দাৰিদ্ৰতকৈ শত গুণে ভাল।’\nধন-সম্পত্তি ঘটাই কথা নহয়, তাৰ সংৰক্ষণ আৰু পৰিচালনা শুদাশুদি বুলি ভাবিব নোৱাৰি।\n‘তিৰুতা, পুৰুষ, ঘোৰা, পুথি, তৰোৱাল,\nবীণ, শব্দ, এই সাত বেয়া নে কি ভাল;\nচলোৱাৰ ওপৰত সকলো নিৰ্ভৰঃ\nচলাব জানিলে সোণ, নহ'লে গোবৰ।”\nইফালে অতি-সম্পত্তিও বিপত্তিৰ হেতু হ'ব পাৰে; তাৰ বাবে হামৰাও কাঢ়ি ফুৰাও বেয়া—\n“তাকৰ সৰহ যি ধন ধাতাই থলে কপালত ধৰি,\nতাকে পাবা মেৰু–মৰু য'তে ভ্ৰমা, নাই তাৰ হীন-ডেঢ়ি।\nধীৰ হোৱাঁ; মিছা ধনীৰ সেৱক নহবা ধনৰ হকে;\nনাদ বা সাগৰ য’ৰে পানী আনা, ঘটত ধৰিব একে৷”\n“বাপৰ ধনেও নাটে, পাপৰ ধনেও নাটে।” ৰূপৰ চামুচ মুখত লৈ উপজিলেও নিজৰ কামিলা গুণ নহলে জীৱনৰ অমিয়া উপভোগ কৰিব নোৱাৰি।\n“শুই সপোনত দেখোঁ, জীৱন সুন্দৰ!\nউঠি দিঠকত চাওঁ, কৰ্তব্যৰ ঘৰ!!”\nপঞ্চম আৰু এই সকলো সামৰা শ্ৰেষ্ঠ গুণ হ'ল বুদ্ধি। জীৱনৰ অমিয়া পাবলৈ বিদ্যাই যথেষ্ট নহয়, বিচাৰ লাগে।\n“আকাশ চেপেটা? জুই জোন-পৰুৱাৰ?\nএটাও নহয় ঠিক, বিচাৰ বিকাৰ!!”\nবুদ্ধিৰ নাটনি হলে একোৱে তাক ঢাকিব নোৱাৰে—\n“অগ্নিক পানীৰে, ৰ’দক ছাতিৰে, বনৰীয়া হাতী ধৰি\nচোকা অঙ্কুশেৰে, এচাৰিৰে গৰু-গাধক শাসিব পাৰি;\nৰোগৰ ঔষধ, বিষৰ মন্ত্ৰাদি শাস্ত্ৰই ৰাখিছে বান্ধি;\nমুঠে এটি কথা, মূখৰ ঔষধ কোনেও নাপালে চান্দি।”\n[ক] সৰল আৰু চতুৰ\nসজ হোৱাঁ; যাৰ মন যায় টেঙৰ হওক। সজ হ’ব নোৱৰা গুণেই শিয়াল টেঙৰ। কামত সজ, ভাবত সজ, কথাত সজঃ সেয়ে কায়-মনোবাক্যে সজ হোৱা।\nশুদা সজ হ'লে নহব, কামিলাকৈ সজ হ’ব লাগিব; অসজৰ প্ৰতিৰোধ কৰিব নোৱাৰিলে সম্পূৰ্ণ সজ হোৱা নহল। মূৰ্খক তাৰ মূৰ্খালি আৰু ধূৰ্তক তাৰ ধূৰ্তালিৰ ভাষাৰে সমিধান দিব জানিব লাগিব; বুদ্ধদেৱে পুত্ৰ-মোহ-মুগ্ধা মাতৃ আৰু অসৎ সন্ধানত চলা ডেকা দলক কেনে সমিধান দিছিল! সজ গুণ দেৱদূত, পাছে জন্মান্ধ; সজ বুদ্ধিয়ে তেওঁক হাতত ধৰি নিব লাগিব। শান্তিত বিশ্বাস ৰাখিবা; পাছে ইপিনেও খাৰ-বাৰুদ শুকুৱাই থবা।\nচকুৱে বিশ্বাসে নিজক, কাণে আনক। বিশ্বাসযোগ্য নোহোৱা কথা হ'লে বিশ্বাস কৰিব পাৰি। আকৌ, কাণ দুখন, জিভা এখন; এতেকে যিমান শুনা, তাৰ [ ৩০ ]\nজ্ঞানীয়ে আটাই কথা জানে; চতুৰে আটাই মানুহ চিনে; ই জ্ঞান নহয় নিশ্চয়। আনক জনাজনক বিদ্বান বুলিব পাৰি, নিজক জনাজনহে জ্ঞানী। হিত- কথা আটাইৰে কাণত পৰে, অকল জ্ঞানীয়েহে শুনে। আকৌ, শ্ৰোতৃ-মণ্ডলীক স্থিৰ মতৰ পৰা কথাৰে পিচলাই নিব পৰা শক্তিয়েই বাগ্মিতা। বাগ্মিতাৰ লক্ষ্য [ ৩১ ]\n(ক) নীৰৱ তুতি\nমোক তোমাৰ শান্তি-দৃত পাতাঁ : য’ত ঘিণ, ত’ত\nপ্ৰেম, য'ত জগৰ ত’ত ক্ষমা, য’ত সন্দেহ ত’ত\nবিশ্বাস, য’ত হতাশ, ত’ত আশা, য’ত আন্ধাৰ,\nত’ত পোহৰ, য’ত বেজাৰ ত’ত আনন্দ যাতে\nমই বিলাই দিব পাৰোঁ।\nমোক তোমাৰ এনে প্ৰসাদ দিয়াঁ⸺ শান্ত্বনা\nবিচৰাতকৈ দিবলৈ, স্নেহ পোৱাতকৈ বিলাবলৈ,\nআনক বুজোৱাতকৈ বুজিবলৈ যেন মই সমৰ্থ হওঁ;\nকিয়নো দান নকৰিলে পাব নোৱাৰি, ক্ষমা নিদিলে\nলভিব নোৱাৰি, মৰণ নকৰিলে জীৱন পাব নোৱাৰি।\nঅসতৰ পৰা মোক নিয়াঁ সতলৈ,\nতমসৰ পৰা মোক নিয়াঁ জ্যোতিলৈ\nমৃত্যুৰ পৰা মোক নিয়াঁ অমৃতলৈ।\nবিশ্বত সদউ সুখী হোক,\nনিৰাময় হোক সকলোটি:\nসজ ভদ্ৰ সবাকে দেখোক,\nদুখভাগী নোহক কোনোটি।\n(১) কালি তুমি ব্যগ্ৰ হোৱা কাইলৈটোৱেই আজি।\n(2) আজিটো আমাৰ আটাইতকৈ বৰ সম্পত্তি, কিয়নো ইয়েইহে নিশ্চিত।\n(৩) কালিটো এটা সপোন, কাইলৈটো এটা কল্পনা, আজিটোৱেই জীৱনৰো জীৱন।\n(৪) আজিটো সুন্দৰকৈ কটোৱাঁ; দেখিবা, কালিটো এটা সুখৰ সপোন আৰু কাইলৈটো এটা আশাৰ কল্পনাত পৰিণত হৈছে। [ ৩৪ ]\n(৫) দয়ালু পোহৰ, মোক নিয়া বাট দেখুৱাই;\nভৰিৰ খোপনি যেন নিপিচলে আৰু হায়!\nসুদূৰ ভৱিষ্যৎ, তাত ভুমুকি নামাৰোঁ গই;\nএখোজ আগলৈ, আৰু একো নিবিচাৰোঁ অই!\n(৬) কাইলৈৰ কাৰণে ভবা তোমাৰ অনধিকাৰ চৰ্চা; আজিটোহে তোমাৰ সম্পূৰ্ণ নিজা, আচুতীয়া।\n(৭) কালি আৰু কাইলৈক লোহাৰ কপাটত সুমুৱাই, খুন্দ খোৱা আজিত জীয়াই থাকা পূৰাকৈ।\n(৮) কাইলৈ তুমি মোৰ অনিষ্ট কৰিব খুজিছা, কৰিবাঁ; আজিটো মুঠেই ভালকৈ জীয়াই থাকিবলৈ দিয়াঁ।\n(৯) আজিটোৱেইহে জীৱন; কালিটো নাছিল, কাইলৈটো নহ'ব।\n(১০) আজিটো কেনে বিনন্দীয়া! ইয়াক হাততে মলঙি যাবলৈ দিলে হ’লে দুহাতে হিয়া-মূৰ ভূকুৱাইয়ো ঘূৰাই নোপোৱা।\n(১১) বিপল, পল, দণ্ড, প্ৰহৰ⸺ইহঁতৰ সমষ্টিয়েই আজিটো : ইহঁতৰ আঁহে আঁহে জীয়াই থকাই জীৱন।\n(১২) টোপনিয়ে মৰণে সমান; এতেকে তোমাৰ প্ৰত্যেক আজিটোৱেই একোটা নতুন জীৱন বুলি বুজিবাঁ।\n(১) ‘উদ্বিগ্ন হোৱা’ আৰু ‘চিন্তাযুক্ত হোৱা’ দুটা সুকীয়া কথা। আগৰটো অলপ ধতুৱাৰ পৰিচয়, পিছৰটো কথা-গৰকা স্বভাৱৰ চিনাকি।\n(২) উদ্বেগ এচকুৱা দৈত্য, তাৰ দিশ্ বিদিশ্ জ্ঞান নাথাকে; চিন্তা জ্ঞানী, ই আগ-পিছ গুণে।\n(৩) উদ্বিগ্নতাই উপায় হেৰুৱায়, চিন্তাই উলিয়ায়।\n(৪) উদ্বেগৰ গুৰি ভয়, চিন্তাৰ গুৰি সাহ।\n(৫) ‘মই ইমানবোৰ বৰ বৰ বিপদত পৰিছিলোঁ! সৌভাগ্যক্ৰমে সেইবোৰৰ সৰহখিনিয়েই বাস্তৱতে নঘটিল।’\n(৬) আমাক কেতিয়াবা তপত ভাতৰ ধোৱায়ো গিলিব খোজে! ভয়ৰ সৰহভাগেই অলীক। [ ৩৫ ] (৭) উদ্বিগ্নতাত জুৰ বিচাৰ-শক্তি লোপ পায় আৰু স্বভাৱ খিট্খি‌টীয়া হয়।\n(৮) ভয়, উৎকণ্ঠা, ঘৃণা, অতিশয় আপোনপটীয়া স্বভাৱ, এইবোৰেই বহুতৰ কাল হয়।\n(৯) উদ্বিগ্নতাৰ মাত্ৰা বাঢ়িলে পেটৰ ঘা আৰু স্নায়ুৰ অনিষ্ট হয়।\n(১০) ঘন ঘন উদ্বিগ্নতাৰ পৰা তেজৰ উচ্চ চাপ আৰু বাত ৰোগ আদিও হয় বুলি কয়।\n(১১) উদ্বিগ্নতা মানসিক দুৰ্বলতা; যিজনে সময়ত বৰ বৰ বিপদৰ লগত ফেৰ পাতিব পাৰে; তেনেজনো কেতিয়াবা সামান্য কথাত ঢলি পৰে।\n(১২) উদ্বিগ্নতাৰ গুণ নাই, দোষ বহুত; তাকে বুজি তাক কেতিয়াও লাই দিব নালাগে।\n(১) একেবাৰে নজনা বা ভালদৰে জনা কথাত উদ্বিগ্নতা জন্মিব নোৱাৰে।\n(2) মুনিচুনি বেলি আৰু দোকমোকালিতহে বাদুলীৰ দৰে সন্দেহে জাক পাতে।\n(৩) উদ্বিগ্নতাৰ মূলৰ ওপৰতু সেইদেখি পোনতে বিচাৰ বাঁতিৰ পোহৰ পেলোৱাঁ।\n(৪) অস্থিৰ নহৈ আৰু আড়ম্বৰ নকৰাকৈ বাস্তৰভাৱে কথাটোৰ স্বৰূপ বুজি লোৱাঁ।\n(৫) ভালৰো ভালটো আশা কৰাঁ, কিন্তু বেয়াৰো বেয়াটোৰ বাবে সাজু হোৱাঁ।\n(৬) ভয়ৰ স্বভাৱ গুচাই যুজৰ মনোবৃত্তি গঢ়াঁ।\n(৭) চাপৰিলে যদি মেঘ নেৰায়, সেই মেঘ একেবাৰে উৰাই দিব নোৱাৰিলেও তাক যিমান পাৰি পাতল কৰি পেলোৱাঁ।\n(৮) ঘাই কথাটো ফঁহিয়াই চোৱাঁ আৰু তাৰ উপায়-অপায় বাচি লোৱাঁ। [ ৩৬ ]\n(৯) অপায়ৰ হাত একেবাৰে সাৰিব নোৱাৰি যদি, সেইখিনিৰ লগত যুজাঁ।\n(১০) যুজৰ বাবে যিখিনি হানি-বিঘিনি ঘটে তাক স্বাভাৱিক বুলি মানি লোৱাঁ।\n(১১) “হাৰিয়া জিনয় কতো জিনিয়া হাৰয়। কতো কালে ক্ষত্ৰিয়ৰ নাহি পৰাজয়॥”\n(১২) দোঁ নাখাবা, ভাঙিব লাগিলে ভাঙক; ই তোমাৰ নৈতিক জয়।\n(১) শত্ৰুকো ভাল পাব লাগে; নিতান্তই ভাল পাব নোৱাৰিলেও শত্ৰুলৈ বুলি পেটত ফেটীগোম নুপুহিবাঁ।\n(২) শত্ৰুৰ অনিষ্ট সাধন নকৰাৰ কথা ভাবিব নোৱাৰাঁ? নালাগে; নিজৰ অনিষ্ট সাধন নহ'বৰ বাবেই পোতক তোলাৰ মাৰাত্মক ভাব এৰি পেলাবাঁ।\n(৩) লৰোঁতাৰ যিমান ভাগৰ, খেদোঁতাৰ ভাগৰ তাতকৈ তাকৰ নহয়।\n(৪) উৎকট প্ৰতিহিংসাৰ জুইত শত্ৰু পুৰি ছাই হওক–নহওক, তোমাৰ স্বাস্থ্য আৰু শান্তি পুৰি ছাই হোৱাটো ধূৰূপ।\n(৫) বোকা দলিয়ালে শত্ৰুৰ গাত লাগিবও পাৰে, নালাগিবও পাৰে; কিন্তু তোমাৰ হাতখন যে লেতেৰা হ'ব ই নিশ্চিত।\n(৬) কোনোবাই তোমাক ঠগিলে! ডকা দিলে? তাকে মনত পাগুলি নাথাকিলে সি একো লেখৰ কথা নহয়।\n(৭) তুমি কৰা উপকাৰৰ কোনোবাই শলাগ নল'লে, নলক; তাৰপৰা তোমাৰ অপকাৰ হ’ব তাকে উমাই থাকিলেহে।\n(৮) বিহ গছৰ দৰে অকৃতজ্ঞতা স্বভাৱৰ আৰু গোলাপৰ দৰে কৃতজ্ঞতা শিক্ষাৰ শহ বুলি জানিবাঁ।\n(৯) মানুহ সৰহ-তাকৰ অৱস্থাৰ দাস; এই কথা গমি চালে কালৈকো তোমাৰ আক্ৰোশ নজন্মিব।\n(১০) জিৰণি উদ্বিগ্নতাৰ এক ঔষধ; শৰীৰৰ ক্ষতি পূৰণহে প্ৰকৃত জিৰণি। [ ৩৭ ]\n(১১) সামান্য কথাত ধৰফৰ-ধাৰফাৰ নকৰিবাঁ; এৰাব নোৱাৰিলেও এটা কথাত যিমানখিনি উদ্বেগ লাগিব পাৰে, তাতকৈ সৰহ ব্যয় নকৰিবাঁ।\n(১২) পৰি যোৱা গাখীৰৰ লগত চকুপানী মিহলাই লাভ কি?\n(চ) হিত বাণী\n(১) বেলিৰ তলত, প্ৰতি ৰোগৰেই, ভাই,\nহয় বা ঔষধ আছে; নহয় বা নাই।\nআছে যদি যতনেৰে বিচাৰি উলিৱাঁ;\nনাই যদি চিন্তা তাৰ বিসৰ্জন দিয়াঁ।\n(২) সলাব নোৱৰা কথা মানি লবলই,\nসলাব পৰাক সলনিত দিব লই,\nদিয়া মোক মনোবল আৰু দিয়া জ্ঞান:\nসলাব নোৱৰা-পৰা চাওঁ পৰিমাণ।\n(৩) “চিন্তা” “চিতা” এই দুইৰো মাজত\nচিন্তা গৰিয়সী বোলে,\nনিৰ্জীৱক পোৰে চিতাই; চিন্তাই\nদেহ জীৱে সৈতে গিলে॥\n(8)তাকৰ সৰহ যি ধন ধাতাই\nথ’লে কপালত ধৰি,\nতাকে পাবাঁ, মেৰু মৰু য’তে ভ্ৰমা\nনাই তাৰ হীন-ডেঢ়ি।\nধীৰ হোৱা, মিছা ধনীৰ সেৱক\nনহ’বা ধনৰ হকে;\nনাদ বা সাগৰ য’ৰে পানী আনা,\nঘটত ভৰিব একে।\n(৫) লোভেই থাকিল যদি, গুণ বিড়ম্বন;\nপৈশুন্য থাকিলে ক’ত পাতক মোচন?\nতপস্যাৰ আৱশ্যক কিবা, সত্য হ’লে;\nতীৰ্থ কি কাৰণ বাৰু মন শুচি ৰলে?\nসৌজন্য থাকিলে কিয় আত্মীয় স্বজন?\nসুমহিমা আছে? ⸺কিয় লাগিছে ভূষণ?\nসুবিদ্যা আছয়? ⸺তেন্তে কি সকাম ধন?\nকুখ্যাতি আৰ্জিছাঁ? ⸺মৃতুৎ কিবা প্ৰয়োজন??\n(৬) জন্তু আৰু গছে সহে নিন্দা দুখ ভোক।\nতেনে সহনীয় গুণ দিয়া হ'লে মোক।\n(৭) মন্ত্ৰত নলগা আখৰ নোপোৱা\nঔষধ নোহোৱা শিয়া;\nঅযোগ্যনো কোন? যোজক দুৰ্লভ\nঠিকে-ঠাকে জোৰা দিয়া।\n(৮) ঋণ অৱশেষ, অগ্নি অৱশেষ,\nব্যাধিৰ নথবা শেষ;\nতিলে তাল হয় জানা, ই তিনি\nযিহেতু নাৰাখাঁ লেশ।\n(৯) জানিবাঁ একেই অতিথি বালক\nআছে নাই একো নকৰে বিচাৰ\nদে-হি দে–হি ঘনে কয়।\n(১০) দুৰ্বলৰ বল ৰজা, ছৱালৰ\nকান্দোন কেৱল বল;\nমূৰ্খৰ মৌনতা, চোৰৰ মিছালি,\nদিয়ে জানা একে ফল।\n(১১) খাৰুৱে নোশোভে হাত, দানে শোভা কৰে;\nচন্দনত শুদ্ধি নোহে, হোৱে সি স্নানেৰে।\nভোজনত তৃপ্তি নাই, আছে সন্মানত;\nজ্ঞানতহে মুক্তি আছে, নাই মুণ্ডনত।\n(১২) দুৰ্জন সংসৰ্গ ত্যাগ কৰা ততালিকে।\nসাধু সমাগম ভজাঁ নাপেক্ষি তিলেকে॥\nনিত্যে এই অনিত্যক কৰি বিস্মৰণ।\nপুণ্য কৰাঁ অহোৰাত্ৰ নৰ-নাৰীগণ॥\n(১) দোকানীয়ে দুৱাৰ মাৰি লৈ গধূলি দিনটোৰ অৰ্জনৰ লেখ লয়; তুমি কিহৰ লেখ ল’বা? ওৰে দিন ধৰি ধন বিতেৰে নহ'লেও গা-ৰে, গাৰে নহলেও মুখৰ সহানুভূতিসূচক সহায় বা মাত আষাৰেৰে হাঁহি বিৰিঙাব নোৱাৰিলেও দুখ পাতলালা কেইজনৰ? স্বৰূপতে সেইহে তোমাৰ লেখৰ সম্পত্তি।\n(২) তুমি নিজৰ মনৰ দুখ গুচাব পৰা নাই? তেন্তে আনৰ দুখ চাবলৈ যত্ন কৰাঁ; তেতিয়া তোমাৰ দুখ আপোনা আপুনি গুচিব।\n(৩) তুমি আনৰ উপকাৰী? তেন্তে তুমি নিজৰ উপকাৰীতকৈও উপকাৰী বুলি বুজিবাঁ।\n(৪) পৰোপকাৰী কামত নিজক লগাই ৰাখাঁ; ইয়ে নিজক দোধোৰ-মোৰ ৰোগৰ পৰা মুক্ত কৰিবৰ বাবে আজিলৈকে ওলোৱা আটাইতকৈ মহৎ ঔষধ।\n(৫) নিজৰ বেলিকাও সাঁকো নৌ পাওঁতেই তাৰ ওপৰেদি নবগাবাঁ; বিপদ বাস্তৱতে আহিলে তাৰ সৈতে যুজিবৰ অস্ত্ৰ-শস্ত্ৰখিনি গোটাই ৰাখা।\n(৬) “গতস্য শোচনা নাস্তি; সঁচা কথা; পাছে নিৰ্বিকাভাৰে আগৰ ভুলবোৰ ফঁহিয়াই তাৰপৰা অভিজ্ঞতা বাচি লৈ ভৱিষ্যতৰ উপকাৰত লগোৱাই বুদ্ধিমানৰ কাম।\n(৭) ভুল হয় আটাইৰে; তাক ঘূৰাই কৰে মুৰ্খই, আনৰ বা নিজৰ ভুলৰ পৰা শিক্ষা লয় জ্ঞানীয়ে।\n(৮) সুখৰ সামগ্ৰি হেৰালে সি যেন হেৰোৱাই নাই এনে ভাবিব পৰাই সুখ পুনৰ্লাভৰ উত্তম উপায়। আমাৰ চিন্তাই যি গঢ় দিয়ে সেয়ে আমাৰ জীৱন।\n(৯) ভৱিষ্যতক গঢ় দিয়া ঐশ্বৰিক শক্তি আমাতেই লুকাই আছে। নিজে যিমান সুখী হ'বৰ আন্তৰিক যত্ন কৰা, তুমি সিমান সুখী : তাতকৈ সৰহ বা তাকৰ নোহোৱাঁ।\n(১০) এডাল তাঁৰ ছিগিল? আন তিনি ডালতেই তোমাৰ সঙ্গীত সম্পূৰ্ণ কৰাঁ। এয়ে জীৱন, জীৱনৰ জীৱন, বিজয়ী জীৱন। [ ৪০ ]\n(১১) অদৃষ্টই তোমাক টেঙা দিছে? নেমুটেঙা! তাৰে মিঠা চৰ্বত কৰি পেলোৱাঁ।\n(১২) অদৃষ্ট তোমাৰ শতৰু? তাক জয় কৰিবলৈ বিচাৰাঁ? তেন্তে অদৃষ্টক মানি লোৱাঁ।\n(১) কোনোৱে তোমাৰ অন্যায় সমালোচনা কৰে? তেন্তে তাক ছদ্ম প্ৰশংসা বুলি সন্তোষৰ হাঁহি মাৰিবা। তোমাৰ গুণ বা মূল্যই লোকৰ ঈৰ্ষা উদ্ৰেক কৰিব পাৰিছে, ই তাৰ নিৰ্ভুল প্ৰমাণ। মৰা কুকুৰক গুৰিয়াব লাগিছে কিয়?\n(২) এটা ধোবাই মহাত্মা কবীৰৰ সদায় নিন্দা গাই ফুৰে। ধোবাটো মৰিলত কবীৰে তাৰ স্মৃতি-তৰ্পণ কৰিলে এফাকি কবিতাৰে⸺\n“তই যে অকল কাপোৰৰ মলিকে গুচাইছিলি এনে নহয়; নোধোৱাকৈ\nমোৰ মনো চাফা কৰি ৰাখিছিলি, কিয়নো তোৰ ভয়ত মই পাপৰ ছাঁতো ভৰি নিদিছিলোঁ।\n(৩) তুমি তোমাৰ মুখখন নেদেখাঁ, সেইদৰে দোষো নেদেখাঁ; অলপ অতিৰঞ্জিত কৰিলেও নিন্দকেহে পাছৰ বিষয়ত তোমাৰ দাপোণৰ কাম কৰে, গতিকে সি শলাগৰহে পাত্ৰ।\n(8) প্ৰশংসাত তুমি ভাৱনাত সজোৱা মানুহটো যেন হোৱা; গতিকে সি তোমাৰ স্বৰূপ নহয়।\n(৫) প্ৰশংসাই বিকৃত কৰে বুলিয়েই জ্ঞানীজনে তাক বিহৰ তুল্য বুলি বৰ্জন কৰে।\n(৬) “যি ভাৱে দেখিবা তুমি সংসাৰ ভাৱনা,\nসেইভাবে গৰসিব তোমাৰ জীৱন।”\nদুঃখবাদীয়ে বিপদত অকল আপদ দেখে;\nসুখবাদীয়ে তাতে সম্পদৰ ৰেঙনি দেখা পায়।\n(৭) “আমাৰ এ ধূপ না জ্বালালে, গন্ধ কিছুই নাহি\nঢালে; আমাৰ এ দীপ না পোৰালে,\nদেয় না কিছুই আলো।”\n(৮) বিপদতহে প্ৰকৃত চৰিত্ৰই গঢ় লয়। চৰিত্ৰ অব্যৰ্থ বীজ; বালি বকৰানি য’তে পৰক। সুবৃক্ষ গজি উঠিবই।\n(৯) সহজবোধ শিক্ষাৰ ফল নহয়, উপফলহে; ই প্ৰকৃতিৰ দান, ইয়াৰ সৰহ পৰিমাণেই প্ৰতিভা।\n(১০) শিকিবৰ ধাউতি নোহোৱাক শিকাবলৈ যোৱা আৰু চেচা লোহা পিটি গঢ় দিবলৈ চোৱা, একে কথা; তাৰ দ্বাৰা মানুহ পিটি গাধা কৰিব পৰা হয়, গাধা পিটি মানুহ কৰিব পৰা কেতিয়াও নহয়।\n(১১) ‘ক্ষুদ্ৰ’ই হওক ‘মহা'ই হওক, ‘নিঃস্ব’ই বোলা বা ‘বিশ্ব’ই বোলা, বিদ্যালয়বোৰ শিক্ষাৰ বাটচ'ৰাহে। সেইবোৰকেই বৰ ঘৰ বুলি ভবাতেই যত আপদ।\n(১২) বাহিৰৰ এমোণ পাণ্ডিত্যই ভিতৰৰ এতোলা সহজ-বোধৰো যোৰ নাপায়; পাছে নামটোহে সহজ, বোধটো সিমান সহজ নহয় আকৌ!\n(১) যেই কুৰি বছৰ থাকিব পাৰাঁ, থাকাঁ; পাছে পোনৰ কুৰি বছৰেইহে তোমাৰ জীৱনৰ আটাইতকৈ দীঘল কাল।\n(২) আগ বয়সত দিন চুটি। বছৰ দীঘল; পাছ বয়সত দিন দীঘল, বছৰ চুটি।\n(৩) পোনৰ দুকুৰি বছৰ জীৱন গ্ৰন্থৰ মূল পাঠ, পাছৰ দুকুৰি তাৰ টীকা- টিপ্পনিহে।\n(8) দুকুৰি জানিবা যৌৱনৰ বাৰ্দ্ধক্য, তিনিকুৰি বাৰ্দ্ধক্যৰ যৌৱন।\n(৫) শৈশৱত শিকা, বয়সত বুজা।\n(৬) পকা চুলি বয়সৰ চিন হ'ব পাৰে, জ্ঞানৰ প্ৰমাণ নহয় আকৌ!\n(৭) পকা চুলি কেঁচা কৰি কি লাভ? মন-চিত সেউজীয়া কৰি ৰাখিব পৰাহে কথা!\n(৮) বুজ আৰু জ্ঞান একে নহয়; বুজ কুঁহ-পতান মিহলি, জ্ঞান তাৰ মলখুখিনি। বুজ ভেৰেহুনা, গপত ওফন্দা; জ্ঞান হাড়-শকত, বিনয়- খীন। [ ৪২ ]\n(৯) বিনয়, মহন্তৰ পুত্ৰ, দম্ভালি দাসৰ ল'ৰা; তেনেকৈয়ে আত্মসম্মান অহঙ্কাৰ নহয়।\n(১০) কুকুৰে লৰায় নেজ পেট দেখুৱাই;\nভৰিত দীঘলে পৰি অন্ন মাগি খায়।\nসুগহীন গজৰাজ, ধীৰভাৱে চায়;\nকাবউ-কোকালি এশ কৰিলেহে খায়।\n(১১) অপমান স্বীকাৰ কৰা মানে অপমান মাগি অনা। তাৰ পোতক তুলিবলৈ চোৱাতকৈ তালৈ মন নকৰাই ভাল।\n(১২) মহতৰ ধাৰ, নীচৰ মূলধন।\n(১) পুৰুষ ঋক্, তিৰুতা সাম;\nপুৰুষ আকাশ, তিৰুতা পৃথিৱী।\n(২) গঢ়ে পুৰুষে বিধান, তিৰুতাই সংস্কৃতি\nপাছে তিৰুতা পুৰুষৰ লেখীয়া হ’বলৈ চোৱাতেই লেঠা।\n(৩) তিৰুতাক প্ৰকৃতিয়ে সাজে সুন্দৰী, পিশাচে পাতে লাহতী; পুৰুষ নাচে তিৰুৱাৰ হাতত, তিৰুতা নাচে পিশাচৰ হাতত।\n(৪) বিয়াৰ পণ পুৰুষৰ স্বাধীনতা, তিৰুতাৰ সুখ; বিয়াৰ আগত কান্দে তিৰুতাই, পাছত কান্দে পুৰুষে।\n(৫) তিৰুতাই বিয়ায় কৌতুকত, আৰম্ভিবলৈ; পুৰুষে বিয়ায় বিৰক্তিত, সামৰিবলৈ : শেষত দুয়ো হয় হতাশ।\n(৬) প্ৰেম-বিবাহৰ ঊষা, বিবাহ-প্ৰেমৰ সন্ধ্যা; য'ত প্ৰেম-বিহীন বিবাহ, ত’ত বিবাহ-বিহীন প্ৰেম।\n(৭) দৰা বিয়াৰ আগত বসন্ত, পাছত শীত; কণ্যা আগতে মাধৱী, পাছত বৰ্ষা।\n(৮) উচুপিবৰ কণ্যা, খিকিন্দালিৰ ঘৈণী; খিকিন্দালিৰ কণ্যা, উচুপিবৰ ঘৈণী।\n(৯) বিয়াৰ বিষয়ত সদৌ তিৰুতা একমত, পুৰুষহে ভিন্নমত। স্বভাৱত হলে সকলো স্বামী একে, মুখৰ গঢ়হে লৰ। [ ৪৩ ]\n(১০) নাকাঢ়িবাঁ হুমুনিয়া বাই-ভনীহঁত,\nপ্ৰৱঞ্চক পুৰুষ সদায়;\nএভৰি পানীত আৰু এভৰি মাটিত\nএকোটিত স্থিৰ মতি নাই।”\n(১১) ‘সচা, কালি সন্ধ্যা মই ‘বাৰু’ বুলিছিলোঁ,\n“ওহোঁ” বোলো পুৱা ডাঙৰীয়া।\nচাকিৰ পোহৰে দেখে যাৰ যেনে ৰূপ,\nদিনত নেদেখি তেনেকুৱা।”\n(১২) ফৰ্ড মটৰৰ জন্মদাতাক বিয়াৰ সোণালী জয়ন্তীত কোনো বন্ধুৱে সুধিলে বোলে বৈবাহিক জীৱনত তেওঁৰ সুখ সফলতাৰ মূল হেতু কি। সৰলচিতীয়া ফৰ্ড্ ছাহাবে সমিধান দিলে, “মোৰ ব্যৱসায়ত যি! একে\nচানেকিতে লাগি থকা!!” [ ৪৪ ]\n(১) মেঘৰ চকুপানীয়েই পৃথিৱীত হাঁহি ফুলায়।\n(২) বেলি হেৰুৱাই চকুপানী টুকি থাকিলে তৰাৰ জেউতিও দেখিবলৈ নাপাবাঁ।\n(৩) সাগৰৰ ভাষা কিহৰ? অনন্ত প্ৰশ্ন।\nতাৰ সমিধানৰ ভাষা কিহৰ? অনন্ত নীৰৱতাৰ॥\n(৪) দাপোণত দেখাখন তোমাৰ মুখ নহয়, তাৰ প্ৰতিচ্ছবিহে।\n(৫) জোৰগছ পিছলৈ ধৰিলেহে, তোমাৰ ছাঁ আগলৈ পৰিব।\n(৬) চকুৰ পটা চকুৰ লগতহে, জিৰণিও কামৰ লগতহে।\n(৭) মানুহ কেচুৱাই, বিকাশতহে বলৰ পৰিচয়।\n(৮) খৰালিৰ শুকান নৈয়ে, তাৰ বাৰিষাৰ শলাগ নাপায়।\n(৯) চৰায়ে ভাবে ‘মই ডাৱৰ নহলো কিয়!\nডাৱৰে ভাবে ‘মই চৰাই নহলো কিয়!\n(১০) জলপ্ৰপাতে কয়, মুক্তিয়েই মোৰ গীত।\n(১১) ঘৰুৱাহী কামত তিতাৰ পদস্ফুৰণ শিলৰ মাজেদি ঝৰণাৰ নৃত্যৰ দৰে।\n(১২) বেলিয়ে অস্তাচলে নামি পশ্চিম সাগৰ সাঁতুৰি ভাগৰি আহে, অভিনন্দন পায় উদয়াচলে।\n(১৩) তোমাৰ ভোক নাই? তেন্তে ৰন্ধা-বঢ়া বেয়া বুলিছা কিয়?\n(১৪) প্ৰেমিকাৰ কথাৰ একো অৰ্থই নাই।\nতেও প্ৰেমিকে তাত বুৰি\nজোলোকা জোলোকে পানী খায়।\nপ্ৰেমিকাৰ প্ৰেমত নহয়,\nনিজৰ প্ৰেমত প্ৰেমিক তন্ময়॥\n(১৫) মূৰ্তি ধূলিত লয় পায়; তাৰ অৰ্থ এয়ে, ধূলি মূৰ্তিতকৈ মহৎ। [ ৪৫ ] (১৬) জীৱন আনৰ দান; আনক দিলেহে তাক আমাৰ বুলিবৰ অধিকাৰ জন্মে।\n(১৭) বিনয়ত মহৎ হ’ব নোৱাৰিলে মহৎ হ'বৰ আন উপায় নাই।\n(১৮) মৈৰাৰ পাখিৰ ভৰ দেখি ঘৰচিৰিকাই দুখ কৰে।\n(১৯) অনন্তই সাহ দিয়ে, ‘মই আছোঁ। মুহূৰ্তলৈ কিহৰ ভয়?”\n(২০) তোমাৰ সুৰা তোমাৰ পিয়লাত পিয়াঁ।\nআনৰ পিয়লাত বাকিলে তাৰ ফেন মালা নোপোৱা।\n(২১) ঈশ্বৰে কয় — মই সাপ হৈ খোটোঁ, সেইহে বেজ হৈ জাৰোঁ। ভাল পাওঁ দেখিহে দোষত শাস্তি দিওঁ।\n(২২) পোহৰ দিয়া বাবে আমি চাকিৰ জুই আগৰ শলাগ লওঁ; পাছে নিজে আন্ধাৰত থাকি কিমান কষ্টেৰে গছাটিয়ে আমাক সেই পোহৰ বিলোৱাইছে তালৈ হ'লে মনত নপৰে।\n(২৩) অন্যায়ে পৰাজয় নামানে, ন্যায়ে মানে।\n(২৪) লোহাৰ কুঠাৰে গছক খুজিলে নাল এটা; গছে দিলে; আৰু সেই কুঠাৰেই তাৰ গুৰিত ঘাপ দিলে।\n(২৫) প্ৰতি সন্তানৰ জন্মই কয়, মানুহৰ বাবে ঈশ্বৰ হতাশ হোৱা নাই।\n(২৬) মুগা-পলুৰ দৰে মানুহে নিজে নিজ খোলা সাজি তাত সোমাই মৰে।\n(২৭) “ইমান যে তৰা, ক’ত তাৰ জ্যোতিৰ নিজৰা?\n(২৮) “ঘাঁহ-বন, তাৰ মাজে মাজে মূৰ্তি ধৰি\nকি এটি মহান্ প্ৰাণ উঠে বাৰু ৰঙত শিঁয়ৰি?”\n(২৯) জীৱনত মানুহ ভিন্, মৃত্যুত এক।\n(৩০) ঈশ্বৰ মৰিলেই ধৰ্ম এক হ'ব।\n(৩১) ‘ফল, তুমি মোৰ পৰা কিমান দূৰত?”\n“ফুল, মই বিৰাজিছোঁ তোমাৰ গৰ্ভত।”\n(৩২) তৰোৱালৰ তীক্ষ্ণতা ৰক্ষা কৰিবৰ বাবেই তাৰ ফাক ভোটা।\n(৩৩) ক্ষমতাই কলে ‘পৃথ্বী, জানা তুমি মোৰ’\nপৃথিৱীয়ে ক্ষমতাক বান্ধি ক’লে ‘চোৰ।”\nপ্ৰেমে ক'লে পৃথিৱীক, ‘মই যে তোমাৰ!’\nপৃথিৱীয়ে বোলে ‘প্ৰেম গৰাকী ধৰাৰ।’\n(৩৪) খন্তেকীয়া কোঢ়ালে অনন্তৰ সঙ্গীত ঢাকি ধৰে।\n(৩৫) আত্মাৰ প্ৰণয়িনীৰ ওৰণিয়েই বিষাদ। মিলনৰ মুহূৰ্তত সি খহি পৰে।\n(৩৬) জীৱনৰ মুদ্ৰাৰ ওপৰৰ ৰাজমোহৰ মৰণ : এই মোহৰৰ বাবেই তাৰে বহুমূলীয়া বণিজ কিনিব পাৰি।\n(৩৭) খেতিয়কে নাঙলেৰে পৃথিৱীৰ কাষলতিত ভাকুট কুটায়, আৰু পৃথিৱীয়ে নদন-বদন শস্য ৰূপে হাঁহি উঠে।\n(৩৮) প্ৰতিধ্বনিয়ে নিজক মৌলিক বোলাবলৈকে মূলক শিঁয়াৰে।\n(৩৯) যি সংসাৰত সিহঁত ওপজে তাৰ উপযুক্ত হ’বলৈকে ঘাঁহ পাতত ধাৰ, গোলাপৰ ঠাৰিত কাঁইট, মৌ-মাখিৰ শুং আৰু হৰিণৰ শিং গজে।\n(৪০) স্বপ্ন পত্নী, তেওঁ কথা নকৈ নোৱাৰে; টোপনি স্বামী, তেওঁ নীৰৱে সহি থাকে।\n(৪১) মাছৰোকা চৰায়ে ভাবে মাছটোক আকাশত এপাক ফুৰাই অনা তাৰ অনুগ্ৰহ।\n(৪২) ভুল সোমাবৰ ভয়ত দুৱাৰ জপালে সত্যও বাহিৰতে থাকিব।\n(৪৩) ভালপোৱাত কলি ফুল হয়, উপাসনাত ফুল ফল হয়।\n(৪৪) কোনো শলাগ নিবিচাৰি শিপাই গছক পোহ দি পৰি নোযোৱাকৈ ৰাখি ডাল-পাত মেলায়, ফুল ফুলায়, ফল ফলায়।\n(৪৫) কথাই দুখেৰে কয়, ‘কাম, মই ফোপোলা।’ কামে ততোধিক বেজাৰেৰে কয়, ‘কথা, তোমাক দেখিহে বুজোঁ মই যে কিমান নিঃস্ব।’\n(৪৬) নিজ ৰূপত সত্য যথৰ; উপন্যাসত ই পাৱ পায়।\n(৪৭) এটি লক্ষ্যতৰাই যেন আমাৰ লক্ষ্য থিৰ কৰে।\n(৪৮) নিশাই ফুল ফুলায়, দিনে তাৰবাবে শলাগ লয়।\n(৪৯) ক্ষমতাই ভাবে তেওঁ যাক অনুগ্ৰহ কৰি গৰকি ধৰিছে সি কেঁকাব কিয়?\n(৫০) ধুনীয়া মকৰা-জালখনিয়ে যেন নিয়ৰৰ মুকুতাবোৰহে ধৰিব! পাছে, ধৰে মাখি।\n(৫১) জোনাকী পৰুৱাই তৰাক কয়, ‘বৈজ্ঞানিকে কয়,⸺ তোমালোকৰ পোহৰ এদিন হেৰাই যাব।’ তৰাই নীৰৱতাৰে তাৰ সমিধান দিয়ে। [ ৪৭ ]\n(৫২) বৰষুণৰ টোপালে পৃথিৱীক কয়, ‘আই, আমি তোমাৰ ঘৰ-নৰিয়া সন্তান; স্বৰ্গ এৰি ঘৰৰ ল’ৰা ঘৰলৈ ঘূৰি আহিছোঁ।’\n(৫৩) সংসাৰে মোক দুখৰ চুমা দিছে যাতে মই সংসাৰক মোৰ কৰুণ গান শুনাওঁ।\n(৫৪) চিৰ যুক্তিপূৰ্ণ মনটো ধৰিবলৈ নাল নথকা খুৰৰ দৰে, ব্যৱহাৰত বিপদ।\n(৫৫) ঈশ্বৰে নিজৰ তৰাতকৈ মিঠাতেলৰ চাকিটিকহে ভাল পায়।\n(৫৬) জুলি উঠা ধূপখৰি ডালে কয়⸺, ‘এয়া মোৰ হিয়াৰ ধূপ, প্ৰাণৰ শিখা, জীৱনৰ হোম।\n(৫৭) বৰলবাহে কয়, ‘মৌ বাহ নিছেই সৰু।’ মৌবাহে কয়⸺, ইয়াতকৈ সৰু মৌবাহ এটাকে তোমালোকে সাজাচোন বাৰু!’\n(৫৮) সাদৰী, বিলৰ নীল বৰণৰ দৰে তোমাৰ সৰলতাই তোমাৰ সত্যৰ সত্য- উপলব্ধিৰ গভীৰতা বুজায়।\n(৫৯) ঈশ্বৰৰ সোঁহাতখন মৰমৰ, বাওঁখনহে ভয়ঙ্কৰ বুলি বুজিব লাগে।\n(৬০) মানুহ মহৎ, মানুহবিলাকহে বেয়া।\n(৬১) মৰম হেৰুৱাই জীৱন আৰু ধনীহে হয়।\n(৬২) গোলাপ চাব খুজিলে তাৰ কাঁইটো চাবাঁ।\n(৬৩) বৰষুণৰ টোপোলা এটাই ক'লে, ‘মালতী, তোমাৰ বুকুত যেন মোক চিৰকাল ঠাই দিয়াঁ।’ মালতী পাহিয়ে মুঠেই এটি হুমুনিয়াহ পেলালে আৰু একো ক'বলৈ নৌ পাওঁতেই সৰি মাটিত পৰিল।\n(৬৪) ভুলৰ খালেদিও সত্যৰ সোত বয়।\n(৬৫) তৰোৱাল ধাৰে খাপক ভোটা বুলি হঁহা ভুল।\n(৬৬) সত্যৰ ওলোটা ফালেই অসত্য।\n(৬৭) চকুৱে দৃষ্টি–শক্তিৰ শলাগ নলয়, লয় বিত চকুৰ।\n(৬৮) সংসাৰক ভালপোৱাকেহে জীয়াই থকা বুলি জানিবা।\n(৬৯) সুৰাৰে চপচপীয়া পিয়লাৰ দৰে প্ৰেমেৰে ওপচা জীৱনকহে জীৱন\nবোলে। [ ৪৮ ]\nশিক্ষা আৰু জীৱন\nপুত্ৰ-গৰ্বী এজন পিতাকে শিক্ষা-তত্ত্বজ্ঞ এজন বন্ধুক জনালে বোলে তেওঁৰ ল’ৰাটিক নিচেই অলপ বয়সৰ পৰাই শিক্ষা দিছে। “কিমান বয়সত?” “তিনি বছৰত।” “পলমহে হ'ল!” ‘আপুনি কয় নেকি ওপজাৰ পৰাই শিক্ষা দিব লাগিছিল?’ ‘ওঁ, তাতকৈ আগত নোৱাৰিলে জন্মৰ পৰাই দিব লাগিছিল।’\nমহাভাৰতৰ কাহিনীৰ পৰা আমি জানো অভিমন্যুৱে মাতৃগৰ্ভতে ব্যুহভেদ মন্ত্ৰ শিকিছিল। প্ৰহ্লাদেও মাতৃগৰ্ভতে ঈশ্বৰ-ভক্তিৰ নিয়ম শিকিছিল। ভাৰতীয় ৰীতিমতে গৰ্ভাৱস্থাত তিৰোতাই কুৎসিত দৃশ্য চাব নাপায়, আপচু মাত শুনিব নালাগে, খং-দুখ মনত ঠাই দিয়া অনুচিত, আৰু সোৰোপা বা দিনত শোৱা স্বভাৱ এৰিব লাগে, ইত্যাদি। ইয়াৰ বিপৰীতে তেওঁলোকে সুন্দৰ দৃশ্য চাব লাগে, সুৱলা কথা শুনিব লাগে, চিৰানন্দভাৱে থাকিব লাগে, শাৰীৰিক-মানসিক তৎপৰতা ৰাখিব লাগে ইত্যাদি। প্ৰাচীন গ্ৰীছতো গৰ্ভৱতী তিৰোতাই শোৱনী কোঠাত এপোলো আদি সুশী-বলীষ্ঠ দেৱতাসকলৰ চিত্ৰ আঁৰি ৰাখিছিল তেনে সন্তানৰ জন্ম সম্ভৱ হ'বলৈ।\nওপজাৰে পৰা যিবিলাক সন্তান ৰাতি আন্ধাৰত শোৱে, পাছত তেওঁলোক পোহৰত শুব নোৱৰা হয়; আৰু যিবিলাকে পোহৰত শোৱে, তেওঁলোকে আন্ধাৰত শুব নোৱাৰে, ইত্যাদি। ইয়াৰ পৰা বুজিব পাৰি, ওপজাৰ পৰাই সন্তানৰ শিক্ষাই আপোনা-আপুনি গঢ় ল’বলৈ ধৰে, সাৱধানে সুপৰিবেশত সুশিক্ষা নিদিলে, অসাৱধানতাত কু-পৰিৱেশত কু-শিক্ষা লাভ কৰিবই, শিক্ষা ৰৈ নাথাকে।\nসন্তানৰ চলন-ফুৰণ, কথা-বাৰ্তা, খোজকঢ়া, পিন্ধা-উৰা আদিয়েও সু- শিক্ষা পোৱা বা নোপোৱাৰ বতৰা দিয়ে; সজ ব্যৱহাৰৰ সন্তানক সেই দেখি শিক্ষিত আৰু তেনে ব্যৱহাৰ নজনাবোৰক অশিক্ষিত বোলা হয়। এতেকে বি.এ., এম্.এ. হ'লেহে শিক্ষিত বোলা কথা ভুল আৰু উপলুঙা কথা।\nসন্তানে কিমান বয়সত কিমানপৰ শুব লাগে, কেনে খাদ্য খাব লাগে, কেনেদৰে ঠিয় বা খোজকাঢ়িব লাগে, এনেবোৰ কথাও প্ৰাথমিক শিশু-শিক্ষাৰ [ ৪৯ ]\nঅন্তৰ্ভুক্ত। উপযুক্ত শিক্ষা নোপোৱা সন্তানৰহে পোন হৈ ঠিয় হোৱা, বুকু ফিন্দাই খোজকঢ়া আদি সজবোৰ নাথাকে, আৰু সি সদায় অশিক্ষিত পৰিয়াল আৰু তেনে পৰিবেশৰ ইঙ্গিত দিয়ে।\nৰুছিয়া আদি উন্নত দেশত ওপজাৰ পাছৰ পৰাই ৰাষ্ট্ৰই সন্তান শিক্ষা আৰু লালন-পালনৰ দায়িত্ব গ্ৰহণ কৰে, কিয়নো যিহেতুকে প্ৰত্যেক সন্তান ৰাষ্ট্ৰৰ সম্পত্তি আৰু সেই সম্পত্তিৰ ৰক্ষণাবেক্ষণৰ বাবে সাধাৰণতে তেওঁলোকৰ ঘৰুৱা পৰিৱেশ নাই। ভাৰতবৰ্ষৰ নিচিনা যিবোৰ দেশত তেনে দিহা নাই, ত’ত ঘৰেই প্ৰথম আৰু প্ৰধান শিক্ষালয় হ’ব লাগিব; কিয়নো যি ঠাইত সন্তান শিক্ষালয়ত দিনটোৰ তিনি-চাৰি ঘণ্টাহে থাকে আৰু বাকী একৈশ বা একুৰি ঘণ্টা ঘৰত থাকিব লগা হয়, তাৰ ঘৰুৱা পৰিৱেশ সজ শিক্ষাৰ আশ্ৰম নহ'লে, সন্তান তথা ৰাষ্ট্ৰৰ ভৱিষ্যত কেতিয়াও আশাপ্ৰদ হ’ব নোৱাৰে।\nবহল ভাবত সংসাৰেই এক বিশাল শিক্ষালয়, আৰু মাতৃগৰ্ভৰ পৰা ভূগৰ্ভলৈকে জীৱনটো কেৱল শিক্ষা আৰু শিক্ষা। গাইগুটীয়া, সামাজিক, ৰাজনৈতিক প্ৰভৃতি বিভিন্ন অভিজ্ঞতাই ৰাষ্ট্ৰীয় শিক্ষাৰ ওপৰত যথেষ্ট প্ৰতিক্ৰিয়া কৰে।\nশিক্ষা আৰু সমাজ\nমানুহ সামাজিক জীৱ, আৰু সমাজৰ এক অঙ্গ; গতিকে সমূহৰ সুখ আৰু কল্যাণ সাধন মানুহৰ প্ৰধান কৰ্তব্য। সেই দেখি সমাজৰ দ্বাৰা সমাজৰ হকে সমাজৰ যি দায়িত্ব তাক শিক্ষা-যন্ত্ৰেৰে পালন কৰিব লাগে। এতেকে শিক্ষিত হোৱা মানে সমাজৰ সেৱাৰ বাবে অধিক উপযুক্ত আৰু অধিক কাজুৱা হোৱা। ইয়াৰ বাবে ব্যক্তিত্ব বিসৰ্জন দিবৰ আৱশ্যক নহয়; শিক্ষাৰ দ্বাৰা পোনতে ব্যক্তিৰ শাৰীৰিক-মানসিক আৰু নৈতিক-আধ্যাত্মিক এই চতুৰ্বৰ্গৰ বিকাশ সাধন কৰি তাক সমাজৰ সেৱাৰ হকে উছৰ্গা কৰাই প্ৰকৃত শিক্ষাৰ লক্ষ্য।\nএই লক্ষ্য মানি লোৱা মানেই অৱশ্যে শিক্ষা যে ব্যক্তি বা সমাজৰ অলঙ্কাৰ নহয়, ই যে কাৰ্যকৰী আৰু কাজুৱা, ব্যৱহাৰোপযোগী আৰু ব্যৱসায়িক শিল্পৰ দৰে হ'ব লাগিব এই কথা সহজে গম ধৰিব পাৰি। শিক্ষাৰ এনে বিবৃতিৰ পৰাই ভাৰতত আজিও চলি থকা অবাস্তৱ তথাকথিত শিক্ষা যে প্ৰকৃত শিক্ষা নামবাচক হ’ব নোৱাৰে তাকো ধৰিব পাৰি; কিয়নো কৰ্মৰ খুটিৰ চাৰিফালেহে শিক্ষাৰ [ ৫০ ]\nচেৰেকি ঘূৰিব লাগিব, মেৰুদণ্ডৰ দৰে কাল্পনিক ৰেখাত ঘূৰা শিক্ষা যেনে অবাস্তৱ তেনে অপদাৰ্থ।\nইয়াৰ বাবেই উচ্চ প্ৰাথমিক শিক্ষাৰ শেষত, বৰ্তমানৰ শিক্ষাৰ সম্পূৰ্ণ বিকেন্দ্ৰীকৰণ আৱশ্যক। বৰ্তমানৰ পৰাধীনতাৰ শিক্ষাত বছৰি যি কোটি কোটি টকা অকল পানীত পেলোৱাই নহয়, বাস্তৱতে দেশৰ যুবা শক্তিৰ ধ্বংসৰ অৰ্থে ব্যয় কৰা হৈছে, সেই টকাৰে দেশত যিমান লাগে সিমান বিজ্ঞান আৰু শিল্পৰ বিদ্যালয় পাতি দিয়া হওক যাতে শতকৰা ৯০/৯৫ জন ছাত্ৰ-ছাত্ৰীয়ে এই চৌধ- পোন্ধৰ বছৰ বয়সতে আত্মশিক্ষাৰ সঁজুলি লৈ নিজ জীৱিকা আৰু সমাজ সেৱাৰ বাবে সেইবোৰ বিদ্যালয়ত ভৰ্তি হ’ব পাৰে।\nপ্ৰকৃত জ্ঞানাৰ্থী আৰু মেধাবী শতকৰা বাকী দহ বা পাঁচজনে সমাজৰ জ্ঞানৰ অগ্ৰগতিৰ বাবে বিজ্ঞান-দৰ্শনৰ চৰ্চাত আগবাঢ়িব আৰু ধন-মান-লোভী নহৈ মানুহৰ জ্ঞান উৎকৰ্ষৰ বাবে জীৱন উছৰ্গা কৰা গুৰুৱে তেওঁলোকক বাট দেখুৱাব। বিজ্ঞান আৰু শিল্প বিদ্যালয়ৰ শিক্ষাৰ্থীৰ বাবেও তেনেবোৰ অনুষ্ঠানৰ পৰা উচ্চ শিক্ষাৰ দিহা কৰিব পৰা হয় যাতে তেনেবোৰ শিল্প-বিজ্ঞানত বিশেষ ৰাপ থকা ছাত্ৰ-ছাত্ৰীয়ে নিজ বুদ্ধি-বিকাশৰ সুবিধাৰ পৰা বঞ্চিত হ’বলৈ নাপায়।\nএই বিকেন্দ্ৰীকৰণ কাৰ্য শীঘ্ৰে সম্পন্ন নহ'লে দেশত কাঠফুলাৰ দৰে গজা স্কুল-কলেজেই নহয়, বিশ্ববিদ্যালয়বোৰেও দুখীয়া ভাৰতীয় প্ৰজাৰ গাঁঠিৰ ধন অপব্যয় কৰি দেশত নিবনুৱা সমস্যা বঢ়োৱাৰ উপৰি সমাজৰ ওপৰত আৰু কিমান পাপৰ বোজা দিব তাৰ লেখ-জোখ নাই। দেশত অসাৰুৱা শিক্ষাৰ এই স্কুল-কলেজবোৰ যেনেদৰে ওফন্দি উঠিছে তালৈ চাই এই বিকেন্দ্ৰীকৰণ অতি অচিৰে হৈ নুঠিলে অকল সমাজেই নহয়, ৰাষ্ট্ৰও ভাৰাক্ৰান্ত নহৈ নাথাকিব।\n১৯৫৭ত কলিকতা বিশ্ববিদ্যালয়ৰ কনভেকেস্যন্ ভাষণত বিশ্ববিদ্যালয়ৰ মঞ্জুৰী আয়োগৰ সভাপতি দেশমুখে ভাৰতত এই পৰাধীনতাৰ শিক্ষাৰ নিন্দা কৰি কৈছিল বোলে কলিকতা বিশ্ববিদ্যালয়ে (গুৱাহাটী বিশ্ববিদ্যালয় স্থাপিত হোৱাৰ দহ বছৰৰ পাছত) অকলে ৯০,০০০ হাজাৰ (নব্বৈ হাজাৰ) ছাত্ৰ-ছাত্ৰীৰ তথাকথিত শিক্ষাৰ তত্ত্বাৱধান ল’ব লাগে! অথচ অতি আশ্বৰ্য বিষয় বৃটেইনৰ সাতখন বিশ্ববিদ্যালয়ৰ ছাত্ৰ-ছাত্ৰীৰ সংখ্যা একেলগ কৰিলেও ভাৰতৰ এই এখন বিদ্যালয়ৰ ছাত্ৰ-ছাত্ৰীৰ লেখৰ কাষ নাচাপে!!\nসেই কন্ভ‌কেস্যনৰে উদ্বোধনী ভাষণত তেতিয়াৰ ৰাষ্ট্ৰপতি ৰাজেন্দ্ৰপ্ৰসাদে কৈছিল ⸺ “শিক্ষাৰ মানবিন্দুৰ যি অধঃপতন হৈছে, তাক আটায়ে সৈ কাঢ়িছেও; [ ৫১ ] তদুপৰি পৰীক্ষাৰ ফলাফলৰ ওপৰত যি ডিগ্ৰীৰ আঁক মাৰি দিয়া নিয়ম আছে সিও অথলে গৈছে; কিয়নো উচ্চ শিক্ষাৰ কোনো প্ৰমাণ নলগা সামান্য চাকৰি এটাৰ বাবেও হাজাৰ হাজাৰ নহ'লেও শ শ আবেদন বিশ্ববিদ্যালয়ৰ ডিগ্ৰীধাৰীসকলৰ পৰা দ’ম হয়হি।’\nপৰাধীনতাৰ সেই দুশ-আঢ়ৈশ বছৰৰ লগত বৰ্তমান ৰাজনৈতিক স্বাধীনতাৰ এই কুৰি বছৰ যোগ দিয়া হওক, ⸺ এই প্ৰায় তিনিশ বছৰ মানসিক পৰাধীনতাত থাকি এই পদ্ধতিৰ পাপখিনি ওপৰে ওপৰে চালে আমাৰ চকুত নপৰা একো আচৰিত কথা নহয়; কিন্তু আমাৰ চকুত নপৰিল বুলি সেই পাপে [ ৫২ ] ভাৰতীয় জাতীয় জীৱন আৰু বৰ্তমান ৰাষ্ট্ৰক খুলি খুলি নোখোৱাকৈ ৰৈ থকা নাই যে ই সুনিশ্চিত।\n“আকৌ, কেৱল গ্ৰীছীয় আৰু ৰোমীয়সকলৰ আৰু ছেমিটিক জাতিৰ ইহুদীবিলাকৰ চিন্তাৰ কোলাত লালিত-পালিত আমি য়ু’ৰপীয়বোৰে আমাৰ অকল এই জীৱনেই নহয় আমাৰ জন্মান্তৰ আৰু অনন্ত জীৱন অধিক পৰিপূৰ্ণ, অধিক ব্যাপক, অধিক বিশ্বজনীন, আৰু বাস্তৱতে অধিক মানৱী কৰিবলৈ বিচাৰিলে আমি কাৰ পৰা তাৰ সংশোধন পাব পাৰিম? মই নিজকে সোধোঁ, আৰু ভাবোঁ ভাৰতবৰ্ষৰ কথা।’ [ ৫৩ ] কালৰ কুটিলা গতি! সেই ভাৰতবৰ্ষই আজি অকল য়ু’ৰপ নহয়, ন-চহকী আৰু ন-সভ্য আমেৰিকাৰ দুৱাৰ-দলিত অকল ধনৰ বাবেই নহয় আদৰ্শৰ বাবেও ভিক্ষা-জুলী লৈ উপস্থিত! ভাৰত-মাতৃৰ প্ৰতি ইয়াতকৈ হীন অপমান নিজ সন্তানেহে নালাগে সাত শতৰুৱেও কৰিবলৈ সাহ নকৰিলেহেঁতেন। ব্যক্তিৰ দৰে জাতিৰ শ্ৰেষ্ঠতম সম্পত্তি আত্মসন্মান; গৰুৰ নেজত ধৰি বৈতৰণী পাৰ হ'ব খোজা মূৰ্খৰ দৰে ভাৰতীয়ই আজি আমেৰিকাৰ নেজত ওলমি ভৱ—সাগৰ পাৰ হ’ব খুজিছে। ইয়াতকৈ আৰু দুখলগা প্ৰহসন কোনো নাট্যকাৰে ৰচিব নোৱাৰিব নিশ্চয়। ভাৰতৰ এই “অতো নষ্ট ততো ভ্ৰষ্টঃ” অৱস্থাৰ বাবেই নীচতম আত্মকেন্দ্ৰিকভাবে ৰাষ্ট্ৰ আৰু সমাজ গ্ৰাস কৰিবলৈ ওলাইছে।\nৰামায়ণ প্ৰভৃতিত অলেখ চৰাইৰ নাম আছে, কীৰ্ত্তন আদিত নানা ফুলৰ নাম আছে, অনেক গ্ৰন্থত অনেক জীৱ-জন্তু, গছ-গছনিৰ নাম আছে, প্ৰাকৃতিক ভূগোল আদিত ডাৱৰ, নৈ, পৰ্বত আদিৰ উৎপত্তিৰ কথা আছে, কিন্তু পোনে পোনে সেইবোৰ পঢ়িলে তাৰ প্ৰকৃত উপলব্ধি হ'ব নোৱাৰে; আৰু বহুত সময়ত সি আমাৰ মূৰত জীণ নোযোৱা আহাৰৰ দৰেই থাকে। কিন্তু যেতিয়া আমি প্ৰকৃতি-পাঠৰ পৰা কিতাপৰ পাঠলৈ আহোঁ তেতিয়া আমাৰ বাবে সকলো জ্ঞান [ ৫৪ ] মুকলি হয়, আৰু সহজে জীণ যায়। এনেদৰে দেখা-শুনাবিলাকৰ জ্ঞান আয়ত্ত হ'লে নেদেখা-নুশুনাবিলাকো ভবিষ্যতে জানিব-বুজিবৰ সুবিধা হয়।\nঅকল ফুল-পখিলা বা নৈ-পৰ্বত আদিয়েই নহয়, গাঁও-ভূই আৰু খেতি-বাতি আদি ব্যৱস্থা, আৰু বিজ্ঞানৰ সহায়েৰে মানুহে প্ৰকৃতিৰ শক্তি কিদৰে ব্যৱহাৰত লগাইছে তাৰ বাবে পানী-কল, বিদ্যুৎ-উদ্যোগ আদিও সাধাৰণভাৱে শিক্ষাৰ্থীয়ে দেখিবলৈ পাব লাগে। তদুপৰি নগৰৰ ধনী পৰিয়ালৰ শিক্ষাৰ্থীয়ে দুখীয়া আৰু চহা জীৱনৰ দুখ-সুখ আৰু অভাৱ-অনাটনৰো আভাস পালে দেশ আৰু সমাজৰ প্ৰতি ভৱিষ্যতত তেওঁলোকৰ দায়িত্ব বুজাত সহায় হ’ব। তাৰ লগে লগে সুন্দৰ আৰু ঐতিহাসিক ঘটনাপূৰ্ণ ঠাইবোৰ দেখি তেওঁলোকৰ সৌন্দৰ্যবোধ আৰু দেশৰ অতীতত ভূমুকি মাৰিবৰ স্পৃহা জাগি উঠিব।\n"https://as.wikisource.org/w/index.php?title=শান্তি-কৱচ&oldid=126427"ৰ পৰা অনা হৈছে\nডিম্বেশ্বৰ নেওগৰ সাহিত্যকৰ্ম\nশুৱনী প্ৰকাশৰ দ্বাৰা প্ৰকাশিত গ্ৰন্থ\n২০০৬ চনত প্ৰকাশিত গ্ৰন্থ\nএই পৃষ্ঠাটো শেষবাৰৰ কাৰণে ১৭ আগষ্ট ২০২১ তাৰিখে ২৩:১৯ বজাত সলনি কৰা হৈছিল।


ফq - গেনেৰল | IFFCO Tokio General Insurance Company in India\nফq - গেনেৰল\nগেত অনসৱেৰ্স ওফ অলল য়ৌৰ qুেৰিেস য়ৌ মিঘত হৱে ফoৰ উস।\nইফকো ট'কিঅ' -জেনেৰেল ইঞ্চুৰেঞ্চৰ কৰ্পোৰেট কাৰ্য্যালয় আছে গুৰুগ্ৰামত, যি হৈছে ভাৰতৰ ৰাষ্ট্ৰীয় ৰাজধানী ক্ষেত্ৰৰ একোটা অংশ। ডাক ঠিকনাটি তলত দিয়া হৈছে:\nইফকো ট'কিঅ' জেনেৰেল ইঞ্চুৰেঞ্চ কো লিমিটেড\n৪ৰ্থ ও ৫ম মহলা\nপ্লট নং ৩ চেক্টৰ-২৯\nবীমাকৰ্তাই বীমা কৰাই দিওঁতা বীমা কোম্পানীক বুজায়।\nবীমাকৃতই প'লিচি ধাৰকজনক অথবা ক্ষতিৰ বাবে অথবা ক্লেইমৰ বাবে সুৰক্ষিত থকা ব্যক্তিজনক বুজায়।\nইফকো ট'কিঅ' হৈছে ভাৰতীয় কৃষকৰ ফাৰ্টিলাইজাৰ কো-অপাৰেটিভ লিমিটেড ( ইফকো) আৰু ইয়াৰ সহযোগী সংস্থা আৰু ট'কিঅ' মেৰাইন আৰু নিছিড' ফায়াৰ গ্ৰুপ, যি হৈছে জাপানৰ তালিকাভুক্ত সৰ্ববৃহৎ ইঞ্চুৰেঞ্চ গ্ৰুপ, এই সকলোৰে এটা যৌথ প্ৰতিষ্ঠান। ৬৩ টা " ষ্ট্ৰেটেজিক বিজনেচ ইউনিট"(এছবিইউ), ১২০ টাতকৈ অধিক "লেটাৰেল স্প্ৰেড চেন্টাৰ" (এলচিএছ) আৰু ২৫৫ টা বীমা কেন্দ্ৰৰ বৃহৎ নেটৱৰ্কৰ সৈতে ইফকো ট'কিঅ' জেনেৰেল ইঞ্চুৰেঞ্চৰ সমগ্ৰ ভাৰতবৰ্ষতে বিয়পি আছে।\nIRDA (বীমা বিনিয়ামক আৰু বিকাশ প্ৰাধিকৰন) হৈছে শীৰ্ষ সংস্থা যিয়ে ভাৰতৰ বীমা ক্ষেত্ৰৰ নিৰীক্ষণ কৰে। ইয়াৰ মুখ্য উদ্দেশ্যসমূহ হৈছে প’লিচি ধাৰকৰ স্বাৰ্থ ৰক্ষা কৰা আৰু বীমা উদ্যোগটোক নিয়ন্ত্ৰণ কৰা।\nপ্ৰিমিয়ামৰ অৰ্থ কি ?\nপ্ৰিমিয়ামে বীমা প’লিচি ক্ৰয় কৰিবলৈ পৰিশোধ কৰা টকাৰ পৰিমাণকে বুজায়। প্ৰিমিয়াম পৰিশোধৰ ক্ৰম মাহিলি, চাৰিমহীয়া, বছৰেকীয়া অথবা এবাৰেই দিবপৰা ধৰণৰ ভিন ভিন হ’ব পাৰে ।\nবীমা হৈছে অপ্ৰত্যাশীত ঘটনাৰ বিপৰীতে একোটা সুৰক্ষা বীমা প্ৰডাক্টে অকল আপোনাৰ বিপদ আশংকা হ্ৰাস কৰাত সহায় নকৰে , ই লগতে আপোনাৰ অৰ্থনৈতিক দুৰাৱস্থাৰ সময়ত বিত্তীয় সাহাৰ্য্য আগবঢ়াই আপুনি ভোগ কৰা চাপৰ পৰা মুক্ত কৰিও ৰাখে।\nদুৰ্ঘটনা, বেমাৰ-আজাৰ, অগ্নিকাণ্ড---অৰ্থনৈতিক সুৰক্ষাবোৰ হৈছে মুখ্য বিষয়বস্তু---যিবোৰৰ কাৰণে আপুনি সকলো সময়তে ভাবিব লাগে। জেনেৰেল ইঞ্চুৰেঞ্চ এ এনে ধৰণৰ নিশ্চয়তা নথকা ঘটনাবোৰৰ ক্ষেত্ৰত আপোনাক জৰুৰী সুৰক্ষা প্ৰদান কৰে। জীৱন বীমাৰ দৰে ৰিটাৰ্ন ঘূৰাই পোৱাৰ ই বাবে নহয়, কিন্তু ই হৈছে কোনো আকস্মিক ব্যয়ৰ বিৰুদ্ধে সুৰক্ষা। সংসদৰ কিছুমান নিৰ্দিষ্ট আইনৰ অধীনত কিছুমান বীমা বাধ্যতামূলক কৰা হৈছে, যেনে- যান-বাহন বীমা আৰু ৰাজহুৱা দায়বদ্ধতা বীমা।\nহয়, বীমা লোৱাটো ভাৰতত বাধ্যতামূলক । বাধ্যতামূলক দায়বদ্ধতা বীমা হৈছে যান-বাহন আইন, ১৯৮৮ ৰ বিধিসন্মত প্ৰয়োজনীয়তা। অৱশ্যে, আমি আপোনাৰ বিত্তীয় দায়বদ্ধতাখিনি সীমিত কৰিবলৈ ব্যাপক প’লিচি এটা আপোনাৰ বাবে পৰামৰ্শ কৰো ।\nবীমা হৈছে আগ্ৰহৰ বিষয়স্তু। IRDA এ তলত দিয়া মাধ্যমৰ জৰিয়তে বীমা বিক্ৰী কৰাৰ অনুমতি:\nফোনত কিনা। ই নিৰ্ভৰ কৰে কিছুমান ব্যক্তিগত কোম্পানীৰ ওপৰত।\nবীমা কোম্পানী এটাক প্ৰতিনিধিত্ব কৰা এজেন্ট সকলে\nবীমা ব্ৰ’কাৰ সকলক এটাতকৈ বেছি বীমা কোম্পানীৰ প্ৰডাক্টসমূহ বিক্ৰী কৰিবলৈ অনুমতি দিয়া হয় । বেংক, খুচুৰা বিক্ৰী কেন্দ্ৰ অথবা অন্য যিকোনো ব্যৱসায়িক প্ৰতিষ্ঠান হৈছে এনে বিক্ৰী কেন্দ্ৰ যিবোৰ হৈছে বীমা কোম্পানীবিলাকৰ চেনেল পাৰ্টনাৰ।\nসঠিকভাৱে নিয়াৰিকৈ পূৰণ কৰা প্ৰপ'জেল ফৰ্ম খনৰ সৈতে ওপৰত উল্লেখ কৰা যিকোনো এটা চেনেলৰ জৰিয়তে বীমা কোম্পানীৰ ওচৰ চাপক।\nআপোনাৰ প'লিচিখন আণ্ডাৰৰাইটিং কৰাৰ উদ্দেশ্যৰ ওপৰত কোম্পানীৰ পৰা অনুমোদন বিচাৰক(যেনে- আপোনাৰ ৰিস্ক বা বিপদ আশংকা আৰু আপোনাৰ বিপদৰ সম্ভাৱনাবোৰ ণিৰ্ণয়। ৰিস্কৰ ভিতৰত থাকে ভৌতিক তথ্যবোৰ যাৰ ওপৰত ভিত্তি কৰি কোম্পানীয়ে সিদ্ধান্ত ল'ব ৰিস্ক টো ল'ব নে নাই আৰু যদি লয় কিমান পৰিমাণৰ প্ৰিমিয়ামত ল'ব।)\nপ্ৰিমিয়াম আৰু অন্যান্য আনুষংগিক কথাবোৰৰ সৱিশেষ বিচাৰক।\nপ্ৰিমিয়াম জমা দিয়ক আৰু প্ৰিমিয়াম ৰছিদ লওক আৰু লগতে ক'ভাৰ নোট/ ৰিস্ক লোৱা টোকা লওক।\nনথিপত্ৰৰ বাবে অপেক্ষা কৰক।\nৰছিদত সকলো শুদ্ধ আছেনে পৰীক্ষা কৰক আৰু তাক সজতনে প'লিচি সমাপ্ত হোৱা দিনলৈ ৰাখক।\nনিশ্চিত কৰক যাতে প'লিচি সমাপ্ত হোৱাৰ আগলৈ সঠিক সময়ত আপুনি প'লিচিখন নৱীকৰন কৰিব।\nকোনো এটা ৰিস্ক আণ্ডাৰৰাইটিং কৰা মানে ভৌতিক তথ্যবোৰ বিবেচনা কৰা যাৰ ওপৰত ভিত্তি কৰি ভৌতিক তথ্যবোৰ যাৰ ওপৰত ভিত্তি কৰি কোম্পানীয়ে সিদ্ধান্ত ল'ব ৰিস্ক টো ল'ব নে নাই আৰু যদি লয় কিমান পৰিমাণৰ প্ৰিমিয়ামত ল'ব।\nসাধাৰণতে জেনেৰেল ইঞ্চুৰেঞ্চ চুক্তিবোৰ মাত্ৰ এবছৰৰ কাৰণেহে থাকে।\nএজন এজেন্ট আৰু ব্ৰ'কাৰৰ মাজত পাৰ্থক্য কি?\nএজেন্টসকলে কেৱল এটা ইঞ্চুৰেঞ্চ কোম্পানীক প্ৰতিনিধিত্ব কৰে আৰু কেৱল তাৰেই প্ৰডাক্ট বিক্ৰী কৰে। য'ত নেকী ইঞ্চুৰেঞ্চ ব্ৰ'কাৰবোৰক এটাতকৈ বেছি ইঞ্চুৰেঞ্চ কোম্পানীৰ প্ৰডাক্ট বিক্ৰী কৰিবলৈ অনুমতি দিয়া হয়।


মডেল মাতৃৰ পৰা মডেল উদ্যোগীলৈ – তাৰা শৰ্মা চলুজাৰ কাহিনী Team YS Asamiya\nপ্ৰত্যাহ্বানৰ বাবে সদাপ্ৰস্তুত নাজনীন জালালুদ্দিন\nMITৰ ড্ৰপ আউট হ’লগৈ ফিক্সমাষ্টাৰ্ছৰ সহ প্ৰতিষ্ঠাপক\nম’বাইল এপছৰ প্ৰতি সেমেকা সঁহাৰিৰ পাছত পুনৰ ৱেবছাইটছলৈ 'ঘৰ ৱাপচি' নেকি?\nআপুনি গুৱাহাটীৰ বাসিন্দা নেকি ? যদি হয়,তেনেহলে আপোনাৰ বাবে এটা চিনাকী ব্ৰেণ্ড বা নাম হৈছে 'জেবিজ(JBs)'। কেৱল গুৱাহাটীয়েই কিয়, সমগ্ৰ অসমৰ মানুহেই নাম শুনা এটা ব্ৰেণ্ড হৈছে এই 'জেবিজ'। একেখন ব্যৱসায়ী...\nঅশিক্ষিত পিতৃ-মাতৃৰ একমাত্ৰ সন্তান নাগা নৰেশ কৰুটুৰা। ট্ৰাক ড্ৰাইভাৰৰ সন্তান, সৰুকালত এটা দুৰ্ঘটনাত দুয়োখন ভৰি হেৰুৱাই হুইল চেয়াৰত আৱদ্ধ হৈ পৰা নাগা নৰেশ কৰুটুৰা আজি আই-আই-টি মাদ্ৰাজৰ পৰা কম্পিউটাৰ...\nপতি-পত্নীয়ে গোৱাত আৰম্ভ কৰিলে অনলাইন শিল্প সঁজুলি যোগানৰ প্ৰতিস্থান Craft Gully:\nপাঁচ বিলিয়ন ডলাৰৰ বজাৰ খনলৈ লক্ষ্য ৰাখি, ২০১৪ চনৰ আৰম্ভনিতে ভাৰতৰ বৃহত্তম Online only Craft store খন মুকলি কৰা হয়। দুবছৰৰো কম সময়তে তেওঁলোকৰ তাত ১৫০০ বিধতকৈ অধিক সামগ্ৰী (বাঢ়িয়েই আছে) সংগ্ৰহ আছে আ...\n১০ৰ ভিতৰত ২ অথবা ১০:২ বুলিও ক’ব পৰা যায় । এয়া হৈছে ষ্টাৰ্ট আপৰ স্থায়িত্বৰ এক পৰিসংখ্যা। ১০টা ষ্টাৰ্ট আপ আৰম্ভ হয়, কিন্তু তাৰেই ভিতৰত মাত্ৰ দুটা মানেহে নিজৰ অন্তিম সফলতাৰ কথা ৰাজহুৱা কৰিবলৈ সক্ষম হয়...\n১০ লাখ টকাৰ পৰা ১ কোটি টকালৈ ‘পকেট খৰচ’ বৃদ্ধি কৰা এগৰাকী কলেজীয়া ছাত্ৰীঃ প্ৰিয়ংকা আগৰৱাল\nআপুনি হয়তো কোনো বহুজাতিক কোম্পানীৰ ২৫ বছৰীয়া বিভাগীয় মুৰব্বীৰূপে নিজৰ চমকপ্ৰদ কেৰিয়াৰকে ইণ্টাৰনেটত আন দহজনে উল্লেখ কৰা ঈপ্সিত জীৱন বুলি পতিয়ন গৈছে। কিন্তু এইবাৰ আমি যি কাহিনী তুলি ধৰিব খুজিছো স...\nজৈৱিক পদ্ধতিৰে ধান উৎপাদনৰ বিশ্ব অভিলেখ গঢ়িলে বিহাৰৰ কৃষকে\nদেশৰ ভিতৰতে পিছপৰা এখন জিলা বিহাৰৰ নালন্দা। সুমন্ত কুমাৰ নালন্দা জিলাৰ ভিতৰুৱা অঞ্চলৰ দৰৱেশপুৰ নামৰ এখন গাৱৰ এজন কৃষক। কুমাৰে এক হেক্টৰ মাটিতে আচৰিতভাবে ২২.৪ টন ধান উৎপাদন কৰি গঢ়িলে বিশ্বঅভিলেখ। ...\nগ্ৰাম্যাঞ্চলত তথ্য-প্ৰযুক্তি প্ৰসাৰৰ বাবে ডিজিটেল ইণ্ডিয়াৰ প্ৰয়াসত ইণ্টেলৰ যোগদান\nকন্যা সন্তান উপজিলে চিকিৎসা মাচুল নোলোৱা এজন চিকিৎসক\nনিজৰ পৰিচয় নিজেই গঢ়ি তোলক-শৈলেন্দ্ৰ সিং\nসৈনিকৰ পৰিয়ালৰ জীয়ৰী হোৱা বাবেই অম্বিকা শৰ্মাই শৈশৱৰ পৰাই পাইছিল ভ্ৰমণৰ সোৱাদ । প্ৰতি দুই বছৰৰ মূৰে মূৰে এখন ঠাইৰ পৰা আন এখনলৈ ভ্ৰমণ কৰিছিল পৰিয়ালটো । সৰুৰে পৰাই বিভিন্ন দেশ ভ্ৰমণ কৰা অম্বিকাই প্ৰ...\nষ্টাৰ্ট আপ ব্যৱসায় হৈছে অনেক ধন ঘটাৰ অতি লাভজনক আৰু সহজ প্ৰক্ৰিয়া । যেতিয়াই আপোনাৰ মগজুত কোনো 'ব্ৰাইট আইডিয়া'ৰ জন্ম হয়, তাক বহী এখনত টুকি ৰখা উচিত । এক উৎকৃষ্ট ব্যৱসায়ৰ আঁচনি তৈয়াৰ কৰক, আৰ্থিক অভিক...\n২০১৫ চনৰ ডিচেম্বৰৰ ভিতৰত ইন্টাৰনেট ব্যৱহাৰকাৰী দেশৰ তালিকাত দ্বিতীয় স্থানলৈ উন্নীত হ'ব ভাৰত\nঅহা ডিচেম্বৰ মাহৰ ভিতৰত ভাৰতবৰ্ষই আমেৰিকা যুক্তৰাষ্ট্ৰক পিছ পেলাই বিশ্বৰ সৰ্বাধিক ইন্টাৰনেট ব্যৱহাৰকাৰী দেশৰ তালিকাত ২য় স্থান দখল কৰিব ।ইন্টাৰনেট এণ্ড মবাইল এছ'ছিয়েছন অব্ ইণ্ডিয়া( IAMAI)আৰু IMRB I...\nগুৱাহাটী হ’ল ভাৰতবৰ্ষৰ তেনে বহু মহানগৰীৰ এখন য’ত এতিয়াও ষ্টাৰ্টআপৰ বাতাবৰণ গঢ়ি উঠিবলৈ বাকী আছে। তথাপিও আজিৰ পৰা বহুবছৰ পূৰ্বে ২০০৪ চনত নিয়মীয়া চাকৰিৰ জগতখনৰ পৰা ওলাই আহিল সঞ্জীৱ শৰ্মা; ‘অধিকতৰ কিবা...\nএই কাহিনীটো টানিষ্কে স্পনচৰ কৰা মিয়া উইমেন চিৰিজৰ অন্তৰ্গত য'ত সাহসী আৰু বৰ্ণিল মহিলাসকলৰ ওপৰত আলোকপাত কৰা হয়। ( সকলোবাৰ লেখাৰ ওপৰত হাৰ ষ্টৰীৰ সম্পাদকীয় নিয়ন্ত্ৰণ আছে )নিজৰ সৈতে প্ৰতিযোগিতাত নমা এগ...\nচিঞৰবিহীনভাবেই আপোনাৰ কন্ঠ বিয়পাওক; অদৃশ্য হৈয়ো সকলোতে দৃশ্যমান হওক। তথাকথিত বিজ্ঞাপনতকৈ ব্ৰেণ্ডিং বহু ওপৰত। ব্ৰেণ্ডিং হৈছে আস্থাৰ স্বীকৃতি আৰু স্থায়িত্বৰ প্ৰতীক। কিন্তু কেনেকৈ? জানো আহক।\nস্মাৰ্ট, ষ্টাইলিছ, প্ৰাণোচ্ছল আৰু ভীষণভাৱে স্বাধীনমনা দেৱলীনা চক্ৰৱৰ্তীৰ সফলতাৰ মন্ত্ৰ\nশৈশৱত সকলোৱে সপোন দেখে ডাঙৰ হৈ বহুত কিবাকিবি হোৱাৰ । দেৱলীনা চক্ৰৱৰ্তীয়েও দেখিছিল । ছবছৰত, চিকিৎসক হ’ব বিচাৰিছিল। ১৪ বছৰত বৌৱেকৰ অনুপ্ৰেৰণাত হোটেল মেনেজমেণ্টৰ সৈতে জড়িত হৈ পৰিব বিচাৰিছিল। ২০ বছৰ ...\nনতুন বা ষ্টাৰ্ট-আপ ব্যৱসায়ত পুঁজিৰ অভাৱ নহয়, কিন্তু সেই পুঁজিক উদ্যোগীসকলে উত্‍পাদনলৈ কেনেদৰে পৰিণত কৰিব পাৰে সেইয়া এক গুৰুত্বপূৰ্ণ কথা । এই মন্তব্য আই.টি.চি. ইনফ’টেকৰ পৰিচালন সঞ্চালক আৰু মূখ্য কা...\nপেম্বা গিয়ালজে শ্বেৰ্পা- নিষ্ঠুৰ পৰ্বত k2ত সাহস আৰু জীৱন সংগ্ৰামৰ কাহিনী:\n৪৮ ঘণ্টাৰ ভিতৰত প্ৰকৃতিয়ে পৰ্বতাৰোহণৰ বুৰঞ্জীৰ অন্যতম শিহৰণকাৰী দুৰ্ঘটনা, বিজয় আৰু বীৰত্বৰ কাহিনীটো সৃষ্টি কৰিছিল। ২০০৮ চনত ১ আগষ্টৰ বিয়লি, পৃথিৱীৰ দ্বিতীয় সৰ্ব্বোচ্চ শৃংগ ৮০০০ মিটাৰ ওখ k2, আৰু সূৰ...\nভ্ৰমণলৈ গৈ অতৃপ্তি লৈ উভতি নাহিব, এক্সপ্ল’ৰ ল'ড কৰক\nভীষণ ব্যস্ত! কেইদিনমান ফুৰি আহিব বিচাৰিছে। চহৰৰপৰা দূৰণিৰ কোনো অৰণ্যই আপোনাক হাতবাউলি মাতিছে নেকি? দূৰণিলৈ গৈ ঘূৰি আহিব পাৰিলে ভাল। কিন্তু তালৈ গৈ কি চাব? সেই পেকেজড ট্যুৰ। সেই হোটেল। গৰম পানী। শীত...\nবান্দৰ সেনাৰ সেতুবন্ধনৰ সাধুটো সকলোৱে জানে। সাধু-সন্যাসীসকলে পানীৰ ওপৰত খোজকঢ়াৰ ভেল্কীবাজীও বহুতে দেখিছে। মেজিক নহয়, দৈৱিক আশীৰ্বাদো নহয়, আশীৰ দশকত অৱলীলাক্ৰমে আৰৱ সাগৰত খোজকাঢ়িছিল উত্তৰ প্ৰদেশৰ ...


teacher-mysterious-death-in-mangaldoi-darrang-tv-nabajyoti-skd– News18 assam\nহত্যা নে আন কাৰণ! শিক্ষয়িত্ৰীৰ মৃত্যুক লৈ মঙলদৈত চাঞ্চল্য, কেনেকৈ মৃত্যু হ’ল সুস্মিতাৰ?\nসুস্মিতাৰ পিতৃয়ে মঙলদৈ সদৰ থানাত এখন এজাহাৰ দাখিল কৰি কন্যাৰ মৃত্যুৰ ন্যায়িক তদন্তৰ দাবী কৰিছে।\nমঙলদৈৰ নিকটৱৰ্তী হাউলি মোহনপুৰৰ এগৰাকী বোৱাৰীৰ মৃত্যুক লৈ সৃষ্টি হৈছে তীব্ৰ চাঞ্চল্যৰ। হাউলি মোহনপুৰৰ অসৱৰপ্ৰাপ্ত শিক্ষক কুশল মেধিৰ বোৱাৰী তথা জ্যোতিৰ্ময় মেধিৰ পত্নী ডাহী কনিষ্ঠ মহাবিদ্যালয়ৰ শিক্ষয়িত্ৰী সুস্মিতা ডেকাৰ মৃত্যুক লৈ চাঞ্চল্যৰ সৃষ্টি হৈছে অঞ্চলটোত। স্বামীৰ পৰিয়ালে আৰক্ষীক জানিবলৈ দিয়া মতে, দেওবাৰে শিক্ষক দিৱসৰ দিনা পুৱা ঘৰত কাম কৰি থকাৰ সময়তে ঢলি পৰে সুস্মিতা। লগে লগে পৰিয়ালৰ লোকে বোৱাৰীগৰাকীক মঙলদৈ অসামৰিক চিকিৎসালয়লৈ লৈ যায়। চিকিৎসালয়ত চিকিৎসকে মৃত ঘোষণা কৰে সুস্মিতা ডেকাক।\nএই খবৰ লাভ কৰাৰ ললে লাগে বোৱাৰীগৰাকীৰ পৰিয়াল উপস্থিত হয় চিকিৎসালয়ত আৰু উত্তপ্ত পৰিৱেশৰ সৃষ্টি কৰে। সুস্মিতাৰ পিতৃ ডাহী কেওটপাৰাৰ গজেন ডেকা আৰু পৰিয়ালৰ লোকে এই মৃত্যুৰ আঁৰত ৰহস্য লুকাই থকাৰ সন্দেহ প্ৰকাশ কৰিছে। কিয়নো সুস্মিতাৰ বিয়াৰ পিছৰে পৰা শহুৰেক কুশল মেধিয়ে বিভিন্ন মানসিক নিৰ্যাতন চলাই আহিছিল বুলিও অভিযোগ উত্থাপিত কৰে।\nইতিমধ্যে সুস্মিতাৰ পিতৃয়ে মঙলদৈ সদৰ থানাত এখন এজাহাৰ দাখিল কৰি কন্যাৰ মৃত্যুৰ ন্যায়িক তদন্তৰ দাবী কৰিছে। মঙলদৈ আৰক্ষীয়ে ইতিমধ্যে পিতা–পুত্ৰক সোধাপোছাৰ বাবে আৰক্ষী থানালৈ লৈ আহে। হাউলি মোহনপুৰৰ বোৱাৰী সুস্মিতা ডেকাক শহুৰেক কুশল মেধিয়ে নিৰ্যাতন চলাই হত্যা কৰাৰ অভিযোগ তুলি সোমাবাৰে মঙলদৈ থানা আৰু আৰক্ষী অধীক্ষকৰ কাৰ্যালয় উত্তাল কৰে সুস্মিতা ডেকাৰ পৰিয়াল তথা গাঁৱৰ ৰাইজে।\nউল্লেখযোগ্য যে মঙলদৈ থানাৰ ডাহী নিবাসী গজেন ডেকাৰ একমাত্ৰ কন্যা সুস্মিতাৰ কিছু বছৰ পূৰ্বে হাউলি মোহনপুৰৰ কুশল মেধিৰ পুত্ৰ জ্যোতিৰ্ময় মেধিৰ লগত বিবাহপাশত আবদ্ধ হৈছিল।\nমঙলদৈ অসামৰিক চিকিৎসালয়ত মৃতদেহৰ মৰণোত্তৰ পৰীক্ষা সমাপ্ত হৈছে যদিও ৰিপ’ৰ্ট এতিয়ালৈ প্ৰকাশ পোৱা নাই। সমগ্ৰ ঘটনাৰ উচিত তদন্তৰ দাবী জনাই দৰঙৰ আৰক্ষী অধীক্ষক স্মাৰক পত্ৰ প্ৰেৰণ কৰিছে দৰং আছুই। আৰক্ষীৰ তদন্ত আৰু মৰণোত্তৰ পৰীক্ষাৰ ফলাফল কি হয় তাৰ পিছতহে স্পষ্ট হ’ব এয়া হত্যা নে আন কাৰণত মৃত্যু।


আকৌ ৰেভ পাৰ্টিত ড্ৰাগছ! অন্য এক বলিউদ তাৰকাৰ পুত্ৰক গ্ৰেপ্তাৰ, অস্বস্তিত শ্ৰদ্ধা কাপুৰ! | Asom Live 24\nআকৌ ৰেভ পাৰ্টিত ড্ৰাগছ! অন্য এক বলিউদ তাৰকাৰ পুত্ৰক গ্ৰেপ্তাৰ, অস্বস্তিত শ্ৰদ্ধা কাপুৰ!\nশ্বাহৰুখ তনয় আৰিয়ান খানৰ ৰেভ পাৰ্টিৰ ড্ৰাগছ কাণ্ডই সৃষ্টি কৰা ঢৌ মাৰ নৌযোৱাৰ এইবাৰ অন্য এক বলিউদৰ তাৰকাৰ পুত্ৰই তদ্ৰূপ কাণ্ড সংঘটিত কৰাৰ বুলি অভিযোগ উঠিছে৷\nপ্ৰকাশিত খবৰ অনুসৰি বলিউদৰ অভিনেতা শক্তি কাপুৰৰ পুত্ৰ তথা অভিনেত্ৰী শ্ৰদ্ধা কাপুৰৰ ভাতৃ সিদ্ধান্ত কাপুৰক ড্ৰাগছ গ্ৰহণৰ অভিযোগত গ্ৰেপ্তাৰ কৰিছে আৰক্ষীয়ে।\nকৰ্ণাটকৰ বাংগালুৰুত ৰেভ পাৰ্টিৰ পৰা আৰক্ষীয়ে এক অভিযান চলাই সিদ্ধান্ত কাপুৰক গ্ৰেপ্তাৰ কৰে। বাংগালুৰুৰ আৰক্ষীৰ তথ্য অনুসৰি তেওঁৰ লগতে আন ৬ জন লোককো গ্ৰেপ্তাৰ কৰা হৈছে।\nলগতে পঢ়ক মেট্ৰিকত কোনোমতে পাছ কৰিছিল! এতিয়া IAS বিষয়া তুষাৰ\nবাংগালুৰুৰ এখন বিখ্যাত হোটেলত দেওবাৰে নিশা এক ৰেভ পাৰ্টিত অনুষ্ঠিত কৰা হৈছিল। বাংগালুৰুৰ আৰক্ষীৰ মতে, বিলাসী হোটেলখনত সিদ্ধান্তক ডিজে হিচাপে আনন্ত্ৰণ কৰা হৈছিল।\nআৰক্ষীৰ সূত্ৰই প্ৰকাশ কৰিছে যে উক্ত পাৰ্টিৰ সময়ত সিদ্ধান্ত কাপুৰে ড্ৰাগছ সেৱন কৰিছিল। সিদ্ধান্ত কাপুৰৰ স্বাস্থ্য পৰীক্ষাত ড্ৰাগছৰ উপস্থিতি ধৰা বুলি আৰক্ষীয়ে প্ৰকাশ কৰিছে।\nলগতে পঢ়ক হেণ্ডচাম পুৰুষেৰে ডেটিং কৰাটোৱেই নাৰীৰ একমাত্ৰ লক্ষ্য নে?\nইফালে সৰ্বভাৰতীয় সংবাদ সংস্থাই বলিউদ তাৰকা শক্তিৰ কাপুৰক এই বিষয়ে প্ৰশ্ন কৰাত পুত্ৰই ড্ৰাগছ গ্ৰহণ কৰাটো অস্বীকাৰ কৰি কয় যে ‘‘মই মাত্ৰ এটা কথাহে ক’ব পাৰো, সেয়া সম্ভৱ নহয়।’’\nতাৎপৰ্যপূৰ্ণভাৱে ২০২০ চনত শক্তিৰ কাপুৰৰ কন্যা শ্ৰদ্ধাকো কেন্দ্ৰীয় ড্ৰাগছ কণ্ট্ৰল এজেন্সীয়ে ড্ৰাগছৰ গোচৰত সোধা-পোছাৰ বাবে মাতিছিল। সুশান্ত সিং ৰাজপুতৰ মৃত্যুৰ গোচৰত কেন্দ্ৰীয় সংস্থাটোৱে বলিউদৰ ড্ৰাগছ ৰিঙৰ তদন্ত আৰম্ভ কৰিছিল।\nTags: asom live 24assam ka tazza khabarassam live 24axom lie 24 digitalaxom live 24best news channel in assamBest news channel of assamBest News Portal in AssamBollywoodbollywood actorbollywood actressSakti KapoorShidhanth KapoorShradha Kapoor\n‘Lipstick Under My Burkha’ পিতৃতান্ত্ৰিকতাৰ বিৰুদ্ধে যুদ্ধ নহয় কিয়?\nপুৰুষৰ জন্ম নিয়ন্ত্ৰণ বড়ি : পুৰুষৰ যৌন ক্ষমতা হ্ৰাস কৰে নেকি? গৱেষণাই কি কয়?


এই ৫ জন IAS বিষয়াই কিয় কৰিলে পদত্যাগ? - The Cross Current\nএই ৫ জন IAS বিষয়াই কিয় কৰিলে পদত্যাগ?\nBy দ্য ক্ৰছকাৰেণ্ট ষ্টাফ\t On May 8, 2020\nবহু কষ্ট, একাগ্ৰতাৰ শেষত কোনো ব্যক্তিয়ে IAS হোৱাৰ সফলতা লাভ কৰে। তাৰ পিছত স্থলাভিষিক্ত হয় উচ্চপদস্থ বিষয়া হিচাপে। কিন্তু গণতান্ত্ৰিক দেশ ভাৰতবৰ্ষত চৰকাৰৰ ভূমিকা আৰু নীতিত অসন্তুষ্ট হৈ সেইসকল উচ্চপদস্থ বিষয়াই পদত্যাগ কৰিবলৈ বাধ্য হয়। তেনে অলেখ নজিৰ আছে দেশত। তাৰে ৫গৰাকী আই এ এছ বিষয়াৰ বিষয়ে পঢ়ক-\n★ৰাণী নাগৰঃ হাৰিয়ানা কেডাৰৰ IAS বিষয়াগৰাকীয়ে ২০২০চনৰ ৪মে’ত পদত্যাগ কৰিছিল তেওঁৰ বিৰুদ্ধে কৰা চৰকাৰৰ আচৰণক লৈ। হাৰিয়ানাৰ মুখ্য সচিবলৈ প্ৰেৰণ কৰা পদত্যাগ পত্ৰত উল্লেখ কৰিছে যে- চৰকাৰী কৰ্তব্যৰ সময়ত চৰকাৰে পৰ্যাপ্ত ব্যক্তিগত সুৰক্ষা প্ৰদান কৰা নাই। ৩৮ বছৰীয়া বিষয়াগৰাকী হাৰিয়ানাৰ সামাজিক সুৰক্ষা আৰু সৱলীকৰণ বিভাগৰ অতিৰিক্ত সঞ্চালক পদত কার্যনিবাহ কৰি আছিল৷ হাৰিয়ানাৰ মুখ্যমন্ত্ৰী মনোহৰ লাল খট্টৰে ৰাণী নাগৰৰ\nপদত্যাগ পত্ৰ গ্ৰহন কৰিবলৈ অস্বীকাৰ কৰিছে৷\n★কন্নন গোপীনাথনঃ ২০১৯চনৰ ২৭ আগষ্টত পদত্যাগ কৰিছিল এইগৰাকী বিষয়াই। জম্মু কাশ্মীৰত ৩৭০ অনুচ্ছেদ প্ৰত্যাহাৰৰ পিছত দীৰ্ঘদিনৰ বাবে দিয়া লক্ ডাউনৰ ফলশ্ৰুতিত জনতাৰ মৌলিক অধিকাৰ খৰ্ব কৰাৰ অভিযোগ আনিছিল গোপীনাথনে। পদত্যাগৰ কাৰণ হিচাপে তেওঁ কৈছিল যে যিসময়ত এখন ৰাজ্যত জনসাধাৰণৰ মৌলিক অধিকাৰ খৰ্ব হৈছে, তেনে সময়ত দেশৰ আন আন ৰাজ্য নিমাতে থকাটো তেওঁৰ বাবে কষ্টকৰ।\n★এছ শশীকান্ত ছান্থিলঃ ২০১৯চনৰ ৬ ছেপ্টেম্বৰত পদত্যাগ কৰিছিল ছান্থিলে। পদত্যাগৰ কাৰণ হিচাপে তেওঁ কৈছিল যে লোকতন্ত্ৰত অভূতপূৰ্বভাৱে দমনমূলক স্থিতি গ্ৰহণ কৰিছিল চৰকাৰে। যাৰফলত ৰাইজৰ মৌলিক অধিকাৰ খৰ্ব হৈছিল আৰু সেয়ে নিজকে প্ৰশাসনিক কাৰ্যত জড়িত হৈ থকাটো অনৈতিক বুলিছিল IASবিষয়াগৰাকীয়ে।\nএছ শশীকান্ত ছান্থিল\n★হৰ্ষ মেণ্ডাৰঃ ২০০২ চনত গুজৰাটত হোৱা সাম্প্ৰদায়িক সংঘৰ্ষৰ সময়ত ৰাজ্য চৰকাৰৰ নিৰ্লিপ্ত ভূমিকাত ক্ষুণ্ণ হৈ পদত্যাগ কৰিছিল এইজন বিষয়াই। পৰৱৰ্তী সময়ত তেওঁ নিজকে সামাজিক কামত নিয়োজন কৰিছিল।\n★অৰুণা ৰায়ঃ ১৯৭৪চনত পদত্যাগ কৰিছিল এইগৰাকী IAS বিষয়াই। পদত্যাগৰ কেইটামান বছৰৰ পিছত এটা সাক্ষাৎকাৰত তেওঁ কৈছিল যে সকলো পৰিস্থিতিয়েই মানুহক কিঞ্চিৎ হ’লেও শিকায়। কিন্তু সেই অসামৰিক সেৱাই তেওঁক সেয়া শিকালে, যিবোৰ তেওঁ শিকিব বিচৰা নাছিল।\nক’ৰোনাৰ ত্ৰাস- ‘চুপাৰ পাৱাৰ’আমেৰিকাত অজস্ৰ শিশুৰ বাবে ঘটিছে খাদ্যৰ অভাৱ


NHM মেঘালয়ত IEC/ BCC পৰামৰ্শদাতাৰ পদখালী\nNHM মেঘালয়ত IEC/ BCC...\nৰাষ্ট্ৰীয় স্বাস্থ্য মিছন মেঘালয়ে আইইচি / বিচিচি পৰামৰ্শদাতাৰ খালী পদৰ বাবে জাননী জাৰি কৰিছে ।\nৰাষ্ট্ৰীয় স্বাস্থ্য মিছন সম্পৰ্কে: ৰাষ্ট্ৰীয় গ্ৰাম্য স্বাস্থ্য মিছন হৈছে ব্যক্তিগত, ঘৰুৱা, সম্প্ৰদায় আৰু স্বাস্থ্য প্ৰণালীৰ স্তৰত আটাইতকৈ গুৰুত্বপূৰ্ণভাৱে বিভিন্ন হস্তক্ষেপৰ জৰিয়তে কাৰ্যকৰী স্বাস্থ্যসেৱা নিশ্চিত কৰাৰ এক ৰাষ্ট্ৰীয় প্ৰচেষ্টা। বৰ্ধিত আয়ুসৰ ক্ষেত্ৰত যোৱা কেইটামান দশকত স্বাস্থ্যৰ স্থিতিত যথেষ্ট লাভ হোৱা স্বত্বেও, মৃত্যুহাৰ হ্ৰাস আৰু ৰোগ গুৰুতৰ প্ৰত্যাহ্বান এতিয়াও আছে। এই প্ৰত্যাহ্বানবোৰ ৰাজ্যভেদে আৰু আনকি ৰাজ্যৰ ভিতৰতো যথেষ্ট পৰিৱৰ্তন হয়।\nদেশত জনস্বাস্থ্যৰ বাবে বাজেট আৱণ্টন ১৯৯০ চনত জিডিপিৰ ১.৩% ৰ পৰা ১৯৯৯ চনত ০.৯% লৈ ক্ৰমান্স হৈ আহিছে। বৰ্ধিত অসামঞ্জস্যতা চিন্তাৰ আন এটা ক্ষেত্ৰ। অধ্যয়নে প্ৰদৰ্শন কৰে যে নিৰাময়কাৰী সেৱাবোৰে দৰিদ্ৰলোকৰ তূৰীতকৈ ধনী লোকসকলক সহায় কৰে। জনসংখ্যাৰ মাত্ৰ এক দশমাংশ ই যিকোনো প্ৰকাৰৰ স্বাস্থ্য বীমাৰ দ্বাৰা আৱৰা হয় যাৰ ফলত পৰিয়ালত এক ডাঙৰ ৰোগ হ'লে বৃহৎ সংখ্যাগৰিষ্ঠলোক ঋণগ্ৰস্ত হোৱাৰ আশংকাৰ সন্মুখীন হয়।\nস্বাস্থ্য খণ্ডৰ ভিতৰত বিভিন্ন উলম্ব কাৰ্যসূচীৰ মাজত, আৰু স্বাস্থ্য আৰু অন্যান্য সম্পৰ্কিত খণ্ড যেনে খোৱা পানী, অনাময়, আৰু পুষ্টিৰ মাজত নীতি আৰু কাৰ্যসূচীত কাৰ্যকৰী একত্ৰীকৰণ সীমিত হৈছে, যাৰ ফলত স্বাস্থ্যৰ প্ৰতি সামগ্ৰিক দৃষ্টিভংগীৰ অভাৱ হৈছে। দেশৰ উত্তৰ, পূব আৰু উত্তৰ-পূব অংশত কেইবাখনো ৰাজ্যৰ স্বাস্থ্য সূচক স্থবিৰ হৈ আছে আৰু গুৰুত্বপূৰ্ণ ৰোগ আৰু মৃত্যুৰ সৈতে যুঁজি আছে। ইয়াৰ কাৰণবোৰ মূলতঃ আৰ্থ-সামাজিক কাৰকত আছে, স্বাস্থ্য প্ৰণালী আৰু দুৰ্বল প্ৰতিষ্ঠানগত ফ্ৰেমৱৰ্কৰ অধীনত।\nৰাষ্ট্ৰীয় উমৈহতীয়া নূন্যতম প্ৰগ্ৰামাৰে জনস্বাস্থ্যৰ বাবে বাজেটীয় ব্যয় বৃদ্ধি কৰা আৰু বৰ্ধিত ব্যয় শোষণ কৰাৰ বাবে স্বাস্থ্য প্ৰণালীৰ ক্ষমতা উন্নত কৰাৰ বাবে চৰকাৰৰ প্ৰতিশ্ৰুতিৰ কথা উল্লেখ কৰে যাতে ৰাজহুৱা স্বাস্থ্য সেৱাসমূহত সৰ্বাংগীন উন্নতি সাধন কৰিব পৰা যায়। এই মিছনে গ্ৰাম্য জনসংখ্যা, বিশেষকৈ মহিলা আৰু শিশুকে ধৰি সুবিধাবঞ্চিত গোটবোৰক, প্ৰৱেশাধিকাৰ উন্নত কৰি, সম্প্ৰদায়ৰ মালিকীস্বত্ব আৰু সেৱাৰ চাহিদা সক্ষম কৰি, দক্ষ সেৱা প্ৰদানৰ বাবে ৰাজহুৱা স্বাস্থ্য প্ৰণালী শক্তিশালী কৰি, সমতা আৰু দায়বদ্ধতা বৃদ্ধি কৰি আৰু বিকেন্দ্ৰীকৰণৰ প্ৰচাৰ কৰি কাৰ্যকৰী স্বাস্থ্য সেৱা প্ৰদান কৰিব বিচাৰে।\nৰাষ্ট্ৰীয় স্বাস্থ্য মিছন মেঘালয়ে চিকিৎসা বিষয়া আৰু বিশেষজ্ঞৰ খালী পদৰ নিযুক্তিৰ বাবে শেহতীয়া চাকৰিৰ অধিসূচনা প্ৰকাশ কৰিছে। আগ্ৰহী প্ৰাৰ্থীসকলে অন্তিম তাৰিখৰ আগতে আবেদন কৰিব পাৰে। ৰাষ্ট্ৰীয় স্বাস্থ্য মিছন মেঘালয় চাকৰিৰ খালী পদ ২০২১ ৰ বিষয়ে অধিক বিৱৰণ পৰীক্ষা কৰক।\nএনএইচএম মেঘালয় নিযুক্তি ২০২১: ৰাষ্ট্ৰীয় স্বাস্থ্য মিছন (এনএইচএম) মেঘালয়ে আইইচি / বিচিচি পৰামৰ্শদাতা পদৰ বাবে যোগ্য প্ৰাৰ্থীৰ পৰা আৱেদন আমন্ত্ৰণ কৰিছে। আকাংক্ষিত প্ৰাৰ্থীসকলে তলত নিৰ্ধাৰিত পদ, বয়সৰ সীমা, দৰমহা, অৰ্হতা আদিৰ সকলো চাকৰিৰ বিৱৰণ পৰীক্ষা কৰিব পাৰে:\nআইইচি / বিচিচি পৰামৰ্শদাতা\nএনএইচএমৰ নিয়ম অনুসৰি\n১৪ নৱেম্বৰ ২০২১\nৰাষ্ট্ৰীয় স্বাস্থ্য মিছনৰ বাবে শিক্ষাগত অৰ্হতা আৰু যোগ্যতাৰ চৰ্ত মেঘালয় চাকৰিৰ খালী পদ: শিক্ষাগত অৰ্হতা: সামাজিক আৰু আচৰণ পৰিৱৰ্তন যোগাযোগ (এছবিচিচি) আৰু কমেও ৫ বছৰৰ প্ৰাসঙ্গিক কামৰ অভিজ্ঞতা থকা গৱেষণাৰ সৈতে এখন স্বীকৃত বিশ্ববিদ্যালয়ৰ পৰা গণ যোগাযোগ/ সাংবাদিকতা/ সামাজিক বিজ্ঞান / উন্নয়ন অধ্যয়ন বা প্ৰাসঙ্গিক ক্ষেত্ৰত স্নাতকোত্তৰ ডিগ্ৰী, যাৰ ভিতৰত ৩ বছৰ নেটৱৰ্কিং আৰু যোগাযোগ নিৰ্মাণ কাৰ্যকলাপত থাকিব লাগে। ৰাজ্যিক বা ৰাষ্ট্ৰীয় পৰ্যায়ত জনস্বাস্থ্যত এইচ জিলা আৰু ৰাজ্যিক সংগঠন/বেচৰকাৰী সংগঠন।\nআকাংক্ষিত : ১.বৃহৎ পৰিমাণৰ উন্নয়ন কাৰ্যসূচী/ ৰাষ্ট্ৰীয় স্বাস্থ্য কাৰ্যসূচী/ আন্তঃৰাষ্ট্ৰীয় সংস্থা, ব্যক্তিগত সংগঠন বা কৰ্পোৰেট খণ্ডত কাম কৰাৰ অভিজ্ঞতা।\n২. চৰকাৰী স্বাস্থ্য প্ৰকল্পসমূহ পৰিচালনা কৰাৰ ক্ষেত্ৰত জ্ঞান আৰু দক্ষতা।\nপ্ৰয়োজনীয় দক্ষতা: ১. সাধাৰণতে ব্যৱহৃত ছফ্টৱেৰ/ পেকেজ যেনে এমএছ ৱৰ্ড, এক্সেল, পাৱাৰ পইণ্ট আৰু ৱেব চাৰ্ফিংৰ সৈতে কম্পিউটাৰ দক্ষতা।\n২.তথ্য প্ৰযুক্তি-আধাৰিত জ্ঞান ভাগ বতৰা প্লেটফৰ্মৰ জ্ঞান।\n৩.উৎকৃষ্ট যোগাযোগ (মৌখিক আৰু লিখিত) আৰু উপস্থাপন দক্ষতা, বিশ্লেষণাত্মক আৰু আন্তঃব্যক্তিগত ক্ষমতা।\n৪. বহুমুখী দলৰ পৰিৱেশত কাম কৰাৰ সামৰ্থ্য প্ৰদৰ্শন কৰা।\nকেনেদৰে আবেদন কৰিব: প্ৰাৰ্থীসকলে তলত উল্লেখ কৰা অনুসৰি গুগল ফৰ্ম লিংক বা এইচ.আৰ.এম.আই.এছ. লিংক বাধ্যতামূলকভাৱে পূৰণ কৰি ১৪ নৱেম্বৰ ২০২১ৰ সন্ধিয়া ৫ বজাত বা তাৰ আগতে তেওঁলোকৰ আৱেদন দাখিল কৰিব পাৰে: আই.ই.চি./বি.চি.চি. পৰামৰ্শদাতা (এন.ভি.বি.ডি.চি.পি.):\n১. গুগল লিংক – https://forms.gle/KwCNwGgvWEGvYCZp6 বা\n২. এইচ.আৰ.এম.আই.এছ. লিংক – এন.এইচ.এম. চাকৰিৰ খালী পদৰ বাবে http://hrmismeghalaya.in/recruitment.html\nTags: NHM Meghalaya NHM Meghalaya Recruitment


বেঙুনীয়া বন্ধাকবিৰ লাভালাভ আৰু ক্ষতি - বি12 সমৃদ্ধ ৰঙা বন্ধাকবি\nবেঙুনীয়া বন্ধাকবিৰ লাভালাভ আৰু ক্ষতি – বি12 সমৃদ্ধ ৰঙা বন্ধাকবি\nবেঙুনীয়া বন্ধাকবিৰ লাভালাভ আৰু ক্ষতিৰ ওপৰত আজিৰ প্ৰবন্ধটোত, আমি আপোনাৰ বাবে বি12 সমৃদ্ধ ৰঙা বন্ধাকবিৰ বিষয়ে বিভিন্ন তথ্য সংকলন কৰিছোঁ আৰু ইয়াক শিৰোনামত সাৰাংশ কৰিছোঁ।\nবেঙুনীয়া বন্ধাকবিৰ লাভালাভ আৰু ক্ষতি\nবেঙুনীয়া বন্ধাকবি হৈছে এক পাচলিৰ প্ৰকাৰ যাক বিশেষকৈ শীতকালত অধিক খোৱা হয়। বেঙুনীয়া বন্ধাকবি খোৱাটো স্বাস্থ্যৰ দৃষ্টিকোণৰ পৰা অতি উপকাৰী আৰু ইয়াৰ অত্যাধিক সেৱনৰ কিছু ক্ষতিও আছে। বেঙুনীয়া বন্ধাকবি হৈছে এক পাচলিৰ প্ৰকাৰ যি আমাৰ দেশ আৰু ইউৰোপ দুয়োঠাইতে যথেষ্ট পৰিমাণে খোৱা হয়। যেতিয়া ই ইমান খোৱা পাচলি হয়, বেঙুনীয়া বন্ধাকবিৰ লাভালাভ আৰু ক্ষতিবোৰ যথেষ্ট অনুসন্ধান কৰা হয়।\nবিশেষকৈ শীতকালত, বন্ধাকবি ৰোগত খোৱা হয় ই এক প্ৰতিৰোধী ৰোগ প্ৰতিৰোধ প্ৰণালী সৃষ্টি কৰে বুলি জনা যায়। বেঙুনীয়া বন্ধাকবি পৰ্যাপ্ত পৰিমাণৰ ভিটামিন চি আছে। আৰু শৰীৰৰ ভিটামিন চিৰ প্ৰয়োজনীয়তা যথেষ্ট যিমান পৰিমাণে ই পৰিমাণে পূৰণ কৰে। যদিও বেঙুনীয়া বন্ধাকবিৰ ইয়াৰ লাভালাভ আছে, কিছুমান ক্ষতি উপলব্ধ।\nবেঙুনীয়া বন্ধাকবিৰ লাভালাভবোৰ কি?\nশৰীৰৰ ৰোগ প্ৰতিৰোধ প্ৰণালী নিয়ন্ত্ৰণ কৰে।\nইয়াত বৃহৎ পৰিমাণৰ ভিটামিন থাকে আৰু এনেদৰে আপোনাৰ ভিটামিনৰ প্ৰয়োজনীয়তা পূৰণ কৰে।\nই স্নায়ুতন্ত্ৰৰ স্বাস্থ্যৰ ওপৰত ইতিবাচক প্ৰভাৱ পেলায়।\nই শৰীৰত ক্ষতিকাৰক বিষাক্ত পদাৰ্থ আঁতৰ কৰাত সহায় কৰে।\nভাগৰ আৰু ভাগৰ প্ৰতিৰোধ কৰে।\nবেঙুনীয়া বন্ধাকবি, যি যকৃত আৰু হৃদযন্ত্ৰৰ অনুকূল, যথেষ্ট পৰিমাণে খাব লাগে।\nই শৰীৰত হোৱা অতিৰিক্ত আয়ডিন আঁতৰ কৰাত সহায় কৰে।\nৰক্তহীনতাৰ সমস্যা থকা লোকসকলৰ ক্ষেত্ৰত এই সমস্যাটো দূৰ কৰাৰ এটা কাৰক।\nবিশেষকৈ আলঝেইমাৰ থকা আৰু এই লক্ষণবোৰ বহন কৰা লোকসকলৰ ক্ষেত্ৰত, বেঙুনীয়া বন্ধাকবি খোৱাটোৱে ৰোগটো পাৰ কৰাত সহায় কৰিব।\nওজন আৰু আহাৰ হ্ৰাস কৰিব বিচৰা লোকসকলৰ বাবে, বেঙুনীয়া বন্ধাকবিয়ে চৰ্বি দহন ত্বৰান্বিত কৰে।\nবি12-ত ৰঙা লাহাৰ প্ৰভাৱ\nৰঙা বন্ধাকবিয়ে ভিটামিন বি১২ ৰ স্তৰ বৃদ্ধি কৰিব বুলি ধাৰণা কৰা হয়। ইয়াৰ বাবে,2ৰ পৰা3মাহৰ বাবে প্ৰতিদিনে, প্ৰতিদিনে আমি জনা অনুসৰি3টেবল চামুচ বেঙুনীয়া চাউৰক্ৰাউট খোৱাৰ পৰামৰ্শ দিয়া হয়।\nআপুনি বেঙুনীয়া চাউৰক্ৰাউট প্ৰস্তুত কৰিব লগা উপাদানবোৰ: 1 টেবল চামুচ লৈকে শিল নিমখ, এক চাহ চামুচআকাৰৰ ভিনেগাৰ আৰু মজলীয়া আকাৰৰ ৰঙা বন্ধাকবিৰ প্ৰয়োজন। বেঙুনীয়া বন্ধাকবিটো মিহিকৈ কাটি লওক যেন এইটো এটা চালাড আৰু জাৰত ৰাখক, যাৰ ওপৰত এক টেবল চামুচ শিল নিমখ ঢালি দিয়ক, ৰস শেষ নোহোৱালৈকে এৰি দিয়ক, যি হৈছে প্ৰায় দুই ঘণ্টা। তাৰ পিছত আপেল চাইডাৰ ভিনেগাৰ যোগ দিয়ক আৰু জাৰত থকা বেঙুনীয়া বন্ধাকবিবোৰ পানীৰ স্তৰৰ তললৈ নোযোৱালৈকে উতলা আৰু গৰম পানী যোগ দিয়ক। আপোনাৰ জাৰটো অত্যাধিক ডাঙৰ নকৰিব যাতে আপুনি পানীৰ পৰিমাণ বৃদ্ধি কৰিব নালাগে।\nবেঙুনীয়া বন্ধাকবিৰ ক্ষতিবোৰ কি?\nবেঙুনীয়া বন্ধাকবিঅত্যাধিক খোৱাৰ বাবে লক্ষণীয় কিছুমান ক্ষতিও আছে। এই ক্ষতিবোৰৰ পৰা সুৰক্ষা দিবলৈ, বেঙুনীয়া বন্ধাকবি ব্যৱহাৰ কৰিব ইয়াক পালিত গ্ৰহণ কৰাটো প্ৰয়োজনীয়।\nগৰ্ভাৱস্থাৰ সময়ত বেঙুনীয়া বন্ধাকবি কেপচুল বা বন্ধাকবিৰ ৰূপত ইয়াৰ পানী খোৱা ধৰণে খোৱা উচিত নহয়। গৰ্ভত এই কেঁচুৱাটোক স্তন্যপান কৰোৱা এই সময়ছোৱাত ইয়াৰ ফলত অন্ত্ৰত প্ৰদাহ হ'ব পাৰে।\nনিৰন্তৰ ঔষধ সেৱন কৰা লোকসকলৰ বাবে, বেঙুনীয়া বন্ধাকবিৰ লাভালাভ আৰু ক্ষতিনিশ্চিতভাৱে ভালদৰে জনা উচিত। কিয়নো বেঙুনীয়া বন্ধাকবিয়ে কিছুমান ঔষধৰ প্ৰভাৱ হ্ৰাস কৰিব পাৰে।\nযদি আপুনি বিচাৰে, বি12-ৰ দিশত সমৃদ্ধ আন এটা খাদ্য, মূলাৰ বিষয়ে গৰ্ভাৱস্থাত মূলা খোৱাটো ক্ষতিকাৰক নেকি? গৰ্ভাৱস্থাৰ সময়ত মূলা খোৱাৰ লাভালাভবোৰ কি? আপুনি আমাৰ প্ৰবন্ধটো পঢ়িব পাৰে যাৰ শীৰ্ষক হৈছে"\nৱিকিত বন্ধাকবি: https://tr.wikipedia.org/wiki/Lahana\nSonraki যিসকলে কয় যে তেওঁলোকে গিলিব নোৱাৰে তেওঁলোকৰ এই প্ৰবন্ধটো চাওক ডিঙিৰ বিষৰ বাবে কি ভাল »


Ipl 2022 Mega Auction- Suresh Raina Is Unsold In Ipl Auction, ভবাই নাছিল কোনেও, তেওঁ যে বিক্ৰী নোহোৱাকৈ থাকি যাব ! 'মিষ্টাৰ IPL'ৰ এই কথা অনুৰাগীসকলেও মানি ল'ব পৰা নাই ...– News18 assam\nHome » photogallery » sports »Suresh Raina Unsold In Ipl Auction 2022: ভবাই নাছিল কোনেও, তেওঁ যে বিক্ৰী নোহোৱাকৈ থাকি যাব ! 'মিষ্টাৰ IPL'ৰ এই কথা অনুৰাগীসকলেও মানি ল'ব পৰা নাই ...\nSuresh Raina Unsold In Ipl Auction 2022: ভবাই নাছিল কোনেও, তেওঁ যে বিক্ৰী নোহোৱাকৈ থাকি যাব ! 'মিষ্টাৰ IPL'ৰ এই কথা অনুৰাগীসকলেও মানি ল'ব পৰা নাই ...\nSuresh Raina Is Unold In Ipl Auction: সুৰেশ ৰাইনাৰ বাবে কোনেও বিড নকৰে ! এইটো ভাবিব পাৰি !\n| February 12, 2022, 15:43 IST\nতেওঁক মিষ্টাৰ আই পি এল বুলি কোৱা হৈছিল। চেন্নাইৰ জাৰ্চীত তেওঁৰ অলৰাউণ্ড প্ৰদৰ্শনে সকলোৰে দৃষ্টি আকৰ্ষণ কৰিছিল। এইটো সুৰেশ ৰাইনাৰ আই পি এল কেৰিয়াৰৰ সমাপ্তি নে নহয়! ক্ৰিকেট অনুৰাগীসকলে এনে বাস্তৱতা গ্ৰহণ কৰিব নোৱাৰে।\nসুৰেশ ৰাইনাৰ বেছ প্ৰাইচ আছিল ২ কোটি টকা। তেওঁৰ দৰে এজন অলৰাউণ্ডাৰ যিকোনো দলৰ বাবে এক সম্পদ। কিন্তু এইবাৰ ৰাইনাই কোনো ফ্ৰেঞ্চাইজি ক্ৰয় কৰিব নিবিচাৰিলে। নিলামৰ প্ৰথম দিনা ৰাইনা বিক্ৰী নোহোৱাকৈ আছিল।\nসুৰেশ ৰাইনাৰ বাবে নিজেও এম বাস্তৱতাক গ্ৰহণ কৰাটো কঠিন হ'ব পাৰে। তেওঁ নিজেই হয়তো ভবা নাছিল যে তেওঁ কোনো দল ল'বলৈ আগ্ৰহী নহ'ব! শেষত ৰাইনাৰ বাবে কোনো ফ্ৰেঞ্চাইজি বিড নাছিল। নিলামৰ প্ৰথম দিনা, বিক্ৰী নোহোৱা আন এজন তাৰকা আছিল ষ্টিভ স্মিথ।\nৰাইনা ধোনীৰ চেন্নাই চুপাৰ কিংছৰ অন্যতম যুঁজাৰু আছিল। তেওঁ মিডল অৰ্ডাৰত আত্মবিশ্বাসৰ মুখ আছিল। ৰাণাৰ ফিল্ডিং দক্ষতাও আছিল। কিন্তু সেই ৰাইনাৰ আই পি এল কেৰিয়াৰ প্ৰায় শেষ হৈছে।\nসুৰেশ ৰাইনা আৰু ষ্টিভ স্মিথৰ দৰে আৰু এজন বিক্ৰী নোহোৱাকৈ আছিল। এয়া ডেভিদ মিলাৰ। ৰাইনা, মিলাৰ, স্মিথৰ দৰে তাৰকাসকলে এটা সময়ত আই পি এলত খেলিছে। অৱশ্যে এইবাৰ তেওঁলোকক ভাগ্যই সহায় নকৰিলে।


১ সামুয়েল 30 - पवित्र बाइबिल [ইণ্ডিয়ান ৰিভাইচ ভাৰচন] - (১সামু 30)\n১ সামুয়েল 30\nআৰু তাৰ ভিতৰত থকা তিৰোতা আদি সৰু বৰ সকলোকে বন্দী কৰি লৈ গৈছে। সিহঁতে কাকো বধ নকৰিলে, কিন্তু সকলোকে লগত লৈ নিজৰ বাটেৰে তেওঁলোক গ’ল।\nযেতিয়া দায়ুদ আৰু তেওঁৰ লোকসকল সেই নগৰলৈ আহিল, তেতিয়া নগৰখন জুইৰে পুৰি পেলোৱা হৈছে আৰু তাত থকা মহিলা, সন্তান আৰু জীয়ৰীবোৰক বন্দী কৰি লৈ গৈছে।\nতেতিয়া দায়ুদ আৰু তেওঁৰ লগৰ লোকসকলে বৰ মাতেৰে এনেদৰে কান্দিলে যে, শেষত কান্দিবলৈকো তেওঁলোকৰ শক্তি নোহোৱা হ’ল।\nতেওঁলোকে দায়ূদৰ দুই ভাৰ্যা, যিজ্ৰিয়েলীয়া অহীনোৱম আৰু কৰ্মিলীয়া মৃত নাবলৰ তিৰোতা অবিগলকো বন্দী কৰি নিছিল।\nতেতিয়া দায়ুদ মহাসঙ্কটত পৰিল; কিয়নো প্ৰতিজনৰ লোকৰ মন নিজৰ নিজৰ পুতেক-জীয়েকসকলৰ কাৰণে বেজাৰত আছিল, সেয়ে লোকসকলে দায়ূদক শিল দলিয়াই মাৰিবৰ বাবে আলোচনা কৰিবলৈ ধৰিলে। কিন্তু দায়ূদে তেওঁৰ ঈশ্বৰ যিহোৱাত নিজক সবল কৰিলে।\nপাছত দায়ূদে অহীমেলকৰ পুত্ৰ অবিয়াথৰ পুৰোহিতক ক’লে, “এতিয়া অনুগ্ৰহ কৰি এতিয়া মোৰ ওচৰলৈ এফোদ বস্ত্রখন লৈ আহা।” তাতে অবিয়াথৰে দায়ূদৰ ওচৰলৈ এফোদ বস্ত্রখন লৈ আহিলে।\nতেতিয়া যিহোৱাৰ পৰা নিৰ্দেশনা পাবৰ বাবে দায়ূদে প্ৰাৰ্থনা কৰি সুধিলে, “মই যদি তেওঁলোকক ধৰিবৰ বাবে খেদি যাওঁ, তেনেহলে তেওঁলোকক লগ পাম নে? তাতে যিহোৱাই তেওঁক ক’লে, “তেওঁলোকৰ পাছে পাছে খেদি যোৱা, তাতে অৱশ্যে তেওঁলোকক লগ পাবা, আৰু নিশ্চয়ে তেওঁলোকৰ পৰা সকলোকে উদ্ধাৰো কৰিব পাৰিবা।”\nতেতিয়া দায়ুদ আৰু তেওঁৰ লগত ছশ লোক ওলাই গ’ল, তেওঁলোকে গৈ বিচোৰ জুৰি পালে; তাতে তেওঁলোকৰ কিছুমান লোক পাছ পৰি গ’ল।\nকিন্তু দায়ুদ আৰু তেওঁৰ সঙ্গী চাৰি শ লোকে শত্ৰুবোৰৰ পাছত খেদি গ’ল; তাতে পাছ পৰি যোৱা দুশ লোক থাকি গ’ল, তেওঁলোক অতি ক্লান্ত হোৱা বাবে বিচোৰ জুৰি পাৰ হ’ব পৰা নাছিল।\nতাতে তেওঁলোকে পথাৰত এজন মিচৰীয়া লোকক বিচাৰি পালে আৰু লোকজনক দায়ূদৰ ওচৰলৈ লৈ আহিল। তেওঁলোকে লোকজনক খাবলৈ খোৱা বস্তু আৰু পানী দিলে, তাতে লোকজনে সেইবোৰ খালে।\nবিশেষকৈ তেওঁলোকে তেওঁক এটা ডিমৰুৰ পিঠা আৰু দুথোপা শুকান দ্ৰাক্ষাগুটি খাবলৈ দিলে, সেইবোৰ খোৱাৰ পাছত তেওঁ পুনৰ শক্তি পালে; কিয়নো তেওঁ তিনি দিন-ৰাতি একো খোৱা নাছিল।\nপাছত দায়ূদে তাক সুধিলে, “তই কাৰ মানুহ? আৰু ক’ৰ পৰা আহিলি?” সি ক’লে, “মই অমালেকীয়াৰ এজন বন্দী মিচৰীয়া ডেকা মানুহ; আজি তিনি দিন হ’ল, মই নৰিয়াত পৰা বাবে মোৰ গৰাকীয়ে মোক এৰি গ’ল।\nআমি কৰেথীয়াসকলৰ নেগেভ অঞ্চলত উপদ্ৰৱ চলাইছলোঁ; যিহূদাৰ অধিকাৰত থকা আৰু কালেবৰ অধিকাৰত নেভেগ অঞ্চলত আক্ৰমণ কৰিছিলোঁ। আমি চিক্লগ জ্ৱলাই দিছিলোঁ।”\nপাছত দায়ূদে তাক সুধিলে, “তই সেই দলৰ ওচৰলৈ মোক নমাই লৈ যাব পাৰিবি নে?” তাতে সি ক’লে, “আপুনি মোক বধ নকৰোঁ বুলি আৰু মোৰ গৰাকীৰ হাততো শোধাই নিদিওঁ বুলি যদি ঈশ্বৰৰ নামেৰে শপত খাই, তেন্তে মই সেই দলৰ ওচৰলৈ আপোনাক নমাই লৈ যাম।”\nপাছত সেই মিচৰীয়াজনে দায়ূদক নমাই লৈ গ’ল; সেই সময়ত তেওঁলোকে গোটেই দেশত উৎসৱ পাতি ভোজন পান কৰি আছিল।\nতেতিয়া দায়ূদে তেওঁলোকক আক্ৰমণ কৰিলে; সন্ধিয়াৰ পৰা পাছদিনালৈকে তেওঁলোকৰ লগত যুদ্ধ কৰি তেওঁলোকক হত্যা কৰিলে। তাত চাৰি শ লোক উটত উঠি পলাই গ’ল, তেওঁলোকৰ বাহিৰে সকলো লোক নিহত হ’ল।\nঅমালেকীয়াসকলে যিবোৰ লৈ গৈছিল, সেই সকলো দায়ূদে উভতাই পালে আৰু নিজৰ দুজনী ভাৰ্যাকো তেওঁ উভতাই পালে।\nতেওঁ সৰু বা ডাঙৰ, একোৱেই নেহেৰুৱালে, পুতেক-জীয়েক আদি কৰি লুটদ্ৰব্যৰ সকলোখিনি উভতাই পালে। তেওঁলোকে যিবোৰ লুট কৰি নিছিল, সেই সকলোখিনিয়ে দায়ূদে উভতাই আনিলে।\nআৰু দায়ূদে সিহঁতৰ সকলো গৰু আৰু মেৰ-ছাগৰ জাকবোৰ নিজৰ কাৰণে ল’লে, আৰু লোকসকলে সেই পশুবোৰ উদ্ধাৰ কৰি অনা আন পশুৰ জাকৰ আগে আগে খেদি নি ক’লে, “এইবোৰ দায়ূদে লুট কৰি অনা বস্তু।”\nপাছত তেওঁলোক ক্লান্ত হৈ পৰা বাবে দায়ূদৰ লগত যাব নোৱৰা যি দুশ লোকক তেওঁলোকে বিচোৰ জুৰিৰ পাৰত এৰি থৈ গৈছিল, সেই লোকসকলৰ ওচৰ আহি পালে। তাতে সেই লোকসকলে দায়ুদ আৰু লগতে তেওঁৰ লগত অহা আটাই লোকক আগবঢ়াই নিবলৈ ওলাল; তেতিয়া দায়ূদে তেওঁলোকক মঙ্গলবাদ কৰিলে।\nকিন্তু দায়ূদৰ লগত যোৱা লোকসকলৰ মাজৰ দুৰ্জন আৰু অধম প্রকৃতিৰ কিছুমানে লোকে ক’লে, “সিহঁত আমাৰ লগত যোৱা নাই; গতিকে উভতাই অনা লুটদ্ৰব্যৰ একোকে সিহঁতক নিদিওঁ; কেৱল আমি সিহঁতৰ প্ৰতিজনক নিজ নিজ তিৰোতা আৰু ল’ৰা-ছোৱালীহে দিম, সিহঁত ইয়াকে লৈ আতৰি যাওক।”\nতেতিয়া দায়ূদে ক’লে, “হে ভাইসকল, এনে ধৰণৰ কাৰ্য কৰা উচিত নহয়। যিহোৱাই আমাক যি দিলে, সেয়া এবাৰ ভাবি চোৱা। তেওঁ আমাৰ বিৰুদ্ধে অহা সৈন্যসকল আমাৰ হাতত শোধাই দিলে।\nকোনে নো এই বিষয়ে তোমালোকৰ কথা শুনিব? কিয়নো যুদ্ধলৈ যোৱা লোকে যেনে ভাগ পাব, বস্তুৰ ওচৰত থকা লোকেও তেনে ভাগ পাব; দুয়ো সমান ভাগ পাব।”\nসেইদিনৰে পৰা এই কথা ইস্ৰায়েলৰ কাৰণে বিধি আৰু শাসন-প্ৰণালী হ’ল; এয়ে আজিলৈকে চলি আছে।\nপাছত দায়ুদ যেতিয়া চিক্লগলৈ আহিল, তেতিয়া তেওঁ নিজ বন্ধু যিহূদাৰ বৃদ্ধ লোকসকলৰ ওচৰলৈ গ’ল। তাতে তেওঁ লুটি অনা বস্তুৰ কিছু অংশ তেওঁলোকলৈ পঠিয়াই দি ক’লে, “চোৱা, যিহোৱাৰ শত্ৰুবোৰৰ পৰা লুটি অনা বস্তুৰ মাজৰ পৰা এয়ে তোমালোকৰ কাৰণে পঠোৱা উপহাৰ।”\nবৈৎএল, দক্ষিণ অঞ্চলৰ ৰামোৎ, যত্তীৰ,\nঅৰোয়েৰ, চিফমোৎ, ইষ্টমোৱা,\nৰাখল, যিৰহমেলীয়া, কেনীয়াসকলৰ নগৰবোৰ,\nহৰ্মা, কোৰ-আচন, অথাক,\nআৰু হিব্ৰোণ আদি যি যি ঠাইত দায়ুদ আৰু তেওঁৰ লোকসকল থকিছিল, সেই সকলো ঠাইৰ যুদ্ধাৰুসকলৰ ওচৰলৈ তেওঁ এইবোৰ পঠিয়াই দিলে।\n১ সামুয়েল 30:1\n১ সামুয়েল 30:2\n১ সামুয়েল 30:3\n১ সামুয়েল 30:4\n১ সামুয়েল 30:5\n১ সামুয়েল 30:6\n১ সামুয়েল 30:7\n১ সামুয়েল 30:8\n১ সামুয়েল 30:9\n১ সামুয়েল 30:10\n১ সামুয়েল 30:11\n১ সামুয়েল 30:12\n১ সামুয়েল 30:13\n১ সামুয়েল 30:14\n১ সামুয়েল 30:15\n১ সামুয়েল 30:16\n১ সামুয়েল 30:17\n১ সামুয়েল 30:18\n১ সামুয়েল 30:19\n১ সামুয়েল 30:20\n১ সামুয়েল 30:21\n১ সামুয়েল 30:22\n১ সামুয়েল 30:23\n১ সামুয়েল 30:24\n১ সামুয়েল 30:25\n১ সামুয়েল 30:26\n১ সামুয়েল 30:27\n১ সামুয়েল 30:28\n১ সামুয়েল 30:29\n১ সামুয়েল 30:30\n১ সামুয়েল 30:31


এজমা বা হাঁপানীৰ লক্ষণ, কাৰন আৰু প্ৰতিকাৰ- Ashtma symptoms, ashthma prevention, asthma causes.\nHomeশ্বাসপ্ৰশ্বাসজনিত ৰোগ- Respiratory diseases and remediesএজমা বা হাঁপানীৰ লক্ষণ, কাৰন আৰু প্ৰতিকাৰ- Ashtma symptoms, ashthma prevention, asthma causes.\nMit saikia October 14, 2020\nএজমা বা হাঁপানী কি? asthmatic meaning in Assamese\nনাকেৰে উশাহ লওতে বায়ু ট্ৰেকিয়া নামৰ এক নলীকাৰ মাজেদি পৰিবাহিত হয়৷ এই ট্ৰেকিয়া নলীডাল দুটা ভাগত বিভক্ত৷ ইয়াক ব্ৰংকাচ বুলি কোৱা হয়৷ ইয়াৰ একেবাৰে সৰু নলীডালক কোৱা হয় ব্ৰংকিউল৷ ইয়াৰ পিছত নলীডাল হাওঁফাওঁত সোমায়৷ গতিকে, আমি উশাহ লওতে বায়ু অসংখ্য ব্ৰংকিউলৰ মাধ্যমেৰে প্ৰবাহিত হয় অৰ্থাৎ শ্বাসপ্ৰশ্বাস পৰিবাহিত হয় এই ব্ৰংকিউলৰ মাজেদি৷ বায়ু চলাচল কৰা এই ব্ৰংকিউলসমূহ সংকুচিত হৈ পৰিলে অথবা ব্ৰংকিউলক মেৰিয়াই থকা মাংসপেশীসমূহ সংকোচন হোৱাৰ ফলত নলীবোৰ কোঁচ খাই সৰু হৈ পৰে৷ দ্বিতীয়তে নলীবোৰৰ ভিতৰঅংশত যদি বীজাণুৱে সংক্ৰমন কৰে তেতিয়া নলীবোৰ ভিতৰভাগ এবিধ তৰল পদাৰ্থৰে পূৰ্ণ হোৱাৰ উপক্ৰম হয়৷ ভিতৰৰ পৰিসৰ সৰু হলে উশাহ নিশাহ লোৱাত কষ্ট হয়৷ বিশেষকৈ কাৰ্বন-ডাই অক্সাইড উলিয়াই দিয়া জটিল হৈ পৰে৷ ফলত ঘেৰঘেৰনি, চিচি আদিৰ সৃষ্টি হয়৷ এনে অৱস্থাকে এজমা বা হাঁপানী বোলা হয়৷\nকি কি কাৰনত এজমা বা হাঁপানী হয়- asthma causes in Assamese\nকেৱল প্রাপ্তবয়স্ক লোকৰে নহয়, অধিকাংশ শিশু এই ৰােগত ভুক্তভােগী। শিশুৰ সাধাৰণতে ১৪ বছৰ বয়স পর্যন্ত প্রতিৰোধ ক্ষমতা কম থাকে কাৰণে এই বয়সৰ আগতে এজমা ৰোগ বেছি হােৱা দেখা যায় ।\nকেঁচুৱাৰ জন্মৰ ঠিক পিছতে মুখ আৰু নাক আদিৰ পৰা লেলাউটিৰ নিচিনা যিবিলাক বস্তু বাহিৰ ওলায়,সেই বস্তুখিনি যদি পৰিষ্কাৰ কৰি পেলােৱা নহয়, তেন্তে শিশুৰ এজমা ৰােগ হ'ব পাৰে।\n➡ এজমা ৰােগৰ অন্যতম মুখ্য কাৰণ হ'ল বায়ুত যিদৰে ধূলি - বালি, ৰাসায়নিক দ্রব্য বিশেষকৈ কার্বন - ডাইঅক্সাইড, কার্বন মনােক্সাইড আদি বৃদ্ধি পাইছে এইবােৰৰ দ্বাৰা বায়ু প্ৰদূষণ হৈ এই ৰােগ হ'ব পাৰে। (asthma causes in Assamese)\n➡ বীজাণুজনিত কাৰন বা সংক্ৰমণৰ ফলত এজমা ৰােগ হ'ব পাৰে। এজমা বিশেষকৈ ৰেচপিৰেটৰী ছিচাইটিয়েল ভাইৰাছ (Respiratory Syncytial Virus ), ইনফ্লুয়েঞ্জা ভাইৰাছ, আদিৰ সংক্ৰমণৰ ফলত এজমা ৰােগ হ'ব পাৰে। (asthma causes in Assamese)\n➡ যিবােৰ শিশুৰ চাৰি যায় পাঁচ বছৰ বয়সত ইনফ্লুয়েঞ্জা হয়, তেনে শিশুৰ আঠ/ন বছৰ বয়সত এজমা হ'ব পাৰে। (asthma causes in Assamese)\n➡ পিতৃ- মাতৃ বা অন্য কোনাে লােকে ঘৰত ধূমপান (Passive smoking) কৰিলে শিশুৰ এজমা হােৱাৰ সম্ভাৱনা থাকে। ধূম্রপান বা দূষিত বায়ু সেৱনৰ ফলত বয়স্ক লােকৰো এজমা হ'ব পাৰে। (asthma causes in Assamese)\n➡ অতিপাত গৰম বা অতিপাত ঠাণ্ডাৰ কাৰণে শিশুৰ শ্বাস কষ্ট হয়। (asthma causes in Assamese)\n➡ তদুপৰি অতিৰিক্ত ব্যায়াম কৰাৰ ফলতাে প্রাপ্তবয়স্ক লােকৰ কেতিয়াবা শ্বাসকষ্ট হােৱা দেখা যায়। (asthma causes in Assamese)\n➡ হঠাতে উত্তেজিত হােৱা আৰু অধিক চিন্তা ভাৱনাত এই ৰােগ বেছিকৈ হয়। অর্থাৎ মানসিক অৱস্থাৰ কাৰণে এজমা হ'ব পাৰে। (asthma causes in Assamese)\n➡ পােহনীয়া জীৱ- জন্তুৰ নােম, চুলি, গাখীৰ বা গাখীৰৰ পৰা প্রস্তুত কৰা খাদ্যদ্রব্য, ফুলৰ ৰেণু, ধূলি - মাকতি আদিৰ পৰাও এজমা হােৱাৰ সম্ভাৱনা অধিক। (asthma causes in Assamese)\n➡ কেতিয়াবা ঘূৰণীয়া পেলুৰ কাৰণেও এজমা ৰোগ হােৱা দেখা যায়। (asthma causes in Assamese)\n➡ ঘৰৰ ভিতৰত বিশেষকৈ কাপােৰ - কানি, আচবাব, বিছনা, গাৰু আদিত ধূলি - মাকতি লাগি থাকিলে। সেইবিলাক বায়ুত মিহলি হৈ নাকেদি হাওঁফাওঁলৈ প্রৱেশ কৰাৰ ফলত সহজে এজমা ৰােগ সৃষ্টি হয়। সেয়েহে দেৱালী আৰু দচেৰা আদি উৎসৱৰ সময়ত এজমা ৰােগ বেছিকৈ হােৱা দেখা যায়। (asthma causes in Assamese)\n➡ কিছুমান জীৱ-জন্তু দ্বিশেষকৈ মেকুৰী, কুকুৰ, ঘোঁৰা আদিৰ দ্বাৰা সহজে বহু লােকৰ এলাৰ্জীৰ (asthmatic allergy)সৃষ্টি হােৱা দেখা যায়। তদুপৰি হাঁহ আৰু পাৰ বা অন্যান্য পক্ষীৰ দ্বাৰাও এজমা হব পাৰে।(asthma causes in Assamese)\n➡ কিছুমান ঔষধ ব্যবহাৰৰ ফলত, বিশেষকৈ পেনিচিলিন, এন্টিবায়ােটিক, ইনচুলিন, ট্রংকুইলাইজাৰচ আৰু এছপিনৰিন জাতীয় ঔষধ ব্যৱহাৰৰ কাৰণে এজমা হব পাৰে৷(asthma causes in Assamese)\n➡ ঠাণ্ডা পানীত গা ধুলে বা অন্যান্য কাৰণত দীর্ঘদিন ধৰি চৰ্দি কাহ হৈ থাকিলে শেষত এনে ৰােগী এজমাত আক্রান্ত হ'ব পাৰে৷(asthma causes in Assamese)\n➡ বংশগতভাৱেও এই ৰােগ হ'ব পাৰে। বিশেষকৈ পিতৃ-মাতৃ এই ৰােগত আক্রান্ত হলে । উত্তেজনা ও উত্তেজনাৰ কাৰণে এজমা ৰােগ বৃদ্ধি আৰু সৃষ্টি হােৱাত সহায় হ'ব পাৰে । (asthma causes in Assamese)\n➡বহু সময়ত ডিঙিত সংক্রমণ হােৱাৰ পিছত এজমা বা হাঁপানি লক্ষণে দেখা দিয়ে। (asthma causes in Assamese)\nহাঁপানী বা এজমাৰ লক্ষণসমূহঃasthma symptoms in Assamese\nহাঁপানী বা এজমাৰ লক্ষণসমূহক (asthmatic symptoms in Assamese) তিনি ভাগত ভাগ কৰিব পাৰি৷\nশিশুকালৰ এজমাত শিশুৰ কাহ হয়,শ্বাসকষ্ট হয়৷ কাহ বাঢ়ি হৃদয়ৰ স্পন্দন 60-70-80 বাৰ পৰ্যন্ত হব পাৰে৷ বুকুৰ পৰা ঘেৰঘেৰনি শব্দ হয়৷ (asthma symptoms in Assamese)\nহঠাতে হোৱা এজমা ৰোগীৰ উশাহ নিশাহত কষ্ট হয়, বিশেষকৈ শ্বাস এৰোতে দেৰি হয়৷ লগতে চি চি দৰে শব্দ হয়৷ বুকু হেঁচা মাৰি ধৰিৰ দৰে অনুভৱ হয়৷ ৰোগীয়ে শুই থকাতকৈ বহি থাকিবলৈ ভাল পায়৷ এই ৰোগ কেইদিনমান বা কিছুসময়ৰ বাবে হব পাৰে৷ (asthmatic symptoms in Assamese)\nক্ৰনিক অথবা পুৰনি এজমা ৰোগীৰ অনবৰতে বুকুৰ পৰা ঘেৰঘেৰনি শব্দ উলায়৷ পৰিশ্ৰম কৰোতে বা নিশ্বাস লওতে কষ্ট হয়। কাহৰ লগতে পাতলীয়া কফ বাহিৰ ওলায় । এনে ৰোগী সাধাৰণতে শ্বাসতন্ত্ৰত বেক্টেৰিয়াৰ দ্বাৰা আক্রান্ত হয়। ৰোগীৰ শেষ ৰাতি টোপনি কম হয়। ৰোগীয়ে বিছানাৰ পৰা উঠি বহে। শৰীৰ দুৰ্বল হৈ পৰে। ৰােগ বেছি পুৰণি হ'লে ৰােগীৰ অৱস্থা শােচনীয় হৈ পৰে। এনে অৱস্থাক Status Asthematicus বােলা হয়৷ (asthma symptoms in Assamese)\nআৰু পঢ়কঃ শগুনিলতা বা গিলয়ৰ ঔষধীয় বৈশিষ্ট্য, আয়ুৰ্বেদিক ব্যৱহাৰ, উপকাৰিতা আৰু পাৰ্শ্ব প্ৰতিক্ৰিয়া- Giloy Ayurvedic Uses, Benefits And Side Effects In Assamese/Saguni lata in Assamese\nহাঁপানী বা এজমাৰ প্ৰতিৰোধ কিদৰে কৰিব পৰা যায়ঃ ashthma prevention in Assamese\nজন্মৰ পিছতেই কেঁচুৱাটিৰ মুখৰ পৰা ওলােৱা বিজলুৱা বস্তুখিনি পৰিষ্কাৰ কৰি পেলাৰ লাগে৷\nধূলি - মাকতি, চিগাৰেটৰ ধোঁৱা আৰু অন্যান্য কল - কাৰখানাৰ ধোৱাৰ পৰা সদায় শিশুক আঁতৰত ৰখাৰ ব্যৱস্থা কৰিব লাগে৷\nসদায় সতেজ বস্তু খাব লাগে৷ বাহী বস্তু খাব নালাগে।\nসদায় কুহুমীয়া পানী খোৱা উচিত।\nএলার্জি সৃষ্টি কৰিব পৰা বস্তু খাব নালাগে আৰু তেনে বস্তু বা জীৱ - জন্তু আদিৰ পৰা আঁতৰত থাকিব লাগে।\nবাহিৰলৈ ওলালে মাস্ক ব্যৱহাৰ কৰিব লাগে ৷\nকোনােধৰণৰ ধূমপান কৰিব নালাগে বা আনে ধূমপান কৰিলেও তাৰ ধোৱাৰ পৰা আঁতৰত থাকিব লাগে।\nএক লিটাৰ পানীত পানীত পঞ্চাছগ্রাম খুন্দি লােৱা আদা মিহলাই উতলাব আৰু এই পানী নিয়মীয়াকৈ খাব লাগে ।\nআহাৰ গ্ৰহণ কৰাৰ পিছত এচামুচ মৌ, আধা চামুচ আদাৰ ৰস এচামুচৰ চাৰিভাগৰ এভাগ জালুকৰ গুড়ি মিহলি কৰি খাব লাগে।\nঅধিক পৰিশ্ৰম বা ঔষধৰ কাৰণে ৰােগ হলে সেইবিলাক ত্যাগ কৰিব লাগে।\nবিছনাৰ কাপােৰ - কানি সদায় ৰ'দত দিয়াৰ ব্যৱস্থা কৰিব লাগে৷ শুৱা কোঠা সদায় পৰিষ্কাৰ কৰি ৰাখিব। লাগে যাতে ধুলি - মাকতি কেতিয়াও হ'ব নােৱাৰে।\nকেঁচা হালধিৰ ৰস এচামুচ , এটুকুৰা গুড়ৰ খালে লগত মিহলি কৰি সপ্তাহত অন্ততঃ তিনিদিন নিয়মীয়াকৈ খাব লাগে৷\nআৰু পঢ়কঃ হাৰ্টৰ সমস্যা,ৰক্তচাপ, মূত্ৰবিকাৰ, হাঁপানী আদি একাধিক ৰোগৰ মহৌষধ অৰ্জুনাৰিষ্ঠ- Arjunarishta: Benefits, Uses, Ingredients, Dosage and Side Effects\nহাঁপানী বা এজমা ৰোগত কি খাব কি নাখাব?\nasthmatic diet in Assamese\nকি কি খাব-\nক'লা তুলসীৰ পাত , বগা বাহকৰ পাতৰ ৰস , তিতা ফুল ( ৰঙা বাহক ), বগা বাহকৰ ফুল , আদা, হালধিৰ ৰস, দোৰােণ বন, যষ্ঠিমধু, জালুক, পিপলি, লেটা গুটি, মৌ, সৰু মানিমুনি , বৰ মানিমুনি, ব্রাহ্মী শাক, পচতীয়াৰ কোমল পাত, যনী, আমলখি, শিলিখা, ত্রিফলা, জিলমিল ( ভটুৱা ) শাক, কিচমিচ, শুহনি বন, অর্জুন গছৰ চালৰ ৰস, নীলকণ্ঠ, গােমধান, চজিনা, বিলাহী, মধুৰীআম , ধনিয়া, বিয়নীসাৱটা, সৰু ইলাচি, নহৰু, মৰাণ আদা, সুমথিৰা টেঙা, মহানিম , কেহৰাজ, ভেকুৰী, কালমেঘ, জৰাটেঙা, গুড়, থেকেৰা, জলকীয়া, ৰবাব টেঙা, বেল, চিৰতা ।\nকি খাব নালাগে-\nকল, বিড়ি - চিগাৰেট, সকলাে ধৰণৰ মিঠা বস্তু, কচু, বেঙেনা, বিজলুৱা বস্তু, লাউ, সৰিয়হ শাক, গাখীৰ, পিয়াজ, পূৰৈ শাক, মাখন, ধপাত, কলমৌ শাক, ভাং , ভেণ্ডি , বিভিন্ন প্ৰকাৰৰ আইচক্রীম, মদ, ঠাণ্ডা বস্তু, ঠাণ্ডা পানী, উৰহী, মাটিমাহ, আলু, মচুৰ দাইল, নতুন চাউলৰ ভাত, বৰালি মাছ, শাল মাছ, তেতেলী, চেঙা মাছ, ৰহৰ দাইল, মাগুৰ মাছ, আঁৰি মাছ, তামােল, পইতা ভাত আদি নাখাব লগতে ধোৱা আৰু ধূলিৰ পৰা আঁতৰত থাকিব লাগে।\nআশাঁ কৰো এই লিখনিৰ দ্বাৰা আপোনালোক উপকৃত হব৷ লগতে নিজৰ পৰিয়াল,বন্ধু বৰ্গক লিখনিটো Share কৰক যাতে তেওঁলোকেও ইয়াৰদ্বাৰা সুফল লাভ কৰিব পাৰে৷ কোনো অনুষ্ঠান প্ৰতিষ্ঠান বা ব্যক্তিয়ে এই ৱেবছাইটৰ সংলগ্ল লিখনি share কৰিলে www.fitassam.xyz ৰ নাম নতুবা পেজৰ url link লগত দিয়ে যেন৷\nএই ৱেবছাইটৰ অন্যান্য লিখনি পঢ়িবলৈ তললৈ এই পেজৰ অন্য শিতান চাব পাৰে৷\nIf you haveaquestion please contact - fitassam@gmail.com\nনতুবা, Contact কৰিব পাৰে\nমোৰ Intagram page - https://www.instagram.com/fitassam?r=nametag\nমোৰ Facebook page -https://www.facebook.com/fitassam/ (দেহ,মন আৰু স্বাস্থ্য)


২৪ ঘণ্টাত দেশত মৃত্যু ৬১৪৮ ! | ASSAM TIMES POST\n২৪ ঘণ্টাত দেশত মৃত্যু ৬১৪৮ !\nপ্রায় দুমাহ পিছত মঙ্গলবাৰে ১ লাখৰ তললৈ নামিছিল দেশেৰ দৈনিক কৰোনা সংক্রমণ। বুধ আৰু বৃহস্পতিবাৰে সেয়া কিছু পৰিমাণে বৃদ্ধি পাইছে। বিগত ২৪ ঘণ্টাত দেশত নতুনকৈ আক্রান্ত হৈছে ৯৪ হাজাৰ ৬২ জন। ইয়াকে লৈ দেশৰ মুঠ আক্রান্তৰ সংখ্যা হ’ল ২ কোটি ৯১ লক্ষ ৮৩ হাজাৰ ১২১। সংক্রমণ কিছু বাঢ়িলেও নিয়ন্ত্রণত আছে সংক্রমণৰ হাৰ। বিগত দুদিনৰ দৰে বৃহস্পতিবাৰেও সেয়া আছে ৫ শতাংশৰ তলত।\nগুৰুত্বপূৰ্ণ কথাটো হ’ল, বৃহস্পতিবাৰে কেন্দ্রীয় স্বাস্থ্য মন্ত্ৰালয়ে প্রকাশ কৰা বুলেটিনত দৈনিক মৃত্যুৰ সংখ্যা দেখিলে চকু কপালত উঠিব পাৰে। তাত দেখুওৱা মতে, বিগত ২৪ ঘণ্টাত দেশত মৃত্যু হৈছে ৬ হাজাৰ ১৪৮ জনৰ। কিন্তু বুলেটিনত মৃত্যুৰ সংখ্যা ইমান বিপুল পৰিমাণৰ হ’লেও বাস্তৱত ইমান লোকৰ মৃত্যু হোৱা নাই বিগত ২৪ ঘণ্টাত।\nএমাহমান পূৰ্বে দেশৰ দৈনিক মৃত্যু হৈছিল ৪ হাজাৰৰ বেছি। অৱশ্যে বিগত ২-৩ সপ্তাহ ধৰি সেয়া কমিবলৈ আৰম্ভ কৰে।\nবিগত তিনি দিন ধৰি সেয়া দুই-আঢ়ৈ হাজাৰৰ ভিতৰতেই আছিল। বিভিন্ন ৰাজ্যত বিগত কেইটামান দিনত যিমান পৰিমাণৰ মৃত্যু হৈছিল, বৃহস্পতিবাৰেও সেই সংখ্যা তাৰ আশেপাশেই আছে। কিন্তু পৰিবর্তন হৈছে কেৱল বিহাৰত মৃত্যুৰ সংখ্যাত। বিহাৰত বিগত ২৪ ঘণ্টাত মৃত্যু দেখুওৱা হৈছে ৩ হাজাৰ ৯৭১ জনৰ। এই সংখ্যা বাদ দিলে দেশত দৈনিক মৃত্যু কিন্তু দুই হাজাৰৰ আশেপাশেই আছে।\nTotal views : 2505791


কাৰ্বি ভাষা - অসমীয়া ৱিকিপিডিয়া\nঅসম, মেঘালয়, অৰুণাচল প্ৰদেশ\nmjw – কাৰ্বি\najz – কাৰ্বি ভৈয়াম (আমৰি)\nকাৰ্বি ভাষা উত্তৰ-পূব ভাৰত আৰু উত্তৰ-পূব বাংলাদেশৰ কাৰ্বি লোকসকলে (মিকিৰ বা আৰ্লেং) কোৱা ভাষা। ই চীনা-তিব্বতীয় ভাষা পৰিয়ালৰ অন্তৰ্গত কিন্তু ইয়াৰ স্থান স্পষ্ট নহয়। শ্বাফাৰ (১৯৭৪) আৰু ব্ৰেডলীয়ে (১৯৯৭) মিকিৰ ভাষাক এক পথচ্যুত (aberrant) কুকি-চিন ভাষা বুলি শ্ৰেণীকৰণ কৰিছে, আনহাতে থাৰগুডে (২০০৩) ইয়াক শ্ৰেণীকৰণ নকৰি চীনা-তিব্বতীয়ৰ মাজত ৰাখিছে। ব্লেঞ্চ আৰু প'ষ্টে (২০১৩) ইয়াক গোটেই ভাষা পৰিয়ালটোৰ সকলোতকৈ গুৰি ভাষাৰ এটা বুলিছে।\nধুমুৰালী / কামৰূপ কাৰ্বিৰ বাহিৰে কথিত ভাষাটোৰ স্থানবিশেষে বিশেষ পাৰ্থক্য নাই। মান্য ভাষাৰূপে সাধাৰণতে ডিফু অঞ্চলৰ কথিত ভাষাটোকে ধৰা হয়।\n3.1.1 আৰম্ভণিৰ ব্যঞ্জনবৰ্ণ\n3.1.2 শেষৰ ব্যঞ্জনবৰ্ণ\n3.3 শব্দাংশৰ গঠন\n4 অসমীয়াৰ প্ৰভাৱ\n6 ভৌগোলিক বিতৰণ\nউত্তৰ-পূব ভাৰতৰ প্ৰায়বোৰ ভাষাৰ দৰে কাৰ্বি ভাষাও ৰোমান লিপিৰে আৰু কেতিয়াবা অসমীয়া লিপিৰে লিখা হয়। সকলোতকৈ পুৰণি কাৰ্বি লিখিত পাঠ্যবোৰ আমেৰিকান বাপ্টিষ্ট মিচন আৰু কেথলিক গীৰ্জাৰ খ্ৰীষ্টান মিচনেৰীসকলে উলিয়াইছিল। মিচনেৰীসকলে ১৯০৩ চনত Birta নামৰ এখন কাৰ্বি বাতৰি কাকত ছপাইছিল। ৰেভাৰেণ্ড আৰ ই নেইবৰৰ ১৮৭৮ চনত প্ৰকাশিত 'Vocabulary of English and Mikir, with Illustrative Sentences' ক প্ৰথম কাৰ্বি অভিধান বুলিব পাৰি। চাৰ্ড'কা পেৰিন কে'ৰ ১৯০৪ চনত প্ৰকাশিত 'English–Mikir Dictionary' , ছাৰ চাৰ্লছ লিয়াল আৰু এডৱাৰ্ড ষ্টেকৰ ১৯০৮ চনত প্ৰকাশিত কাৰ্বিসকলৰ জনগোষ্ঠীয় বিৱৰণৰ প্ৰথম দলিল The Mikirs আৰু গি ডি ৱাকাৰৰ ১৯২৫ চনৰ 'A Dictionary of the Mikir Language' আদিবোৰ কাৰ্বি লোক, ভাষা আৰু ব্যাকৰণৰ কেইখনমান পুৰণি গ্ৰন্থ।\nকাৰ্বিসকলৰ কথিত ভাষাও চহকী। ইয়াৰে এক উদাহৰণ ম'চেৰা (Mosera বা অতীতৰ সোঁৱৰণ) য'ত কাৰ্বিসকলৰ উৎপত্তি আৰু প্ৰব্ৰজন বৰ্ণনা কৰা হয়।\nক'নাৰ্থে (২০১৪)কাৰ্বি ভাষাৰ দুটা ৰূপ আঙুলিয়াই দিছে।\nপাহাৰীয়া কাৰ্বি: অসমৰ কাৰ্বি আংলং জিলাৰ ৰংখাং উপভাষা।\nভৈয়ামৰ কাৰ্বি (ডোম্‌ৰা কাৰ্বি): অসমৰ কামৰূপ জিলা আৰু মৰিগাঁও জিলা আৰু মেঘালয়ৰ ৰি-ভৈ জিলাত কোৱা হয়।\nকাৰ্বি ভাষাত সাতটা স্বৰবৰ্ণ আৰু উনৈছটা ব্যঞ্জনবৰ্ণ উচ্চাৰণ হয় (দুয়োটা মিলি ছাব্বিছটা)। স্বৰবৰ্ণবোৰৰ হস্ৰ আৰু দীৰ্ঘৰ পাৰ্থক্য নাই। তলৰ তথ্যসমূহ ক'নাৰ্থৰ (২০১৭) পৰা উদ্ধৃত।\nআৰম্ভণিৰ ব্যঞ্জনবৰ্ণ[সম্পাদনা কৰক]\nশেষৰ ব্যঞ্জনবৰ্ণ[সম্পাদনা কৰক]\nশব্দাংশৰ গঠন[সম্পাদনা কৰক]\nকাৰ্বি শব্দাংশ মুক্ত (C)(C)V(V) বা বন্ধ (C)(C)VC হ'ব পাৰে। এনেধৰণৰে ব্যঞ্জন গোটৰ সংযোগ হ'ব পাৰে: /pl pr pʰl pʰr tʰr kl kr kʰr/.\nঅসমীয়াৰ প্ৰভাৱ[সম্পাদনা কৰক]\nকাৰ্বি ভাষাত বহুতো অসমীয়া মূলৰ শব্দ পোৱা যায়। কাৰ্বি উচ্চাৰণৰে বহুকেইটাই অন্য ৰূপ লৈছে। যেনে- চাৰিজন বুঢ়া> চাৰবুৰা, ঘৰ> কহৰ, মধুৰী আম> মাদুৰাম, ঘণ্টা> খন্তা আদি। কিতাপ, আলহী, আপদ, কেৰাহী আদি শব্দ একে ৰূপতে ব্যৱহাৰ হয়।\nশব্দ গঠন[সম্পাদনা কৰক]\nমিচিং ভাষাত দুটা শব্দৰ সংযোগত নতুন এটা শব্দৰ গঠন হোৱাৰ দৰে কাৰ্বি ভাষাতো এনে উদাহৰণ পোৱা যায়। এনেকৈ সৃষ্টি হোৱা নতুন শব্দটোত সাধাৰণতে মূল শব্দ দুটাৰ প্ৰথম অংশকেইটা লোপ পায় আৰু দ্বিতীয় অংশকেইটা ৰৈ যায়। অৱশ্যে ইয়াৰ ব্যতিক্ৰমো আছে। উদাহৰণস্বৰূপে- আৰলং+ কেচৰ= লংচৰ, তমন+ কেদেং= মনদেং, কিন্তু থেংপি+ আফাং= থেংফাং, কেল'ক+ পিক= লক্‌পিক আদি।\nকাৰ্বি ভাষা উত্তৰ-পূব ভাৰতৰ এই ঠাইসমূহত কোৱা হয়।\nপূব কামৰূপ জিলা\nদক্ষিণ কামৰূপ জিলা\nপূব খাচি পাহাৰ জিলা\nজয়ন্তীয়া পাহাৰ জিলা\nপশ্চিম খাচি পাহাৰ জিলা\nডিমাপুৰৰ ওচৰ-পাজৰৰ অঞ্চল\n↑ Hammarström, Harald; Forkel, Robert; Haspelmath, Martin, eds (2017). "Karbic". Glottolog 3.0. প্ৰকাশক Jena, Germany: Max Planck Institute for the Science of Human History. http://glottolog.org/resource/languoid/id/karb1240.\n↑ 3.0 3.1 3.2 বৰুৱা, ভীমকান্ত (২০০৩). অসমৰ ভাষা. প্ৰকাশক গুৱাহাটী: বনলতা. পৃষ্ঠা. ১৫৩-১৫৪.\n↑ Konnerth, Linda (2014). A Grammar of Karbi (PhD). University of Oregon. http://hdl.handle.net/1794/17928। আহৰণ কৰা হৈছে: 2019-02-03.\n"https://as.wikipedia.org/w/index.php?title=কাৰ্বি_ভাষা&oldid=212608"ৰ পৰা অনা হৈছে\nএই পৃষ্ঠাখন ০৬ জানুৱাৰী, ২০২০ তাৰিখে ২০:৩৪ বজাত অন্তিম সংশোধন কৰা হৈছিল।


দৈনন্দিন জীৱনত প্ৰচলিত ‘ফকৰা যোজনা’ — Vikaspedia\nঅসমীয়া ‘ফকৰা যোজনা’ সমূহ অসমীয়া সাহিত্য ভঁৰালৰ অমূল্য সম্পদ। এই ‘ফকৰা যোজনা’ বোৰ আজিকালি নোহোৱাৰ দৰেই হৈছেগৈ। ‘ফকৰা যোজনা’ সমূহ আটাইতকৈ প্ৰাচীন মৌখিক সাহিত্য বুলি জনা যায়। অসমীয়া জনজীৱনত বিশেষকৈ গাঁৱলীয়া সমাজত বৃদ্ধলোকৰ বাক্য হিচাপে প্ৰচলিত ‘ফকৰা যোজনা’ই অসমীয়া সাহিত্য অলংকৃত কৰাৰ উপৰিও থাউকতে জ্ঞান লাভ কৰাৰ সুবিধা কৰি দিয়ে। আমাৰ দৈনন্দিন জীৱনত পুৱাৰ পৰা গধুলিলৈকে সন্নিবিষ্ট হৈ আছে এই ‘ফকৰা যোজনা’বোৰ। ধৰা হওঁক পুৱা যদি সন্তানে উঠা দেৰি কৰিছে লগে লগে ৰাতিপুৱাই মূখৰ পৰা ওলায়ে যায়….”শুই থকা শিয়ালে হাঁহ ধৰিব নোৱাৰে।”\nঅন্যহাতেদি কেতিয়াবা কোৱা যায় “ওলায়ে দেখিবা যাক শত্ৰু নাভাবিবা তাক “- কথাষাৰে আমাক জনাই দিয়ে যে ওচৰ চুবুৰীয়াৰ লগত আমি মিলা প্ৰীতিৰে থাকিব লাগে। আকৌ জন্মদাত্ৰী মাকৰ সমান যে কোনো আপোন নাই সেই কথাও প্ৰকাশ পাইছে এই ‘ফকৰা যোজনা’ সমূহত ।\nসান্দহ হওক চিৰা হওক\nনহয় ভাতৰ সমান\nমাহী হওক পেহী হওক\nনহয় আইৰ সমান।\nআই আছে খাই যা\nআই নাই চাইযা\nআইয়ে চায় মুখলৈ\nতিৰোতাই চাই হাতলৈ।\nবস্তু বেচা-কিনাৰ ক্ষেত্ৰটো ‘ফকৰা যোজনা’ দেখা যায়। গৰু কিনিবা ৰিংটোৰ বাটৰ/ ছোৱালী আনিবা দিনটোৰ বাটৰ।\nআকৌ কোন সময়ত কোনটো বস্তুৰ প্ৰকৃত ৰূপ দেখা যায় সিও সন্নিবিষ্ট হৈ আছে ‘ফকৰা যোজনাত’… গৰু চাবা গধুলি, ৰোৱা চাবা পুৱা/ জাকৈ বাওতে ছোৱালী চাবা, কোন কেনেকুৱা।\nহোৱাই নোহোৱাই দোষ দিলে কেতিয়াবা নকৰা কামো কৰিবলৈ মন যায় তাতো ‘ফকৰা যোজনাত’ কয়…. এনেও কাণী তেনেও কাণী/ ভালকৈ দিম শাকত পানী।\nসমাজত চোৰ, ডকাইত, বদমাচ, যিয়েই নহওক লাগে সিঁহতৰ গভাইত কেইটা সাৰি যায়। ৰাইজৰ ৰোষত পৰে পালি- পহৰীয়াকেইটা তাতে কয়…. বাৰ হাত জালৰ তেৰ হাত ফটা/ ভাল মাৰিলি বাপৰ বেটা, ৰৌ বৰালি সৰকি গ’ল/ পুঠি খলিহনা পাহে পাহে ৰ’ল।\nআমাৰ সমাজত এনে বহু ‘ফকৰা যোজনা’প্ৰচলিত হৈ আছে। ‘ফকৰা যোজনা’ বোৰ সাধাৰণতে গুঢ়াৰ্থক আৰু ছন্দোবদ্ধ। এই ‘ফকৰা যোজনা’ বোৰত এটা কথা স্পষ্ট হয় যে ছন্দোবদ্ধ চমু কথাখিনিতে বহু কথা ওলাই পৰে। এইবোৰ হৈছে কথাৰ সাগৰ। নানা ৰূপ কথাৰে এই অসমীয়া ‘ফকৰা যোজনা’ সমূহে অতীজৰে পৰাই অসমীয়া সাহিত্য জগতক চহকী কৰি আহিছে। গাঁৱলীয়া সমাজ, চহা জীৱনৰ এই কথিত সাহিত্য সৃষ্টিয়ে মানুহক প্ৰকৃতিক সজাগ কৰি দিয়াৰ লগতে ইয়াৰ লগত কিছু নীতি জ্ঞানো জড়িত হৈ থকা দেখা যায়।


#russian_attack - The Cross Current\nৰাছিয়া-ইউক্ৰেইনৰ যুদ্ধ কেতিয়া আৰু কেনেকৈ সমাপ্ত হ’ব পাৰে?\nপ্ৰায় তিনি সপ্তাহ ধৰি চলি আছে ৰাছিয়া আৰু ইউক্ৰেইনৰ যুদ্ধ।কোনেও যুদ্ধ ক্ষেত্ৰৰ পৰা আঁতৰি অহাৰ মনোভাব এইমুহূৰ্তৰলৈকে দেখুওৱা নাই।সেয়ে বিশ্ব সম্প্ৰদায়ৰ মুখত এতিয়া এটাই প্ৰশ্ন যে যুদ্ধ কেতিয়া আৰু কেনেকৈ সমাপ্ত হ'ব? তাত্ত্বিকভাৱে, যেতিয়া এটা…


May 2020 - Factcrescendo Assamese\nMay 30, 2020 May 30, 2020 Manjori BorkotokyLeaveaComment on কুকুৰ হত্যা কৰি মাংস ভক্ষণৰ বাবে কাটি থকা এই ফটোবোৰ অসমৰ নহয়!\nফেচবুক লিংক । সংৰক্ষিত লিংক শেহতীয়াকৈ কেইখনমান ফটোৱে ফেচবুকত তোলপাৰ লগাইছে । ফটো কেইখনত আমি কুকুৰ মাংস কাটি থকা দেখিবলৈ পাইছোঁ আৰু লগতে কুকুৰৰ মৃতদেহও দেখিবলৈ পাইছোঁ । আমি দেখিলোঁ যে কিছু লোকে দাবী কৰিছে যে এই ফটোবোৰ অসমৰ হয় । এই সম্পৰ্কে কিছু লোকে ইয়াৰ সত্যতা নিৰূপণ কৰিবলৈ আমাৰ সৈতে যোগাযোগ কৰিলে । উল্লেখযোগ্য […]\nMay 28, 2020 May 28, 2020 Manjori BorkotokyLeaveaComment on উত্তৰাখণ্ডত বনজুইয়ে ভয়াবহ ৰূপ লৈছে বুলি পুৰণি ফটো ভাইৰেল হৈছে!\nফেচবুক লিংক । সংৰক্ষিত লিংক শেহতীয়াকৈ ভাৰতৰ উত্তৰাখণ্ড নামৰ ৰাজ্যখনত বনজুইয়ে ভয়াবহ ৰূপ লৈছে বুলি বহুতো ফেচবুক পোষ্ট ভাইৰেল হৈ পৰিছে । নিউজ ৱেবচাইট বোৰতও এই বিষয়ে বিভিন্ন ফটো সম্বলিত বাতৰি প্ৰকাশ পাইছে । দাবী কৰা হৈছে যে ‘আমফানৰ’ পাছত এইবাৰ উত্তৰাখণ্ডৰ বনজুইয়ে দেশত আতংকৰ সৃষ্টি কৰিছে আৰু বহু হেক্টৰ জংঘল ইতিমধ্যে ভস্মীভূত হৈছে । […]\nভাইৰেল হোৱা ৰাহুল গান্ধীৰ যুগ্ম-অযুগ্ম টুইটটো ভুৱা হয়!\nMay 27, 2020 May 27, 2020 Manjori BorkotokyLeaveaComment on ভাইৰেল হোৱা ৰাহুল গান্ধীৰ যুগ্ম-অযুগ্ম টুইটটো ভুৱা হয়!\nসংৰক্ষিত লিংক চীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগত ভুগি সমগ্ৰ বিশ্বতে এতিয়ালৈকে প্ৰায় তিনি লাখ ৫০ হাজাৰ মানুহৰ মৃত্যু হৈছে আৰু প্রায় ৫৬ লাখ মানুহ আক্রান্ত হৈছে । বিশ্বৰ আন দেশৰ লগতে ভাৰতত এতিয়ালৈকে এক লাখ ৫২ হাজাৰতকৈ অধিক ৰোগী চিনাক্ত হৈছে আৰু ইয়াৰে ৪৩৩৭ জনৰ মৃত্যু হৈছে । অসমতো […]\nফেচবুক লিংক । সংৰক্ষিত লিংক শেহতীয়াকৈ ফেচবুকত এক বিশেষ ভিডিঅ’ ভাইৰেল হৈ পৰিছে । ভিডিঅ’টোত এটা ব্যস্ত ৰাজপথৰ ওপৰত এক প্ৰকাণ্ড ভূমিস্খলন হৈ পাহাৰীয়া মাটি খহি পৰা দেখা গৈছে । বিভিন্নজনে দাবী কৰিছে যে ভিডিঅ’টোত দেখা পোৱা পথটো গুৱাহাটী-শ্বিলং ৰোড হয় আৰু এই ঘটনাটো শেহতীয়াকৈ হোৱা নেৰানেপেৰা বৰষুণ আৰু পাহাৰ কাটি পথ নিৰ্মাণৰ ভয়ংকৰ পৰিণতি […]


কিনিব খোজা ঘৰটোৰ দাম আপোনাৰ বিত্তীয় স্বাস্থ্যৰ অনুকূলনে? — Vikaspedia\nগুৱাহাটীৰ বাসিন্দাসকলৰ কথা বাদেই, অসমৰ আন ঠাইত বাস কৰা বহুতৰে এটা সপোন থাকে- ‘গুৱাহাটীত নিজৰ বুলি ঘৰ এখন’ কৰাৰ৷ এনে হাবিয়াহেও গুৱাহাটীৰ ভূ-সম্পত্তিৰ বজাৰখনত দৰ দশক দশক ধৰি ঊৰ্ধ্বগামী কৰি ৰখাত অনুঘটকৰ দৰে কাম কৰি আহিছে৷ সেয়ে সততে প্ৰশ্ন উঠে যে আজিৰ এই দাম আমাৰ উপাৰ্জনেৰে ঢ়ুকি পোৱা অৱস্থাত আছেগৈনে? বা এজন ব্যক্তিয়ে কোনটো পৰ্যায়লৈকে ঋণ লৈ ঘৰ কিনাটো তেওঁৰ বিত্তীয় স্বাস্থ্যই সমৰ্থন কৰে? যিহেতু মোৰ হাতত ডেম’গ্ৰাফিয়াৰ দৰে সমীক্ষাৰ জৰিয়তে আহৰণ কৰা গুৱাহাটীৰ কোনো মধ্যৱৰ্তী সংখ্যাৰ তথ্য নাই, সেয়ে এককভাৱেই একোটা সম্পত্তি আৰু তাক ক্রয় কৰিবলৈ মন মেলা গ্ৰাহকক লৈয়ে পৰ্যালোচনা আগবঢ়াই নিব লাগিব৷\nঅৰুণ বৰুৱাৰ কথাকে ধৰক৷ বয়স ৩৮৷ পত্নী অনিন্দিতা (৩৪) এগৰাকী গৃহিণী আৰু একমাত্ৰ সন্তান স্বেতা (৮) তৃতীয় শ্ৰেণীৰ ছাত্ৰী৷ ব্যক্তিগত খণ্ডৰ প্ৰতিষ্ঠান এটাৰ চাকৰিয়াল বৰুৱাৰ মাহেকীয়া আয় ৪০ হেজাৰ টকা৷ শিৱসাগৰৰ এখন ভিতৰুৱা গাঁৱত বৰুৱাৰ পৈতৃক গৃহ৷ চাকৰিসূত্ৰে পৰিয়ালসহ গুৱাহাটীত থকা বৰুৱাই যোৱা ১২ বছৰ ভাড়াঘৰতে কটাইছে৷ এইবাৰ তেওঁ গুৱাহাটীত নিজাকৈ ফ্লেট এটা কিনিবলৈ মন মেলিলে৷ বহু বিচাৰ-খোঁচাৰৰ অন্তত বেলতলাৰ ফালে চিনাকি বিল্ডাৰ এজনে তেওঁক এহেজাৰ বৰ্গফুটৰ দুটা শোৱনি কোঠাৰ ফ্লেট এটা তৃতীয় মহলাত দেখুৱালে৷ ফ্লেটটো তেওঁৰ লগতে পত্নীৰো পছন্দ হ’ল৷ দাম হিচাপে বিল্ডাৰজনে ক’লে যে যিহেতু এইটো ৩ মাহৰ ভিতৰত ব্যৱহাৰযোগ্য হ’ব পৰা ফ্লেট, সেয়ে ইয়াৰ দামটো পাৰ্কিং, ইলেক্ট্রিছিটিৰ সংযোগ আদি বিভিন্ন খৰচ ধৰিলে প্ৰতি বৰ্গফুটত ৩,২০০ টকাৰ কম নহ’ব৷ বৰুৱাই ততালিকে অংকটো কৰি পেলালে৷ তাৰ মানে ফ্লেটটোৰ মূল্য ৩২ লাখ টকা৷ মন কৰক – বৰুৱাই কিনিব খোজা ফ্লেটটোৰ দাম তেওঁৰ বাৰ্ষিক দৰমহাৰ ৬.৬৭ গুণ৷ ডেম’গ্ৰাফিয়া নামৰ প্ৰতিষ্ঠানটোৰ সংজ্ঞাৰে ক’বলৈ গ’লে এই দাম অৰুণ বৰুৱাৰ বাবে ‘অত্যন্ত জটিলভাৱে ক্রয়অসাধ্য’৷\nবিশ্বাস হোৱা নাই? আহক, কথাখিনি এইবাৰ অন্য এটা দৃষ্টিকোণৰ পৰা চাওঁ৷ ধৰক বৰুৱাই ঠিক কৰিলে যে সম্পত্তিটো কিনাৰ বাবে তেওঁক ২০ শতাংশ ‘ডাউন পেমেন্ট’ হিচাপে দিব আৰু বাকীখিনিৰ বাবে গৃহঋণ ল’ব৷ সেইফালৰ পৰা বৰুৱাৰ ডাউন পেমেন্ট হ’ব – ৬ লাখ ৪০ হেজাৰ টকা আৰু গৃহঋণ ২৫ লাখ ৬০ হেজাৰ টকা৷ পূৰ্বৰ সঞ্চয় ভাঙি-মেলি ৬ লাখ ৪০ হেজাৰ যোগাৰ কৰাৰ পাচত বাকীখিনিৰ বাবে ঋণ ল’বলৈ যাওঁতে যদি সুতৰ হাৰ ১০.২৫ শতাংশ আৰু ঋণকাল ২০ বছৰ হয, তেন্তে প্ৰতি মাহত ঋণৰ কিস্তি হ’ব প্ৰায় ২৫,১৩০ টকা৷ অৰ্থাৎ বৰুৱাৰ বৰ্তমানৰ মাহেকীয়া দৰমহাৰ ৬২.৮২ শতাংশ ধাৰ মাৰোতেই ব্যয় হ’ব৷ কোনো বেংকেই এই পৰ্যায়লৈকে ঋণ নিদিয়ে৷ যাৰ বাবে বৰুৱাৰ প্ৰয়োজন হ’ব দৰমহাৰ ৪০ শতাংশ বা তাৰ তলত মাহেকীয়া ঋণৰ কিস্তি ৰাখি বাকীখিনি ‘ডাউন পেমেন্ট’ দিয়াৰ৷ সেয়া হ’লে ঋণ হ’ব লাগিব প্ৰায় ১৬ লাখ টকাৰ আৰু ডাউন পেমেন্ট দিব লাগিব ১৬ লাখ টকা৷ অৰ্থাৎ ডাউন পেমেন্ট আৰু ঋণৰ অনুপাত ৫০ : ৫০৷ এইটো চৰ্ত যদি বৰুৱাৰ বাবে গ্ৰহণযোগ্য নহয, তেন্তে তেওঁ এনেকুৱা এটা ফ্লেট বিচাৰিব লাগিব যাৰ দাম ২২ লাখ ৪০ হেজাৰ টকাৰ ভিতৰত হয়৷ যাতে হাতত থকা ৬ লাখ ৪০ হেজাৰ টকা নগদ দি বাকী ১৬ লাখ টকাৰ গৃহঋণ লব পৰা যায়৷ যদি ৩,২০০ টকা প্ৰতি বৰ্গফুটৰ দাম হয়, তেন্তে বৰুৱাৰ ফ্লেটটো হ’ব লাগিব মাত্ৰ ৭০০ বৰ্গফুটৰ৷ ১,০০০ বৰ্গফুটৰ ফ্লেট বিচাৰিলে এনেকুৱা অঞ্চলত ল’ব লাগিব য’ত প্ৰতি বৰ্গফুটৰ দাম ২২৪০ টকাৰ ভিতৰত হয়৷ এই হাৰত ফ্লেট বৰ্তমান গুৱাহাটীত আশা কৰিব নোৱাৰি৷


মমতাজ বেগম - অসমীয়া ৱিকিপিডিয়া\n২০১৭ চনতত মমতাজ বেগম\n৫ জানুৱাৰী ২০১৪ৱ\nএছ.এম. আব্দুল মান্নান\n৫ মে', ১৯৭৪ (৪৭ বছৰ)\nচিংগাইৰ, মাণিকগঞ্জ জিলা, বাংলাদেশ\nবাংলাদেশ আৱামী লীগ\nআব্দুৰ ৰশিদ সৰকাৰ, ৰমজান আলী, মইন হচান চানকাল\nমমতাজ বেগম (ইংৰাজী: Momtaz Begum; জন্ম: ৫ মে' ১৯৭৪) হৈছে এগৰাকী বাংলাদেশী কণ্ঠশিলজপী আৰু ২০১৪ চনৰ পৰা বৰ্তমানলৈ মাণিকগঞ্জ-২ সমষ্টিৰ পৰা বাংলাদেশৰ জাতীয় সংসদলৈ নিৰ্বাচিত সাংসদ। তেখেতক 'দ্য মিউজিক কুইন' উপাধিৰে উল্লেখ কৰা হয়। তেওঁৰ চাৰি দশকৰ কেৰিয়াৰত প্ৰায় ৭০০টা এলবাম ৰেকৰ্ড কৰিছে। মমতাজে সমগ্ৰ বাংলাদেশ, যুক্তৰাজ্য আৰু আমেৰিকা যুক্তৰাষ্ট্ৰত সংগীতানুষ্ঠান প্ৰদৰ্শন কৰিছে। তেওঁ বাংলাদেশী প্ৰবাসী সম্প্ৰদায়ৰ বাবে, বিশেষকৈ লণ্ডনত বহুতো অনুষ্ঠান পৰিৱেশন কৰিছে, য'ত তেওঁ বৈশাখী মেলাৰ সময়ত অতি জনপ্ৰিয়।\n'প্ৰিয়া তুমি সুখি হও' (২০০৪) ছবিখনৰ বাবে তেওঁ শ্ৰেষ্ঠ মহিলা নেপথ্য কণ্ঠশিল্পীৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰিছিল।\n3 দাতব্য কাম\nমমতাজ বেগমৰ জন্ম হয় ১৯৭৪ চনৰ ৫ মে' তাৰিখে মাণিকগঞ্জৰ চিংগেৰৰ জয়মনটপ গাঁৱত। তাই তাইৰ শৈশৱৰ বেছিভাগ সময় তেওঁৰ দেউতাক মোধু বয়াতিৰ পৰা সংগীত শিকিছিল যি এজন গায়কও আছিল। , তেওঁৰ আন শিক্ষক আৰু পৰামৰ্শদাতাসকলৰ ভিতৰত আছে মাতাল ৰাজ্জাক দেৱান, আৰু আব্দুৰ ৰশিদ সৰকাৰ।\nসংগীতত বেগমৰ দীক্ষা সোনকালে সংঘটিত হৈছিল। তেওঁ যেতিয়া শিশু আছিল তেওঁ তেওঁৰ দেউতাকৰ সৈতে, প্ৰথমে দৰ্শকৰ সদস্য হিচাপে, পিছতে আৰু এজন সহ-প্ৰদৰ্শকৰ সৈতে তেওঁ গীত প্ৰদৰ্শন কৰিছে। তেওঁ প্ৰদৰ্শন কৰা সংগীত যেনে, মাৰফতি, বৈঠকি, আৰু মুৰ্শীদিক প্ৰায় ৰহস্যবাদী গান ধাৰাত শ্ৰেণীবদ্ধ কৰিব পাৰি।\nপ্ৰথমতে, যিবোৰ এলবামৰ মুক্তি পাইছিল সেইবোৰ সম্পূৰ্ণৰূপে নিজা বিত্তীয়। এইবোৰ জনপ্ৰিয় হোৱাৰ পিছত তেওঁক উৎপাদকসকলে অধিক ৰেকৰ্ডিং কৰিবলৈ নিয়োগ কৰিছিল, যদিও তাইৰ পৰিশোধ সাধাৰণতে এটা অতি কম সমতল মাচুল আছিল আৰু চুক্তিত নিৰ্ধাৰিত কৰা হৈছিল যে এইবোৰ ভালদৰে বিক্ৰী নকৰিলে ইয়াক ঘূৰাই দিব লাগিব। অৱশ্যে, তাইৰ সংগীতৰ কামবোৰ প্ৰায় লগে লগে বিক্ৰী কৰাৰ উদ্দেশ্য আৰু অতি কম সময়ৰ ভিতৰত, তাই নিজকে যথেষ্ট ব্যস্ত পাইছিল; প্ৰায়ে প্ৰতিদিনে দুটা গান ৰেকৰ্ডিং কৰে। বাংলাদেশী 'দৈনিক ষ্টাৰ'ৰ সৈতে এক সাক্ষাৎকাৰত তেওঁ কৈছিল: “মোক কিছু মিনিট আগতে গীত আৰু সংগীতৰ ট্ৰেকবোৰ তলত দিয়া হৈছিল আৰু ৰিহাৰ্সালৰ বাবে কোনো সময় নাছিল আৰু মই একেলগে ইয়াক একেবাৰে ৰেকৰ্ড কৰিব লগা হৈছিল।” তাওঁৰ কিছুমান সংগীত এলবাম হৈছে 'ৰিটাৰ্ণ টিকট', 'আসোল বৈঠকি', 'মুৰ্শিদেৰ তালিম' আৰু 'ৰঙেৰ বজাৰ'।\n২০১৪ চনত মাণিকগঞ্জ-২ৰ পৰা বাংলাদেশৰ জাতীয় সংসদলৈ নিৰ্বাচিত হৈছিল।\nদাতব্য কাম[সম্পাদনা কৰক]\nবেগমে তেওঁৰ স্থানীয় গাওঁ জয়মণ্টপত অৰবিছ ইণ্টাৰনেচনেলৰ সমৰ্থনত ৫০ বিছনাৰ মমতাজ আই হস্পিটেল স্থাপন কৰিছিল। দৰিদ্ৰতাৰ বাবে ছানিৰ অপাৰেচন বহন কৰিব নপৰাৰ বাবে দৃষ্টিশক্তি হেৰুৱা ইতেওঁৰ দেউতাক মোধু বয়াতীৰ স্মৃতিত চিকিৎসালয়খন স্থাপন কৰা হৈছিল।\n↑ Concert: Concert for Bangladesh held The New Nation, July 19, 2008.\n↑ 2.0 2.1 A Singer’s Love Of Her Country Is Music To The Eyes Archived 2010-11-28 at the Wayback Machine Orbis International.\n↑ "Dhaka International Folk Fest 2018". http://www.theindependentbd.com/post/175087.\n↑ "Dhaka International Folk Fest 2016". 2016-11-09. https://www.dhakatribune.com/showtime/2016/11/09/dhaka-international-folk-fest-2016.\n↑ "Momtaz Begum, aka The Music Queen, from Bangladesh" (en-GB ভাষাত). https://www.bbc.co.uk/programmes/b03fgntj.\n↑ Mela Magic Tower Hamlets Council.\n↑ International artists announced for Mela Tower Hamlets Council.\n↑ "Constituency 169_10th_En". http://www.parliament.gov.bd/index.php/en/mps/members-of-parliament/current-mp-s/list-of-10th-parliament-members-english?layout=edit&id=2626.\n↑ Interview: Faizul Khan Tanim (June 13, 2008) Momtaz, The travelling songbird. (Article first published in New Age's XTRA Magazine's Inaugural Issue - June 13, 2008). Retrieved on 2006-06-07.\n↑ Momtaz:The Music Queen The Daily Star (Bangladesh), December 31, 2004.\n↑ Shamim Ahsan (2004-12-05). "The Music Queen". The Daily Star. https://www.thedailystar.net/magazine/2004/12/05/cover02.htm.\n↑ "Fifth grader girl’s body recovered from house of MP Momotaz’s brother" (en-US ভাষাত). Dhaka Tribune. 2017-12-07. https://www.dhakatribune.com/bangladesh/nation/2017/12/08/girl-body-momotaz-brother-manikganj/.\nকভাৰ ষ্টৰী - মমতাজ - দি মিউজিক কুইন দি ডেইলী ষ্টাৰ\nগায়ক মমতাজে ভিওএৰ সৈতে কথোপকথন (২৬-মে-২০০৬) VOA, Washington.\n"https://as.wikipedia.org/w/index.php?title=মমতাজ_বেগম&oldid=262424"ৰ পৰা অনা হৈছে\nএই পৃষ্ঠাখন ১০ ফেব্ৰুৱাৰী, ২০২১ তাৰিখে ১১:১০ বজাত অন্তিম সংশোধন কৰা হৈছিল।